
FBANKUN-TÁR8ULAT NYOM IÁJA. 



A KELET NÉPE ÉS A PESTI HIELAP. 



A politikai átalakulásokat mindig és mindenütt az eszmék 
harcza előzte meg. Angliában Locke és Milton államtani 
elméleteiből fejlődött ki az új államszervezet. Locke tételeire 
ismerünk az angol alkotmány minden intézményében ; az ö 
nézetei törvény erejével ruháztattak fel, úgy hogy a ki az ő 
elveit nem írta alá : az angol közvélemény által az alkotmány 
megtámadójának tekintetett. Francziaországban Montesquieu, 
a physiocraták, az encyclopaedisták tanai ülték diadalukat a 
forradalomban. 

Nálunk a demokratikus principiumok, az alkotmányos 
fogalmak megvitatása, tisztázása körül az irodalomnak ha 
nem is volt oly nagy szerepe, mint nyugat-Európában ; dé a 
gyakorlati politikai élet a magyar ég alatt is az elméletből 
merítette számos irányelvét, s a reformok előkészítésében, 
megvalósításában a tudomány is kivette a maga részét, sőt 
az 1848-diki átalakulás egyenesen a doctrinaireknek volt 
köszönhető. 

1790-től a doctrinairek föllépéséig a politikai iratok 
inkább csak visszhangjai, mint irányzói voltak az országgyűlés 
tárgyalásainak ; csupán az országgyűlésen szóba hozott actuális 
politikai kérdések megvitatását tűzték ki feladatokul. A doctri- 
nairek azonban a kezdeményező szerepét vették át, s míg 
egyrészről az alkotmányosság és a demokrátia körüli téves 
nézeteket igyekeztek eloszlatni, másrészről az átalakulás 
módozataira nézve kész tervezettel léptek fel. 

Az 1839/40-diki országgyűlés befejeztével vette ismét 
kezdetét a megújhodásnak már egy ízben megszakított proces« 

M. TUr. AKAD. KRTBK. A TÁB8. TÜD. KOR. X. K. 8. SZ. * 

susa, melynek részleteit, irányát később a doctrinairek hatá- 
rozták meg. 

Az említett országgyűlés után a kormány ^zakitani 
látszott hagyományos politikájával ; a nemzetnek békejobbját 
nyújtotta, úgy hogy ez utóbbi végre-valahára a belső reformok 
megvalósításához hozzáláthatott. 

Ama reformok lényegét, jelentőségét azonban csak keve- 
sen ismerték fel, a teendőket illetőleg a legtöbb politikusnak 
csak homályos sejtelmei voltak. 

Politikai szervezetünk hiányait érezni mindenki érezte ; 
de a kibontakozás módját illetőleg éles ellentétek merültek fel. 

Az államszervezet tökéletlensége annál szembetűnőbbé 
vált, mennél általánosabbá és érezhetőbbé lőn a Széchenyi 
anyagi reformjainak hatása. Sokan elérkezettnek látták már 
az időt a « gazdag nemzet: szabad nemzet)) jelszavának meg- 
testesítésére, elkapatva a Széchenyi vállalatainak sikerétől s 
tapasztalva azoknak üdvös hatását a nemzet gazdagodására. 
Maga Széchenyi azonban nem becsülte túl saját működésének 
eredményét s — a mi érdekes, de az agitátorok élettörténeté- 
ben nem szokatlan — épen neki kellett a kerékkötő szerepére 
vállalkoznia ama túlzó reformerekkel szemben, kik az ő vív- 
mányaira alapították törekvéseiket. 

Fölemelte tehát tiltakozó szavát ellenök, s a polémia, 
mely e felszólalásából kifejlődött, legérdekesebb fejezetét 
képezi az 1840-diki országgyűlést követő időszak politikai 
irodalomtörténetének. 

A ((Kelet népében»*) Széchenyi föltárja a Kossuth által 
inaugurált érzelmi politika veszélyeit. De jóllehet kíméletlen 
erélylyel üzen hadat ama politikai iránynak, minden során 
meglátszik, hogy ellenfelétől túlszárnyaltatván, saját erejét 
hanyatlani érzi a tekintetben, hogy a veszélyes útról leterelje 
nemzetét. 

A juste milieu politikája, melyet Széchenyi követett, nem 
kell többé senkinek. A nép bizalmatlanná válik iránta, mert 



-'') A kelet népe. 1841. Pesten, nyomt. Trattner-Károlyi betűivel. 
:8-r., II 4-387 lap. — Második kiadás. Pozsony, 1841. Nyomt. Wigand 
K, Fr. 8-r., 326 lap. 

Úgy látszik, mintha a kormánynyal fúna igen sok kérdésben 
egy követ s mert nem követi azoknak a taktikáját, a kik a 
legjobbat is ellenzik, mert a kormánytól jö ; a kormány viszont 
bizalmatlan iránta, mert szókimondó őszinteséggel ellene 
szegül, valahányszor olyat tesz, a mi nemzetére nézve — 
szerinte — veszélyt hozó. Hyen taktikával azon veszi magát 
észre, hogy két szék közt pad alatt marad, s a nemzet annak 
a férfiúnak zászlajához csatlakozik, a ki szíve és nem esze 
után indul, s a ki iránt, mint a kormányi önkény egykori 
áldozata iránt, különben is meleg rokonszenvet érez. 

Maga is elismeri Széchenyi, hogy népszerűségét, befolyá- 
sát a népre elveszítette ; de azért nein állhatja meg, hogy az 
utolsó órában ne figyelmeztesse nemzetét az örvényre, mely 
végpusztulással fenyegeti. « Zavarnak vezéreltetik a nemzet — 
úgymond ; — de van még idö a balirányoknak elejét venni, van 
idő az itt-ott lappangó s még most tán igen, de később nem 
fékezhető tüzeket oltani, sok azonban már nincs. » Hogy bízott 
volna emez intésének sikerében, alig hihető. Hiszen practicus 
eszével saját helyzetének ferdeségét ő fölismerte s így tudta, 
hogy hiábavaló minden erőfeszítése. 

Semmit, de semmit nem helyesel, a mi Kossuth-tól ered. 
Mert axiómája az, hogy Kossuth a szív érzelmei s nem az ész 
rideg számítása szerint működik. Bármit tesz és ír tehát, 
mindent ezen axióma szerint ítél meg. Pedig legyen bár valaki 
még annyira is a szív embere s ennélfogva legyen bár modora 
és taktikája mint politikusé még oly hibás : ebből nem követ- 
kezik, hogy cselekvényei kizárólag az érzelem kifolyásai len- 
nének. S a ki mégis ezt álHtja : túloz és túlzásával saját hitelét 
rontja, sőt arra a gyanúra is alkalmat ád, a mivel Széchenyit 
is oly méltatlanul illették kortársai, hogy nem meggyőződés- 
ből, hanem szenvedélye, ellenszenve vagy az irigység által 
sugallva intézi támadásait. 

Széchenyi például az érzelmi politika kinövésének tekinti 
a börtön-reformot, a kisdedóvodák tervezetét, a Mátyás-szobor 
felállítására vonatkozó indítványt, és pedig azért, mert — 
szerinte — ilyenekről még csak szó sem lehet olyan országban, 
a hol a városok a porban és sárban úsznak, a hol kórházak* 
dologházak, lelenczházak, tébolydák egyáltalán nincsenek. 

. Nehéz belátni, hogy a börtön-reform, vagy a kisdedóvoda 
egy elmaradt országban mért lenne hátrább való, mint a 
lelenczház vagy a dologház, s hogy mért ne emelhetné fel 
szavát bárki is azok mellett ép oly joggal, mint emezek érde- 
kében. 

Hiszen a mi specifice a kisdedóvodákat illeti, ezeket, épen 
a reformok egymásutánját tekintve, mel3n:e Széchenyi oly 
nagy súlyt fektet s épen a Széchenyi programmja értelmében 
elöbbrevalóknak kellett tekinteni minden egyébnél. Széchenyi 
programmjának első pontja: a magyarság suprematiájának 
biztosítása, melyért minden egyebet kész feláldozni : a ma- 
gyarságot pedig mi biztosíthatta volna inkább, mint a kisded- 
óvás intézményének életrekeltése? Csakhogy persze Széchenyi, 
fentebbi axiómáját minden áron bebizonyítandó : a kisded- 
óvás czélját szem elöl tévesztvén, az annak fölkarolását indít- 
ványozó ellenfelének intentióit kellett vizsgálnia, s nem nagy 
fáradságába kerülhetett kimutatni, hogy az ártatlan kisdedeken 
megesett a szíve Kossuthnak és ezért karolta fel ügyöket > 
mert hiszen a többi közt ez is indoka lehetett Kossuthnak, 
hogy indítványával föllépjen. 

Ep ilyen joggal szemére vethette Kossuthnak, hogy « nincs 
szegény kis Ferenczynknek (a szobrásznak) kenyere, és megesik 
sok szív, s hogy neki kenyere legyen és egyúttal nekik egy kis 
halhatatlanság is jusson : lám rögtön a Mátyás-szobori eszme 
támad fel a magyarnak egén» ; továbbá, hogy « feltűnik neki 
némi tömlöczözöttnek sápadt képe, megesik szíve rajta és 
rögtön a tömlöczök javítása kerül legelső sorra ». 

Tehát csakis az éhező Ferenczy iránti szánakozás s a 
fegyenczek iránti könyörület lett volna rugója annak az indít- 
ványnak, melynek elfogadása esetén nemzeti dicsőségünk 
egyik nagy alakjának emlékével szemben a nemzet külsőleg 
is kifejezte volna méltó háláját, s annak a reformnak, mely 
akkori börtön-rendszerünket — lucus a non lucendo — lett 
volna hivatva átalakítani s ezzel nemzetünk hátramaradott- 
ságának egyik szégyenfoltját letörölni. 

Az igazság pedig az, hogy ilyféle humanisticus, cultu- 
ráiis intézmények létesítésénél az érzelem is szerepel ugyan ; 
de ez ép oly kevéssé rontja a hitelét magának az illető intéz- 

menynek, a mint később Széchenyi amaz indítványát, mely 
szerint nemzeti temető (üdvlelde) rendeztessék be a nemzet 
elhunyt nagyjai iránti kegyeletből, nem discreditálta az a 
körülmény, hogy ennek is egy nemes érzelem, a kegyelet ér- 
zelme volt a szülő anyja. 

Széchenyi tehát saját positióját gyöngítette, midőn a 
fentebbi példákkal törekedett annak a bebizonyítására, hogy 
Kossuthot tisztán csak a szíve vezeti hírlapírói működésében. 
Hogy azonban Kossuth modorát és taktikáját általában 
^Htélte, ehhez joga volt, sőt — a maga szempontjából — ebben 
igaza is volt. 

((Kossuth Lajos kezében — úgymond — egy, az ország 
legtávolabb részeibe is rögtön elható hetenkénti hírlap nem 
lehet egyéb, mint a lehető legélesebb fegyrer ; de ez — fáj- 
dalom — nem operálni, nem mirigyeiből kitisztítni, de meg- 
^Ikolni fogja a hazát ; ezzel nem dicső jövendőbe vezérli, 
de okvetlen sírba dönti a magyart s pedig szoros tudományilag 
azért, mert az érzelem s nem az értelem köréből emeli rop- 
pant hatású szózatát.)) 

Ez a kemény beszéd a fölhevülés természetes kifolyása, 
melyet a saját alkotásait féltő hazafi kebléből sajtoltak ki a 
viszonyok. Kossuth radicaUsmusa méltán veszélyesnek tün- 
lietett fel Széchenyi előtt, ki irtózott a rohamos haladástól 
fl a ki mechanismusnak tekintette az országot, melyet — ép 
úgy, mint a gépet — egy erős kezű gépésznek, vezérnek foly- 
tonosan szabályozni, mérsékelten fűteni kell, hogy szét ne 
robbanjon. A gépész ő akart lenni, mert csak magában bízott, 
8 kétségbeesett, midőn a mechanismushoz Kossuth is hozzáfért 
és fűteni kezdte azt — szerinte — meggondolatlanul. 

Közhelylyé vált igazság, hogy az agitátorok, midőn czél- 
jokat érik, a czélpontnál ők magok semmisülnek meg legelőbb ; 
túlszárnyalják őket az események. Széchenyi fölrázta a nem- 
zetet aléltságából, anyagi reformjaival megvetette a nemzet 
jólétének alapját, a haladás vágyát fölébresztette az embe- 
rekben s ezzel az ő szerepe be volt végezve. Az öntudatra 
ébredt nemzet nem tűrhette tovább, hogy mechanismusnak 
tekintsék ; egy ember gyámkodását nem tudta tovább viselni ; 
lianem annak a zászlójához csatlakozott, a ki nem korholta, 

gyöngéit nem vetette szemére, hanem kedvébe járt, a ki lel- 
kesítette, hogy önerejéből, megszabadulva mindennemű gyám- 
kodástól, menjen előre. Ebben rejlik Kossuth diadalának s 
Széchenyi befolyása megsemmisülésének kulcsa. 

De Széchenyit épen az a tudat, hogy régi befolyását 
elveszítette s hogy egy olyan befolyás kerekedett fölül, melyet 
ö a hazára nézve veszélyesnek tekintett, — tette polémiájában 
epéssé és ingerültté s ingerültsége sokszor igazságtalanná. 
Még Kossuthnak a börtönben kiállt szenvedéseiből is gúnyt 
űz, s a nimbust, mit a szabad szóért kiállt büntetés Kossuth 
halántékai körül font, minden kíméletet félre téve, szétszag- 
gatni törekszik. Szerinte Kossuth «azon halandók egyike, 
kiket a véletlen, a körülmények játszi fordulata, tán az istenek, 
egy különös és a szokottnál magasabb fénykörbe állítanak ». 
« Szenvedett ő — folytatja tovább; — de mit szenvedett? 
hiszen soha elzártnak jobb és kényelmesebb dolga nem volt ; 
mit szenvedett ahhoz képest, mennyit mi szenvedtünk hosszú 
évek során keresztül, fény és köszönet s a nélkül, hogy valaki 
csak észre is vette volna, önként zárkózva négy falaink közé, 
éltünket az országi tudománynak, az országi szolgálatnak 
szentelvén ?» 

A meggyőződés, a hazafias aggodalom bármennyire jogo- 
sulttá tette is különben Széchenyi részéről a kifakadást: 
ilyetén szembeállítása saját küzdelemteljes életének ellenfele 
szenvedéseivel : a rokonszenvet iránta nem kelthette föl. 

Kossuthnak élénk képzelőtehetsége, agitatorius szelleme^ 
fényes irálya s egész temperamentuma a « kelet népére » 
szükségszerűleg nagyobb hatással volt, mint Széchenyi szá- 
mító, meggondolt, bonczoló és kutató észjárása, s a fényes 
sikerekre gondolva, melyek az ész emberének tetteit követték, 
ez utóbbit méltán bizalmatlanná tehették az érzelmek ékes- 
szavú tolmácsának föllépése és működése iránt ; de épen az 
éles ellentét, mely a két nagy ember lényét szembeállította, 
egymással, megsemmisítette tárgyilagosságukat is egymás 
megítélése tekintetében. 

A Pesti Hírlap, Széchenyi szerint, « minden terv nélküli, 
szövevényes körülményeinkbe be nem hatoló, a legsajnosabb- 
csalképzetekkel megtelt, felhevülés vagy pillanatnyi izgalom 

sugtából ide-oda kapkodó, minden érdeket éllel egymás ellen 
állító, a kicsinyeket a nagyok ellen, a szegényeket a gazdagok 
ellen felingerlö, feluszitó lap.)) 

Ez az ö ítélete a Pesti Hírlapról, s ezt az ítéletét az említett 
hírlap vezérczikkeiböl vett idézetekkel indokolja. 

Azok az idézetek meg is győzhették a közönséget arról, 
hogy a két politikus teljesen ellentétes modorral és taktikával 
törekszik ugyanazon czélok megvalósítására ; de hogy melyi- 
kök modora helyesebb, annak meghatározására ök magok 
aligha lehettek illetékesek. 

Széchenyinek és Kossuthnak czélja, programmja — a 
mint azt maga Széchenyi is bevallja, — ugyanaz volt. « Kos- 
suth elveit — olvassuk a Kelet Népében — jobbadán és leg- 
főbb vonásaikban osztom, sőt egy cseppet sem vonakodom 
ezennel kinyilatkoztatni, hogy azokat legnagyobb részben 
magaméivá teszem, sőt, legyen szabad mondani, legédesb 
atyai érzések közt jobbadán magaméinak ismerem ; és ekkép 
egyedül azon modor ellen lehet és van kifogásom, mely sze- 
rint — mint ő hiszi — felemeli a hazát, mint hiszem viszont 
én, sírba dönti a magyart. » 

Széchenyi röviden körvonalozza ebben a művében is 
pl-ogrammját, mely egyik párt programmjának sem felelt meg. 
soha életében nem volt pártember, s ez volt egyik legfőbb 
oka annak, hogy a közpályán ép úgy, mint a magánéletben 
imponált ugyan mindenkinek, de igen kevés őszinte jó baráttal 
dicsekedhetett. 

Eredeti programmja lényegén most sem változtatott 
semmit. A gyökeresebb politikai reformok idejét még mindig 
nem látta elérkezettnek, s az anyagi ügyek előbbrevitelére 
fektette a öúlyt. 

Politikai crédója, hogy a magyarság suprematiájának 
megalapításával egyidejűleg, — a mely körül azonban nagyon 
óvatosan kell eljárni, — az alkotmány kiterjesztendő minden- 
kire. Az egyenlőség elvét elfogadja. A közterhekben mindenki 
aránylagosan vegyen részt, és pedig a közteherviselés elvét 
életbe kívánja léptetni, mielőtt a közadók mirefordítását a 
nép ellenőrizhetné ; ha a nép nem gyakorolhatja a controUt 
a kormánynyai szemben, ellenőrzés nélkül fizesse az adóját 

a nemes ember is. A haza védelmére írják össze az ország 
miindeii lakosát különbség nélkül, hadd húzzanak sorsot mind- 
nyájan. A büntető-törvény az ország minden polgárára egy- 
formán alkalmazandó. 

Egyelőre tehát pohtikai téren félrendszabályokkal is 
megelégszik s a nagyobb megrázkódtatással járó parlamentáris 
reformot nem emlegeti. 

Ama kiáltó anomáUára, melyre később, 1846-ban Eötvös 
hívta fel a nemzet figyelmét, hogy Magyarországon a köz- 
jövedelmeknek alig egyharmada felett rendelkezik az ország- 
gyűlés s a közadók kétharmadával a kormány azt teszi, a mit 
neki tetszik,^) — nem tesz semmi észrevételt; hanem mintegy 
belenyugodván az adók kezelése körül követett, merőben 
alkotmányellenes rendszerbe, a közteherviselés elvét ama 
rendszer alapján is kész életbeléptetni, csak hogy a jog- 
egyenlőség diadalát siettesse. 

Programmjának többi pontja nem politikai színezetű. 
Bégi, kedvelt eszméjét, melynek már ekkor a gyakorlatban 
is megvoltak kézzelfogható nyomai, hogy t. i. központra van 
szükség, s ez nem lehet más, mint Buda és Pest, — ismét 
szóba hozza. A földhitel előmozdítása érdekében az ősiség 
megszüntetését sürgeti. Továbbá közlekedési utak, csatornák 
építendők, melyek Pesten, mint góczpontban futnak össze ; a 
társulatokat, melyek közlekedési vonalak építésére vállalkoz- 
nak, befektetett tőkéik után az állam öt százalékos kamat- 
garantiában részesítse. Magyar nemzeti jegykibocsájtó bank 
szervezendő, mely legalább 50 millió forintnyi pénzjegygyei 
lássa el a forgalmat. A közoktatás ügye fölkarolandó. 

Művét azzal az intéssel zárja be, hogy nemzeti hátra- 
maradásunk okát ne toljuk mindig egymásra és a kormányra ; 
hanem a hibát keressük önmagunkban. 

A Kelet Népének saját korára nem volt meg az a hatása, 
a mit Széchenyi el akart vele érni. Szerzőjének népszerű- 
ségét — a mint arról egy optimista bírálója ábrándozott^), — 



^) Eötvös: Reform. 1846. 10. 1. 

') Hazay Gábor (Vörösmarty) az Athenseumban. 1841. óvfoly. 
okt. 12. 712. 1. 

nemcsak hogy nem emelte, söt ellenkezőleg különben is 
hanyatlóban levő népszerűségének megsemmisülését siettette. 

De a tárgyilagosan ítélő utókor előtt a Kelet Népének 
minden sora egy-egy bizonyíték a legnagyobb magyar hatal- 
mas államférfiúi belátása, sőt előrelátása mellett, s az egész 
nem azt a benyomást teszi ránk, a mit Széchenyi némely 
kortársára tett, hogy t. i. az egy, meggyőződésében makacs, 
hiúságában megsértett politikus műve ; hanem igenis, hogy 
az megnyilatkozása egy logicus s egy minden körülmények 
közt következetes elmének. 

A ki programmját mindjárt első fölléptekor oly praeci- 
sitással megállapította s a ki e programm végrehajtásában 
sikert siker után mutatott fel : az nem engedhette magát — 
még népszerűségének feláldozása árán sem — letéríttetni az 
általa egyedül helyesnek és biztosan czélhoz vezetőnek fel- 
ismert útról. 

A mennyiben pedig Széchenyinek ezzel a művével a 
vezérszerep kisiklott kezéből : ez a körülmény a kritikát nem 
fordíthatja ellene, hanem az akkori pubKkum ellen, a kelet 
népe ellen, mely a higgadt, komoly beszédet megunva, az 
ábrándok világába engedte magát ragadtatni. Széchenyire is 
áll az, a mit Boissier Ciceróról ír, hogy a pártok nem szeretik 
az affajta embereket, kik vonakodnak társul csatlakozni az 
ő kicsapongásaikhoz s kik az általános túlzások közepett ön- 
érzetesen megmaradnak az igaz mérték határain belül. 

Széchen3á támadását Kossuth természetesen nem hagy- 
hatta szó nélkül. 

Feleletében,*) mint megtámadott, tisztán a védelemre 
szorítkozik ; mint méltatlanságot szenvedett sérelmeinek or- 
voslásáról lemond, csak védi magát a hazaárulás vádja ellen. 
S ezt udvariassággal, de a mellett kellő önérzettel teszi. Hogy 
ellenfelének erős vádjai szenvedélyét felkorbácsolták, az meg- 
látszik rajta ; sorai közül ki-kicsillan a megsértett önérzet ; 
de tud magán uralkodni s elnyomja haragját itt-ott látható 
erőlködéssel, nehogy megsértse azt az embert, ki az egész 



*) Felelet gróf Széchenyi Istvánnak Kossuth LajostóL Pest. Kiadta 
éa nyomatta Landerer ós Heckenast. 1841. 8-r., IV -f 2i4 lap. 

nemzet becsülését méltán kiérdemelte. Széchenyiről a legna^ 
gyobb elismeréssel és magasztalással szól, ismét és ismét- 
hangsúlyozza, hogy ö a legnagyobb magyar, s csak arra kéri, 
hogy tűrje meg öt maga mellett nagyszabású tervei kivitelé- 
ben, mint igénytelen homokhordó napszámost. 

Ez az a modor, a mi a közönség rokonszenvét számárar 
biztosítja. Mint polemikusnak modora rendkívül ügyes ; mint 
politikusé Széchenyinél visszatetszést szült. 

Kétségbe vonja azonban, hogy modora miatt a haza- 
árulás vádját megérdemelte volna. Hogy lehetne ö hazaáruló, 
kinek programmja ugyanaz, a mi a Széchenyié ? Maga a mo- 
dor és taktika lehet sikertelen; de az hazaárulást a haza- 
javát czélzó programm mellett nem tartalmazhat. Ezzel szo- 
rítja Széchenyit sarokba. 

Különben hogy az ö modora a szívhez szól, ez nem hiba ; 
mert hiszen a politikusnak az ész által fölismert igazságokai 
gyakran az érzelmek fölkeltésével kell diadalra juttatnia. 
((Vezérelvem — úgymond — az volt, hogy a modort egyes 
kérdések álláspontjához kell alkalmazni ; legyen — gondo- 
lám — a szó melegebb, hol figyelenure, részvétre kell gerjesz- 
teni ; legyen szárazabb, taglalgató, a hol részletes fejtegeté- 
sekbe bocsátkozik ; és ismét támogassa az ész okait a szív- 
ösztönök gerjedelmeivel, midőn cselekvésre-buzdítás kerül 
szőnyegre ; mert szívösztön nélkül nemcsak nemes tett, de 
még csak tett sem születik általában. » 

A kérdés nem az, hogy milyen alakban jelennek meg a 
Pesti Hírlap czikkei ; hanem az, hogy ama czikkek kiállják-e 
a jogszerűség, igazság és józan politika szempontjából a kriti- 
kát? Ha igen : akkor jók, akár a szívhez, akár az észhez vagy 
akár a hátgerinczhez szólnak ; ha nem : akkor nem jók. 

De nem is fogadhat el Kossuth Széchenyitől oktatást 
a taktikára és modorra nézve; mert hiszen ((az ő megtáma- 
dása sem az értelemnek szoros tudományilag kiszámolt szü- 
löttje, hanem csak egy megfoghatatlan ingerültségből eredett 
boszankodási syllogismus», s mert az ő taktikája mellett, 
mely szerint a szerencsésebb születésüeket áldozatokra, az 
alantabb állókat pedig egy kis béketűrésre kell csábítgatni, — 
a politikus okvetetlenül két szék közt pad alá kerül. 



Digitized by VjOOQ IC 



AZ 1839/40-KI ORSZÁGOT. VISSZHANGJA AZ IRODALOMBAN. 13 

Ez a maximája Kossuthnak csak a fenforgó esetben 
állhatott meg, midőn Széchenyivel szemben a Pesti Hirlap 
politikusai a liberalismus követelményeit minden fentartás 
nélkül, hogy úgy mondjuk, nyers őszinteséggel hangoztatták 
« ezzel saját népszerűségöket biztositván, természetesen az 
óvatos, körültekintő s a jelzett taktika szerint működő Szé- 
<5henyit két szék közt pad alá juttatták. De a Széchenyi 
taktikája absolute véve jogosult volt abban a korban, midőn 
az arisztokratia százados traditiókra és törvényekre támasz- 
kodva, még mindig nem volt hajlandó belátni, hogy neki 
kötelessége a jogegyenlőség érdekében az áldozatokat meg- 
hozni, privilégiumairól lemondani. 

Kossuth kimondta a végzetes jelszót, hogy « veletek, 
általatok, ha nektek tetsz ik; nélkületek, ellenetek, ha kell.)> 
^-^z a jelszó, gyakorlati alkalmazásában — hiába szépitgette — 
elvégre forradalomra is vezethetett. S ép ez a lehetőség, a 
i»,ktikának ez a lehető következménye hozta ki sodrából 
Széchenyit; ezért mondta ki a kegyetlen ítéletet a Pesti 
Hirlap felett, hogy ez a lap flegy irtózatos revolutionarius 
syllogismus antecedenso). Kossuth megfenyegette az ariszto- 
kratiát, hogy « siessen a kegyelemmel, hogy a népnek ne 
legyen ideje követelni)), s ezzel természetesen ingerelte az 
Arisztokratiát, a népet pedig követelővé tette. Elvi szempont- 
ból igaza volt, hogy a nemzetnek « minden javításnál meg 
teli vizsgálnia, igazságos-e, a mit kíván ? igazságtalant soha 
se kívánjon ; de a mi igazságos, azt követelje, a közvélemény 
egész erkölcsi súlyának mérlegbevetésével követelje » ; de 
Széchenyi is aligha tévedett, midőn kimondá, hogy az elv 
ilyetén merev felállításával ép a kívánatos reformoknak békés 
úton való életbeléptetése nehezíttetik meg. 

Széchenyi szerepe kétségtelenül igen hálátlan volt; pole- 
micus álláspontja pedig gyönge annyiban, a mennyiben ellen- 
felének programmját elfogadta s csak taktikáját tartotta ve- 
szedelmesnek; úgyde taktikájának megítéléséhez meg elegendő 
adatot az a tizennyolcz vezérczikk, mely a vád anyagát képezte 
volna, nem szolgáltatott, úgy hogy az említett vezérczikkek- 
ben előforduló egy-egy elejtett kifejezésre kellett kritikáját 
alapítania. így aztán gyakran ellenmondásba keveredvén 

Önmagával, ezt a körülményt ellenfele alaposan kizsákmá- 
nyolta ; majd pedig olyan példákat hozott fel Kossuth ellen, 
a melyekre ez méltán felelhette, hogy azok a joumalisticai 
gyors munkának szüleményei. 

A mi azonban a legferdébb helyzetbe sodoi-ta Széchenyit,, 
az, hogy coúte qui coúte be akarván bizonyítani Kossuth 
taktikájának hibás voltát, a kellő adatok hiányában a sorok 
közt is olvasott, holott ez eljárást évekkel azelőtt ép ő ítélte 
el a legerősebben és a legkíméletlenebbül az öreg Dessewffy- 
vei szemben.^) A mire Kossuth aztán jogosan védekezhetett 
akkép, hogy ilyen fogással minden képtelenséget rá lehet 
fogni s be lehet rá bizonyítani még a hazaárulást is. 

Széchenyi a helyett, hogy azt a modort és taktikát álta- 
lánosságban elkárhoztatta volna, melynek egyik képviselője 
Kossuth volt : bizonyára hibázott, midőn specifice és kizáró- 
lag a Pesti Hirlap modorát támadván meg, magának az 
említett hírlapnak tulajdonított olyan veszedelmes hatást, 
mely a nemzet halálát fogná okozni. Egy hírlap működése, 
magában véve, ilyen eredményt nem szülhet, még ha annyira 
el lenne is terjedve, mint el volt a Pesti Hirlap, melyet — 
Pulszhj számítása szerint — körülbelül ötvenezer ember 
olvasott.^) 

«Azon haza — írja Eötvös, — melyet egyetlen egy hír- 
lapnak nem elvei, nem vétkes iránya, hanem egyedül elhibá- 
zott modora sírba dönthet, azon nemzet, melynek vékony 
fonalon függő létét egy journalistának keze ketté szakaszt- 
hatja, már nem él.»^) 

A Pesti Hirlap modora és taktikája azonban nem is volt 



^) Szécheniii: Vüág. 284. 1. 

^) Pulszky az időszaki sajtóról írt czikkében ( Vierteljahrsschrift 
aus und für Ungam. 1843. évf. I. köt. 2. füz. 1—26. 1.) a főposta- 
hivatal statisztikai kimutatása alapján közli az 1841-ben Budán éa 
Pesten megjelent hírlapok vidéki előfizetőinek számát. E szerint a 
nyári hónapokban a magyar politikai lapok közül a Pesti Hírlapnak 
3670, a Világnak 1244, a Jelenkornak 894, a Nemzeti Újságnak 450 
vidéki s 100—500 (a Pesti Hírlapnak 500) helybeli előfizetője volt. 
Az összes hírlapolvasók számának, mely ugyancsak Pulszky szerint, 
kétszázezerre rúgott, egy negyedrésze esett a Pesti Hírlapra. 

^) FMvöit: Kelet Népe és Pesti Hírlap. lOS. 1. 

olyan, melynek veszedelmes voltát minden kétség kizárásával 
be lehetett volna bizonyítani. Széchenyi inkább saját látnoki 
ösztönére, mint positiv adatokra támaszkodva emelte fel 
vésztjósló szózatát a Hirlap működése ellen. 

Az adatok, melyekkel másokat is meg akart győzni arról, 
a mit ö mintegy benső intuitió útján megérzett, a helyett, 
hogy igazolták volna az ö álláspontját, ellene voltak fordít- 
hatók s olyan színben tüntették fel öt, mint a ki minden 
áron, minden alaposabb ok nélkül discreditálni akarja ellen- 
felének személyét a közönség előtt. 

Eötvös, — ki határozottan Kossuth mellé szegődött s 
Széchenyit nagy elmeéllel, szelíd, de mégis erélyes modorban 
aposztrofálja, — Széchenyi adatainak tarthatatlanságát csat- 
tanósan kimutatta.*) 

Kossuth taktikája ellen az volt Széchenyinek legfőbb 
kifogása, hogy nem tartja meg a reformokra nézve a logikai 
egymásutánt. Úgyde ezt az egymásutánt ki határozhatja meg? 
8 ki tartja meg? Hisz maga Széchenyi is vétett az ellen. 
A tudós társaságot megalapította a nélkül, hogy csak egy jó 
elemi iskolánk is lett volna; lánczhidat épített a nélkül, hogy 
közlekedési utaink lettek volna. 

Ha abban egyetértettek Kossuth és Széchenyi, hogy 
haladnunk kell: valóban fölösleges volt vitázniok a felett, 
hogy a haladást hol kezdjék és hol folytassák. Kossuth és 
Eötvös elérkezettnek látták az időt a börtön-rendszer reform- 
jára, a kisdedóvók felállítására; Széchenyi ellenkező véle- 
ményben volt. De volt-e kára abból az országnak, hogy 
Kossuthék sürgették azt, a mit időszerűnek tartottak ? hárult 
volna-e bármiféle veszedelem abból az országra, ha Széchenyi 
alkotásai mellett Eötvösnek is sikerült volna legalább annyit 
a mennyit javítani szégyenletes börtön-rendszerünkön, vagy 
a nevelés ügyén ? 

Wesselényi később, egy 1842. évi június hóban kelt leve- 
lében a Kossuthék taktikájáról nem minden túlzás nélkül 
ugyan, de hasonló szellemben nyilatkozott. «A teendők he- 



*) Kelet Népe és Pesti Hirlap. Irta B. Eötvös József, Pest. 
Nyomt. Landerer és Heckenast. 1841. 8-r., 11-1-120 lap. 

lyes sorozatának szükségét és fontosságát — úgymond — én 
is vallom, de nem oly szörszálhasogatólag s iskolai pedant- 
sággal és rebbenczséggel, mint némelyek, úgy leyén meggyő- 
ződve, miszerint semmi sincs a teendők során kivül, mit 
hazafi s polgári kötelesség elmulasztani tilt, tenni parancsol, 
és hogy semmi sincs a teendők sorában, mi szellemet ront> 
elvnek árt, haladást gátol s vagy nyaktörő rohanást vagy 
megoszlást és így gyengülést okoz. Es épen ezért hiszem, 
miként nemcsak egy, hanem több tárgyak vannak együtt és 
egyszerre a teendők sorában.))*) 

Ha egyéb reformok egymásutánjára nézve Széchenyi 
sémájához semmi szó nem férhetett volna is : egyben bizo- 
nyára tévedett. Abban t. i., hogy előbb a politikai jogok kiter- 
jesztéséről kell gondoskodni s csak azután a nép neveléséről. 

«Hol van a törvényhozó — jegyzi meg erre Eötvös igen 
helyesen, — ki népének valaha politikai jogokat adott volna 
csak azért, hogy később nevelésök veszély nélkülivé váljék ? 
hol van nemzet, mely politikai szabadságot kivánva, nem 
arra hivatkozott volna, hogy reá megérett? s hol zsarnok, ki 
azt elfogadná a nélkül, hogy épen a nép éretlenségére hivat- 
koznék s nagy zajjal hirdetné, hogy alattvalói még a műve- 
lődés alantabb fokán állanak, mint sem hogy nekik politikai 
jogok veszély nélkül adathatnának? Tudomásom szerint a 
nevelés eddig általánosan politikai jogok gyakorlására sine 
qua non feltételnek tekintetett s talán soha az ellenkező, t. i. 
hogy csak bizonyos politikai jogok gyakorlata által válik a 
nép nevelhetésre alkalmatossá, még nem állíttatott.)) 

A Kossuth modorát elitélő dátumai Széchenyinek szintén 
erőltetettek voltak. Hogy ezzel a modorral a szegényeket a 
gazdagok, a birtoktalanokat a birtokosok ellen ingerelte; 
a felsőbbség tekintélyét csorbította; a rendeket egymás 
ellen uszította s minden municipiumot népszerűtlenné tett 
volna, — ezek mind olyan vádak, melyeket ha Eötvös meg 
nem czáfolt volna is, a felhozott adatokból bajosan lehetett 
volna kideríteni. 

A Pesti Hírlap vezérczikk-irójának joga volt szemökre 



-) Pesti Hírlap. 1842. jún. 26. 450. 1. 

^etni a pesti háziuraknak, hogy szívtelenek, mert egészség- 
telen pincze-lyukakért 2 — 3 forint házbért fizettetnek magok- 
nak ; vagy joga volt megtámadni a hatóságot, mely a nyomort 
tétlenül nézi; vagy megmosni a fejét az arisztokrátia egy 
részének, mely kötelességét nem teljesíti. Ha a sajtó a társar 
dalmi hibák és visszaélések szellőztetésében meggátoltatik : 
Tége a szabad discussíónak. 

De más kérdés aztán az, hogy helyes volt-e a Pesti 
Hirlap részéről bolygatni olyan ügyeket, melyekre nézve 
kellőképen nem volt vagy rosszul volt informálva? ildomos 
Tolt-e egyes visszaélésekből következtetést vonni egész tár- 
sadalmi osztályok, az egész közigazgatási vagy rendőri szer- 
Tezet becsületességére? eszélyes volt-e általában tárgyalni 
bizonyos kérdéseket, melyek a sajtó beleszólása nélkül eset- 
leg simábban és sikeresebben lettek volna elintézhetők ? 

Eötvös végsoraiból az tűnik ki, hogy ő az ellenfelek 
übékítését czélozta; mert végzetes szerencsétlenségnek tekin- 
tette az országra nézve a két nagy ember versengését a modor 
-es taktika felett, midőn programmjokra nézve eltérés köztök 
különben sem volt. A Idbékítés azonban bajosan sikerülhetett 
€.nnak az írónak, a ki határozottan az egyik fél részére állt 
s a közvetítésre nem gondolt, mert meggyőződése szerint, 
közvetítenie nem is lehetett. A kibékülés e szerint csak úgy 
történhetett volna, ha az egyik fél megadja magát. 

Széchenyi, Kossuth és Eötvös iratainak hatása alatt 
közel is állt ahhoz a ponthoz, hogy a fegyvert lerakja; de nem 
azért, mintha legyőzöttnek érezte volna magát, hanem azért, 
mert reményét jóformán elveszítette a további küzdelem 
sikere iránt. Eötvös felszólalását, mint prókátori iratot, mes- 
termttnek ismerte el ; ^) de épen az a körülmény, hogy próká- 
tori fogásokkal léptek fel ellene, vette el kedvét néki, a pró- 
kátörkodásbán járatlannak, a harcz folytatásától. 

A Világ szerkesztője, Jahlanczy a Fáy békességet hirdető 
müvének megjelenése alkalmából ^) optimistává lesz, fnidőn 



*) Gr, Széchenyi L naplói. Összeállította Zichy Aaital. 11.411.1. 

^) Kelet népe, nyugoton. Fdy AndrásfÓL Budán, a m. kir. egye- 
tem betűivel. 1841. 8-r., II -h 32 lap. — Második bővített kiadás. 
Pesten, Kilián György tulajdona. 1842. 8-r., n -f- 81 lap. 

M. TUD. AKÍlD. ÉRTBK. A TÁRS. TUD. KÖR. X. K. 8. SZ. 2 

elhiteti magával, hogy a kibékülés proceösusa immár meg- 
indult. A családi életben előforduló válságok lefolyását hoz- 
ván fel például, konstatálja, hogy «a kibékülésnek stádiumai 
vannak*. «Elsö stádium az invectivák, a szemrehányások; 
második a közeUtés; harmadik a cselekvés. » <iAz invectivák 
stádiumát — úgymond — megkezdtük. » « Azért csak nap- 
fényre az indignatio szózatával ! — biztatja honfitársait, — 
lapjaink hasábjai nyitvák, és én azokat erömhöz képest emelni 
fogom, míg eljön a közelítés, aztán a cselekvés órája. »*) 

Hogy Fáy a Világ által feláUított kibékülési stádiumok 
melyikét foglalta el: bajos volna eldönteni; mert röpiratában 
invectiva is van, ha ugyan annak nevezzük a szókimondó 
kritikát, közehtés is van egyik positióról a másik felé ; de az. 
bizonyos, hogy a szeUd lelkületű Fáy a békülés és a kibékítés 
vágyától volt eltelve s bizonyára boldog lett volna, ha csak 
valamennyire is sikerül vala neki az ellenfeleket közelebb 
hozni egymáshoz. 

Széchenyi programmját Fáy némi módosítással magáévá 
teszi. A Kossuth feletti ítéletét azonban túlzottnak tartja. 
A Pesti Hirlap vezérczikkeiben forradalmi vörös fonalat nem 
talál. Kossuth előadása, szerinte is, sentimentális ; felszakgat 
bizonyos sebeket, melyekre írt még nem nyújthat; irálya 
nagyon is költői ; de egészben véve modora nem oly vesze- 
delmes, mint Széchenyi hiszi. Sokkal hibásabb taktikája, a 
mennyiben hírlapjában olyan kérdéseket is szellőztet, melyek 
nem hírlapba valók. 

Fáy álláspontja a taktikát illetőleg, saját korának viszo- 
nyait tekintve, kétségtelenül gyakorlatiasabb, mint a Kossuthé. 
Kossuth, mint minden ízében joumalista, a napi sajtónak 
korlátlan befolyást követelt a közvélemény alakulására; tehát 
joumalistikánk fejlődésének kezdetén, primitív közművelő- 
dési viszonyok közt, a hírlap hatáskörét illetőleg egyszerre 
a fejlődésnek csak magasabb fokán jogosult követelményekkel 
állt elő. 

Fáy ezt a tévedést az ő ismeretes gyakorlatias ész- 
járásával helyreigazítja s tüzetesebben megvilágítja könyve 



*) Világ. 1841. aug. 21. 267. 1. 

1842-ben megjelent második kiadásában, £1 nélkül azonban, 
hogy Kossuthot meggyőzte volna. 

«Fáy a hirlapírás körére nézve oly véleményt nyilvá- 
nit, — írja Kossuth Fáy röpiratának megjelenése alkalmá- 
ból, — a mely nemcsak gr. Széchenyi Istvántól kezdve le 
egész csekély személyünkig igen-igen sokaknak véleményével 
s országgyűlésileg, törvényhatóságilag s nyilvánosság útján 
ezerszer kijelentett óhajtásokkal, hanem a magyar időszaki 
sajtónak, mióta csak a boldog emlékezetű « találós mesék » 
idejéből kivánszorgott, általában kitüntetett irányával elany- 
nyira ellenkezik, hogy ha azt a magyar időszaki sajtónak 
bárminő színű, bárminő ámyéklatú orgánumai vezérelvűi 
elfogadnák, ép azon mezőről kellene leszállaniok, melyen — 
ha még oly gyöngén is — mozogni ekkorig legfőbb dicsősé- 
göknek s legszentebb hivatásuknak tartották.))*) 

Ma már nálunk is tudja és eUsmeri mindenki, a mit 
Deák mondott, hogy alkotmányos nemzeteknél a szabad saj- 
tónak vitatásai kifejtenek minden tárgyat, mielőtt a felett a 
törvényhozás határoz, s mikor az köztanácskozás alá kerül, 
ismerve van a fenforgó kérdésnek minden oldala, tudják a 
nemzet képviselői a nemzet véleményét és közszükségeit s 
végzéseiket ezekhez alkalmazhatják. Ma a napi sajtó előké- 
szítője a törvényhozás által megoldandó kérdéseknek s ha 
nem is csalatkozhatatlanúl hű tolmácsa mindenkor a közvé- 
leménynek, de bizonyára a közvélemény bizonyos irányú 
alakulásának és kifejlődésének hatalmas tényezője. 

A negyvenes években azonban a censura gyámsága alatt 
s a nép csekély műveltsége mellett a hírlap csak részben 
tölÖiette be missióját s a kormány működését ép oly kevéssé 
tehette kritika tárgyává, a mint nem foglalkozhatott mind ama 
tárgyakkal, melyek majdan a törvényhozás asztalára kerültek 
s melyek a köznépnek az alkotmány sánczai közé való fölvé- 
telére vonatkoztak. Páynak tehát igaza volt, hogy Kossuth 
hírlapírói taktikája nem volt egészen gyakorlatias s a tényle- 
ges viszonyoknak megfelelő. 

De a Pesti Hírlapnak nemcsak taktikája, hanem egész 



*) Pesti Hirlap. 1841. aug. 18. 551. 1. 

iránya s az általa megindított agitatio is sokakban vissza- 
tetszést szült, úgy hogy Széchenyi könyve egy csomó elégü- 
letlen ember véleményét tolmácsolta. 

A haladás ama barátai, kik Kossuth modorát a haladás 
ügyére veszélyesnek tartották, nem kisebb örömmel üdvözöl- 
ték a Kelet Népe megjelenését, mint a reformok ellenei, kik- 
nek a Széchenyi és Kossuth közti antagonismus kétségtelenül 
malmukra hajtotta a vizet. 

Még mielőtt a Kelet Népe napvilágot látott volna : az 
említett hírlap ellen a legkülönbözőbb vádak keringtek a 
közönség körében, melyeket aztán jórészben megerősített 
a Kelet Népe. 

Az izgatottság, a türelmetlenség, a szenvedély, mely erőt 
vett mindenkin, bizalmatlanokká tette az embereket és pár- 
tokat egymás iránt, s kölcsönösen kétségbe vonták egymás 
szándékainak tisztaságát. Hiába intette Deák az 1841. nov. 
28-án tiszteletére rendezett fáklyás-zene alkalmával tartott 
beszédében honfitársait, hogy « kerüljék a gyanúsítgatás ocs- 
mány vétkét, a legnagyobb vétket, melyet valaki a haza ellen 
elkövethet)) : ^) a rágalom, mint a csalán, minden körben 
buján tenyészett s még a legbecsületesebb törekvést sem 
kímélte meg fulánkjaitól. 

Széchenyi ellen széltében híresztelték a rossz nyelvek, 
hogy irigyli ellenfelének sikereit, hogy magaviseletével meg- 
bénítja az ellenzék üdvös működését, sőt nem átallották 
egyesek még azt is ráfogni, hogy a lánczhíd részvényein 
nyerészkedni akar, mire ő, hogy az aljas gyanúsítástól sza- 
baduljon, a hírlapokban nyilatkozatot tett közzé, melyben 
kijelenti, hogy összes részvényei eladók s azokat tőle bizo- 
nyos határidőn belül bárki megveheti. ^) 

A Pesti Hírlapot viszont némelyek azzal vádolták, hogy 
úgy látszik, mintha a divide et vinces elvét követné, mert 
helytelen modorával megosztja a haladók táborát s ezzel 
mttködésök sikerét veszélyezteti ; voltak ismét, a kik hibáz- 



*) Vüág. 1841. decz. 1. 431. 1. 

2) Jelenkor. 1841. decz. 22. Pesti Hírlap. 1841. decz. 25. Vüág. 
1841. decz. 25. Hírnök. 1841. decz. 30.^ 

tatták, hogy mindig csak a megyei visszaéléseket szellőzteti, 
s ezzel saját pártja ellen ingerli a megyei urakat ; továbbá, 
hogy ingerli az arisztokratiát, a mely pedig már megbékülni 
látszott a haladás eszméjével ; sőt akadtak számosan, a kik 
gyanúsították is a szerkesztőt, hogy a kormány zsoldjába 
szegődött, a kormány kedvére cselekszik, midőn az alkotmá- 
nyos factorok és a befolyásos politikusok közt viszálykodást 
idéz elő, a gyanúsítok főképen arra támaszkodván, hogy 
annak az embernek, kit a kormány bebörtönöztetett szabad- 
elvííségeért, nem adhattak volna engedélyt egy hírlap meg- 
indítására, ha nem kötelezi vala magát a kormány szája íze 
szerint írni és cselekedni. 

A Pesti Hírlap elleni vádakra s gyanúsításokra Záborszky, 
a Pesti Hírlap egyik legszorgalmasabb és leghívebb vidéki 
munkatársa felelt meg, még mielőtt Széchenyi a Kelet Népét 
kiadta volna. Záborszky művének^) kiadói legalább kinyilat- 
koztatták, hogy annak kéziratát négy nappal előbb vették 
kezökhöz, mint Széchenyi műve megjelent volna. Ezért írja 
Dessewffy, hogy «a Záborszky értekezése, megjóslása annak, 
mit gr. Széchenyi István a Hírlap ellen közzé tenni fog».*) 

De Dessewffy csak gúnyolódik, és sem ő, sem a közönség 
nem hitte el, a mit a kiadók — bizonyára csak azért, hogy 
kiadványuk nagyobb hatást érjen el, — el akartak velők 
hitetni. ®) A közönség meggyőződését fejezi ki a Jelenkor, 
midőn kinyilatkoztatja, hogy «a szerző igen nagy jóstehet- 
séggel látszik bírni, mert több helyen olyas dolgokat mond, 
mikről alig szólhatna oly kifejezésekkel, ha a Kelet Népét 
nem olvasta vagy legalább tartalmát igen alaposan nem sej- 
tette volna ö."*) 

Az eleven tollal írt apológia a legfőbb vádra könnyen 
megfelelhetett ; mert mindenki tudta, hogy nem is Kossuth 
folyamodott a kormányhoz a lap megindításaért, hanem 
igenis annak tulajdonosa: Landerer, ki — mint íVirkner 



*) A Pesti Hírlap elleni gyanúsítások és haladás. Irta Záborszky 
Alajos, Pesten, kiadta és nyomt. Landerer és Heckenast. 8-r., 54 lap« 
») Dessewffy: X. Y. Z. könyv. 40. 1. 
') Világ. 1841. szept. 11. 293. 1. 
*) Jelenkor. 1841. aug. 21. 267. 1. 

emlékirataiból is tudjuk ^) — Sedlnitzky .^rq/rendörminiszter 
kedvencze volt s mint ilyen könnyen kieszközölhette az en- 
gedélyt. Landerer. és a kormány érdekeivel pedig egyiránt 
iiiegögyezett, hogy Kossuth legyen a szerkesztő. Mert Landerer 
Kossuth nevével a legtöbb előfizetőre számíthatott ; a kor- 
mány pedig tudva azt, hogy Kossuth börtönéből kiszabadulván 
mindenképen élni fog a szabad szólás jogával, előnyösebbnek 
tartotta magára nézve, ha egy censura alatt álló hírlapban 
nyilvánítja nézeteit, mintha ezt minden ellenőrzés nélkül 
teszi vala. 

Midőn Záborszky a Kossuth elleni vádakat visszautasítja, 
egyszersmind éles oldalvágásokkal fejezi ki a Széchenyi iránti 
ellenszenvét. 

Széchenyit akarja például megvágni, midőn abbeli véle- 
ményét nyilvánítja, hogy oa ki magáról azt hiszi, hogy ö és 
csak ő maga képes a haladás körét s határát kitűzni, hogy ö 
maga egyedül lehet a haladás vezére ; ki azt hiszi botor csa- 
lódásában, hogy csak ő maga tud a jövendővel sakkozni ^) 
egy nemzet boldogságáért, csak ő képes sakkban tartani a 
jovenclök özönét : az saját hiúságának bábja, önmagának s 
hízelgőinek bálványa is ugyan, de egy nemzet haladásának 
biztos főnöke soha sem lehet ». 

Nem kevesebb éllel tiltakozik ama felfogás ellen, hogy 
Magyarországot egy ember emelte volna ki sülyedésébőL 
«Mi — úgymond — nyíltan megvalljuk, hogy inkább köz- 
akaratnak, közös törekvésnek, közös munkának, hogy sem 
egyedi nagyságnak szeretjük s akarjuk köszönni nemzetünk 
8 hazánk dicsőségét, honunk állandó boldogságát, a jog s 
igazság uralmát.)) 

Ezek a gyanúsítások és csipkedések, melyeket mindenki 
megértett, mindenesetre igen különösen hangzottak annak az 
írónak a szájából, a ki épen a gyanúsítás bűne ellen emelte fel 
tiltakozó szavát. Mindez a közhangulat ingerültségét, a köl- 
csönös elkeseredést bizonyítja, mely a legmagasabb fokra 
természetesen akkor hágott, midőn maga a két hatalmas 



^) Wirkner : Meine Erlebnisse. 1879. 134. 1. 
*) Széchenyi kedvencz kifejezése. 

ellenfél szállt ki a síkra, megelégelve pártfeleik apró csatá- 
rozásait. 

Záborszky nyomdokain halad a Pesti Hírlap hontmegyéi 
levelezője, a magát «nyugotfinak» nevezett Pongrácz Lajos 
is, ^) ki túlzásai mellett ép úgy gyanúsít, mint Záborszky. 
Széchenyit úgy tünteti fel, mint a ki a kormányt « ráuszítja » 
^ nemzetre, a kinek vállalatai megalapításában az egyéni 
•önzés, a pénzvágy is szerepet játszott s a ki irigyli ellenfelé- 
nek eszét, szívét és népszerűségét. 

Köpirata ^) apró, éles túszúrások lánczolata, nemcsak a 
Kelet Népe, hanem magának Széchenyinek személye ellen is 
irányozva. 

ügy látszik, a nyugat fia meg akarta mutatni, hogy min- 
őién botnak két vége van : Széchenyit saját szavaival igyekszik 
megczáfolni. 

Polemicus modora, — melynél fogva az ellenfél gondo- 
latmenetét követve, annak egymásra következő tételeit bon- 
<3zolgatja, — nem a legügyesebb ugyan ; de észrevételei közt 
akad egy-két találó. 

A Széchenyi és Kossuth közti ellentétet azonban észre- 
vehető rosszakarattal élére állítja, midőn Széchenyire ráfogja, 
hogy a Kossuth vezérczikkeiben foglalt minden reform-esz- 
mének épen ellenkezőjét vallja a magáéinak. 

Abból, hogy Széchenyi általában nem helyesli a Kossuth 
vezérczikkeiben nyilvánuló modort és taktikát: nevetséges 
túlzással azt következteti, hogy nem helyesli tehát vezér- 
<ízikkeinek a tartalmát sem, a mennyiben tehát például Kos- 
suth egyik czikkében a magyar nyelvnek törvényes úton való 
előmozdítását sürgeti : ebből az következik, hogy Széchenyi 
meg vagy épen nem vagy csak erőszakkal kívánja a magyar 
nyelvet terjeszteni : vagy mivel Kossuth egy másik czikkében 
a szegény nép anyagi és szellemi erejét csökkentő alkoholis- 
mus teqedésének meggátlására serkenti honfitársait : ebből 



*) 1841-ben egy darabig P. L. jegy alatt írt; de az ápr. 10-diki 
«zámban a Pesti Hirlap szerkesztőjét felhatalmazta, hogy azontúl a 
hontmegyei leveleket a szerző megnevezésével közölheti. 

') A • Kelet Népe» felnyitotta szemeit, egy nyugotfinak. Pesté 
Jsiadja Heckenast Gusztáv. 1842. 8-r., IV -f- 43 lap. 

meg az következik, hogy Széchenyi a népet anyagilag és szeK 
lemileg elkorcsosítani, elerötlenltni akarja. 

Egy kicsinyes, szőrszálhasogató, alantjáró lélek ilyetén 
nyilatkozata, Széchenyi reputatióján rést ép oly kevéssé 
üthetett, mint a hogy nem tehetett szolgálatot Kossuthnak. 

Kossuthnak egyetlen, igazán számbavehetö segédje a^ 
polemiáhsLn Eötvös volt: ép úgy, mint Széchenyinek Dessewffy 
Aurél. A többiek, a kik a vitában résztvettek, csatározásaikkal 
élénkítették ugyan a vitát ; de a küzdelem végkifejlésére vajmi 
csekély befolyást gyakoroltak. 

Széchenyi táborának guerilla-harczosai közül az egy 
Kúthy Lajos érdemel figyelmet. Mert (^ a kelet népe közt egif 
ember yt rövid értekezését ^) « éretlen és értetlen dongásnáb) 
egyébnek, — a mint azt Dessewffy nevezte,^) — : csakugyan 
nem lehetett tekinteni. Csak látszik, mintha Széchenyi mel- 
lett hangulatot akart volna csinálni ; de a hangulat-csinálás- 
hoz az első és főkellék mégis az, hogy az illetőt megértsék. 
Az ismeretlen írónak csonka mondatait, ügyetlen szószerke- 
zetét s ködbe burkolt eszméit senki sem értette meg. 

Az egykorú hírlapok valóságos czéltábláúl tűzték ki az. 
együgyű szerzőt, s a gúny, kicsinylés és megvetés nyilait szór- 
ták feléje. 

A Hírnökben «a honi literaturának egy barátja 300 arany 
jutalmat tűz ki oly könyvecskére, mely három íven több kép- 
telenséget, eszme- és észhiányt, túlfeszített képzelet-vizenyős- 
séget, helyesírási hibát foglaljon magában », mint a mennyi 
az említett műben van.^) Helmeczy kijelenti, hogy ő «e don-- 
; gásból még csak annyit sem bírt megérteni, vájjon a Kelet 
Népé mellett, vagy ellene van-e intézve)).^) A Társalkodó 
•szerint « sincs benne egy ép gondolat sem » .^) Dr. Zima János^} 
pedig egészen megriadva hárítja el magától az írói hírnevét- 



^) A kelet népe közt egy ember. 1841. Pesten. Esztergami k. 
Beűnel Józs. betűivel. 8-r., 84 lap. 

:^) Des^&wfy: X. Y. Z. köny^. 40. 1. 

») Hirnök. 1841. aug. 16. 

*) Jelenkor. 1841, aug. 7. 251. 1. 

^) Haraszthy Samu bírálata a Társalkodóban. 1841.; 65. sz. 

®) Telfy IvM, 

kompromittáló gyanút, mintha azt az értelmetlenséget ö írta 
volna. ^) 

Az ekkép megostromlott és senki által meg nem értett 
szerző megkísérli ugyan gondolatai kimagyarázását ; de az 
összes hírlapokban közzétett glossáihoz is szükség lett volna 
újabb glossákra. 

Dyen segítséggel Széchenyi nem sokra ment. Söt a fen- 
tebb említett Kúthy Lajos — e:? a kiváló írói tehetség — 
sem felelt meg a Széchenyi hívei által hozzá kötött vára- 
kozásnak. 

Az ö röpirata ^) száraz, meglehetősen fárasztó értekezés, 
telve politikai és philosophiai reflexiókkal, melyek a vitás 
kérdések tisztázását nem igen segítették elő. 

Kúthy szintén kizárólag az ész jogosultságát ismeri el a 
politikai életben s erőltetett, egyoldalú történelmi dátumokkal 
igyekszik bebizonyítani, hogy az államoknak az érzelmi poli- 
tika veti meg sírjokat s az értelem az, melynek vezérletével 
az államok a fejlődés magasabb fokára emelkedhetnek. 

Egyptomot, Spanyolországot, Angliát, Lengyelországot, 
Éjszak- Amerikát, Bómát, végre Magyarország történetét hozza 
fel alaptételének bebizonyítására például. 

Az egyoldalú felfogás igazolása a história egyoldalú figye- 
lembevételével történhetett csupán. 

Anglia történelmében például tömérdek esemény a rideg, 
számító ész kifolyása volt ; de e hatalmas ország emelkedésé- 
hez nem kevésbé hozzájárultak a nemesebb emberi érzelmek 
által létrehozott institutiók, s ezekről Kúthyék természetesen 
megfeledkeznek. Az angol nép vallásos kedélye, kegyelete az 
ősi hagyományok iránt, emberszeretete, általában érzelmi 
világa bizonyára ép úgy előmozdították állami és társadalmi 
intézményeinek kifejlődését, mint anyagiassága, bölcs meg- 
fontoltsága, hideg számítása stb. Hamis tehát az az állítás, 
hogy «Francziaország a szív, Anglia az ész rendszerét követi ». 
Lehetetlen, hogy annyi históriai ismerettel, a mennyi Kúthy 



^) Vüág. 1841. aug. 11. 257. 1. Társalkodó. 1841. 66. sz. 
') Polgáji szózat kelet népéhez. 1841. Irta K^thy Lajos. Pesten, 
kiadta Heckenast Gusztáv. 1841. 8-r., Ví -|- 217 lap. 

művéből kiviláglik, ezt maga Kúthy is be ne látta volna. 
De nem akarta belátni, mert argumentumra volt szüksége 
Kossuth modora ellen. 

Hogy a Pesti Hirlap, modorával forradalmat idézhetne 
elö, ezt nem hiszi ; mert erre, szerinte, egy hírlap magában 
véve nem képes. Hanem igenis hiszi, hogy meghasonlást idéz 
elö, a kormány és a nemzet közti feszültséget ismét életre 
kelti, 8 ezzel útját állja a haladásnak. A meghasonlás előidé- 
zésében azonban bizonyára részök volt azoknak is, kik az 
ellenfélben az állítólagos rossz modort nem kevésbbé rossz, 
mert személyeskedő modorban támadták meg. Kúthy dicsé- 
retére válik, hogy tárgyilagos maradt mindvégig s a polémia 
elkeserítéséhez nem járult hozzá. 

A Kelet Népének üdvös hatását is jelezhetni véli, a 
mennyiben egész határozottsággal állítja, hogy a Kelet Népé- 
nek megjelenése óta a Pesti Hirlap metamorphosison ment 
át; higgadtabban, kevesebb szenvedélylyel és elhamarkodott- 
sággal tárgyalja a napi kérdéseket. 

Ezzel a véleményével Kúthy nem állt egyedül. Vörös- 
marty a Kelet Népéről írt s Hazay Gábor álnév alatt az 
Athenaeumban közzétett bírálatában szintén megjegyzi, hogy 
a Kelet Népe hatása folytán a Pesti Hirlap lassankint kezdi 
levetkőzni ama hibáit és fogyatkozásait, melyek fiatalságának 
voltak addig felróhatok.*) 

Tényleg azonban Kossuth politikai felfogása, modora, 
irálya maradt a régi. Szerencse, hogy a Kelet Népe el nem 
keserítette. Ez inkább lehetett a kíméletlen támadás követ- 
kezménye, ha a nimbus, mely Széchenyit körülvette, ha 
érdemei, melyeket az ország fölemelése körül szerzett magá- 
nak, ellenfelét önuralomra, saját felindulásának fékezésére 
nem serkentették volna. 

Annyi bizonyos, hogy a Pesti Hirlap varázsa nöttön nőtt 
s Széchenyi mind inkább és inkább elszigetelve érezhette 
magát. 

Bekövetkezett, a mit Széchenyinek barátai megjósoltak 



*) Athenseum. 1841. okt. 7. 

« a mit ö maga is sejtett, hogy nyílt, túlszigorú föllépése 
Kossuth ellen válságba sodorja öt. 

Naplójegyzetei világosan mutatják, mily kínos lelki küz- 
delmen ment keresztül, míg úgy barátainak tanácsa, mint 
saját sejtelmei ellenére elhatározta magát a döntő lépésre. 

1841. január 29-kén villant meg agyában a gondolat, 
hogy Kossuthnak ellene szegüljön. Február elején már hozzá 
kezdett a Kelet Népéhez, melyet először «Lélekharang»-nak 
Akart nevezni, miután sejtette, hogy «az lesz a hattyúdala». 
Batthyány Lajos és Klauzál azt tanácsolták neki, hogy «ne 
írjon Kossuth ellen, mert meg fogja bánni)). Mindamellett 
folytatta ugyan a megkezdett munkát ; de mikor már az utója 
felé járt, naplójába ezt írta: ((elégedetlen vagyok magammal 
és könyvemmel)). Mikor pedig már közre bocsátotta, nagyon is 
szigorú kritikát gyakorolván önmaga felett, azt jegyzi meg 
naplójában, hogy wa Kelet Népe nem tetszik senkinek)).^) 

A Kelet Népe mindenesetre visszatetszést szült még a 
Széchenyi hívei közt is. De azért abban a korban, midőn — 
mint Gyulai oly találólag írja — ragaszkodás a középkori 
intézményekhez és újkori eszmék kultusza, arisztokrata haj- 
lamok és demokrata irányok, a hűbéri és modern alkotmány 
biztosítékai és szükségei, nemzeti előítéletek és szabadelvű 
ábrándok sajátságos vegyülete olvadt össze a nemzeti nagy 
mozgalomban : ^) ebben a korban — mondom — bármely 
politikai iránynak is csak lépésről-lépésre lehetett megnyernie 
a nemzet többségét. Ha tehát a Kossuth és Széchenyi közti 
polémia, az akkori közvélemény ítélete szerint, az előbbi javára 
dőlt is el : elvei általános hódítást még sem tettek. Kossuthnak 
inkább tüneményszerű politikai tehetsége, mint programmja ; 
a Pesti Hírlapnak inkább ékesszólása, mint iránya nyerte meg 
a köztetszést. 

Az a megrögzött conservativismus, — mely Baloghy 
Lászlónak 1841-ben, de még inkább Éliássy ügyvédnek 



*) Dr. Kerékgyártó A' : Gr. Széchenyi István élete. Magyar 
Helikon. 21—24. föz. 64. 1. 

*) Gyulai P.: B. Eötvös József. Emlékbeszéd. Olcsó Könyvtár. 
108. sz. 19. 1. 



Digitized by VjOOQ IC 



^8 . - BAIiliAGI GÉZA. ' 

1842-ben megjelent röpiratából*) szól felénk,— oly ridegen -^ 
tegyük hozzá : oly ügyetlenül kifejezve — a negjrvenes évek 
irodalmában jóformán páratlanul áll ugyan; de hogy sok 
ember véleményét fejezte ki, az kétségtelen. Az irodalomban 
csak azért nem volt több képviselője, mert a táblabírák 
a toUforgatás mesterségéhez a mellett hogy nem értettek,, 
lietn is tartották azt rángj okhoz illő foglalkozásnak. 

Baloghy, — kinek styljén szintén meglátszik, hogy a 
vármegye termében otthonosabban érezhette magát, mint b, 
sajtó küzdterén, a magyar táblabiró-politika tolmácsa. Nem tud 
megbarátkozni a gondolattal, hogy Magyarországnak is rá kell 
lépnie a korszellem követelte reformok útjára, ha el nem 
akar pusztulni. Szent áhítattal csügg a históriai jogokon, 
s mindent, a mi a Corpus Jurisba be van iktatva, jót és rosszat, 
bűnt és erényt, egyaránt jogosnak ismer el, csak azért, mert- 
százados törvény által van szentesítve. 

Alantas színvonalon álló okoskodással, személyes invec- 
tivákkal, kicsinyes érvekkel támadja meg nemcsak Kossuth 
agitatióját, de Széchenyi reformjait is. Kossuth túlzásaiért 
Széchenyit teszi ő is felelőssé. wMidőn a gróf úr — úgymond — 
a magyar nemzetet, angol szövetségbe behálózta, nem kellett 
volna egyáltalában oly sebes vágtatásra szoktatni, nem a gyeplőt 
oly tágan hagyni, hogy más is, a ki soha kocsis nem volt, vagy 
arra nem eléggé biztos, azt felfogja és annyira nyargalódzék 
jobbra-balra, hogy a lovak már elragadással fenyegessék.)) 

Nevetséges ellenmondásba keveredik önmagával, midőn 
egyrészről az anyagi jóllétben keresi a nemzetek boldogulásá- 
nak alapját 8 a kereskedés fölkarolására, bank alapítására 
buzdítja honfitársait : másrészről a gőzhajót csupán kényelmi 
eszköznek, a vasutakat, a lánczhídat egyes társulatok nye- 
részkedő üzletének, a lóversenyt káros fényűzésnek tekinti. 

Jelszáva, úgf látszik, az, hogy minden régi : jó, minden 
új : rossz. A multak intézményein, erkölcsein elmereng s bor- 



^ '•') Nemzetiség, és alkotmányi mozgalmak honunkban. Közli 
Baloghy László, 1841. Pesten, Esztergami k. Beiméi Józs. betűivel. 
8-r.,-. 43 lap. — Hunnia a haladás korszakában. Irta Élidssy István, 
Egerben, 1842. Az érseki lyceum betűivel. 8-r., II 4- 110 lap. 

zadva szemléli a reformerek vészthozó munkáját, kik régi 
alkotmányunkat tövéből kiforgatják, azt az alkotmányt, mely 
nyolcz század viharainak ellenállt s nem hírlapok és röp- 
iratok által jött létre. Az összes engedmény, mit a régi alkot- 
mány megváltoztatására tenni hajlandó, abban áll, hogy a 
paraszt személye és vagyona ép úgy biztosíttassék, mint a 
nemesé ; a büntető törvény a parasztra és a nemesre egyfor- 
mán alkalmaztassék s — a mi legfőbb engedmény a részé- 
ről, — hogy a házi adó terhét a nemesség vegye le a köznép 
vállairól. Különben minden maradjon a régiben. 

Hogy az arany-bullának a személyes szabadságot biz- 
tosító pontja az ország minden lakosára kiterjesztessék s hogy 
a házi adónak egyrészét a nemesség önként vegye magára, 
ebbe még Éliássy is belenyugszik, pedig ő sokkal erősebben 
megveti a lábát az ősi alkotmány sánczai mögött, mint elvtárs^,. 

Abban a korban, midőn a szószéken ép úgy, mint a sajtó 
terén túlnyomólag mégis a reformerek vitték a szót ; midőn 
élő szóval és írásban a többség a haladást sürgette, bizonyára 
erős lélek kellett hozzá, hogy valaki a világ szemeláttára 
belekapaszkodjék a haladás kerekébe. 

Baloghyt ép úgy, mint Éliáss^i; a meggyőződés ereje 
bírhatta rá, hogy a velők rokonérzelmű, a világtól elmaradt 
táblabíráknak, kik sem elegendő tehetséggel, sem erkölcsi 
bátorsággal nem bírtak, hogy szembeszálljanak az uralkodó 
áramlattal, — érzelmeiket, gondolataikat tolmácsolják. 

De mennél jellegzetesebben nyilvánult nálok a benső 
loaeggyözőáés az elavult elvek mellett : annál szánandóbbnak, 
annál nevetségesebbnek tűnt fel hiú erőlködésök. Szánalomra 
méltók voltak, mert az eszményképöket fenyegető reformok 
észrevehetőleg mély bánattal tölték el leiköket ; de egyszer- 
smind mosolyra késztették olvasóikat, mert mint afféle apró 
emberek, kicsinyes engedményekkel, ravasz fogásokkal igye- 
keztek a nagy problémákat megoldani s erővel el akarták 
magokkal és a világgal hitetni, hogy haladni ők is kívánnak, 
miután az ősi intézmények keretében végrehajtandó apró-, 
cseprő változtatásokat nem ellenzik. 

Eliássy előtt « szent minden fennálló töryény, mely ai 
kiváltságokat yédi».. Adomája az, hogy a meimyibe.u. kiki. 

igyekszik magát, gazdagság, ész és rang által másoktól meg- 
különböztetni : «azon kormányforma, melyben az ily termé- 
szeti ösztönön alapult rendszer a polgári társaság egy részét 
kiváltságosítja, s rangok által különbözteti meg a polgárokat, 
az a társas összealakulás lelkéből merítvén rendszerét, biz^ 
tosabban áll, mint az oly köztársaság, mely az egyenlőség 
rendszerén a nyugtalan elme törekedéseivel kénytelen szünet 
nélkül harczolni». 

Hogy ez az axióma lényegét tekintve ép oly idétlen, mint- 
a milyen esetlenül van kifejezve ; hogy azért, mert a vagyon, 
ész és rang, társadalmi téren bizonyos tekintetben válaszfalat- 
húz az emberek közé : nem lehet a törvény előtti egyenlőség 
követelményét visszautasítani s közjogi privilégiumokkal látni 
el a gazdagokat a szegényekkel, a művelteket a tanulatlanok-^ 
kai szemben, — ezeket itt részleteznünk fölösleges. 

Éliássyra és Baloghyra is áll, a mit Kemény Zsigmond 
általában az ó-conservativekről mondott, hogy Talmudjok 
volt Verbőczy; doctrináik a pecsétes levelek, az ősi kiváltságok 
és a történeti jog. Doctrináikból egy betűt sem engedtek. S ha- 
látszólag mégis egyik-másik intézmény módosítását szóba- 
hozták : a módosítványt mindig úgy formulázták, hogy az> 
magának az intézménynek lényegét ne érintse. 

Eliássy például azzal a propositiójával, hogy a nemes 
ember, ki kiváltságlevelét bűnnel szennyezi be, fosztassók 
meg nemesi rangjától : a feudalismus ódon épületéből még 
csak egy tégladarabot sem mozdít ki. De mégis megteszi 
indítványát, hogy megmutassa, mi módon lehetne a hala- 
dási eszmékkel a feudális államszerkezetet összhangba hozni. 
Ugyanebből a szempontból óhajtását fejezi ki, hogy a nemes- 
ség vegye ismét kezébe a fegyvert, a parasztot pedig küldje 
az ekeszarvához ; de épen azért sürgeti, hogy a honvédelmet 
a nemesség vállalja magára, mert félti adómentességi privi- 
légiumát. 

A haladásnak még ily különös módjával sem tud azonban 
megbarátkozni a közgazdasági kérdésekben. 

A földesúr és a jobbá^ közti viszonyra nézve a noli me 
tangere elvét vallja ; mert szerinte, a magyar paraszt úsznék 
a boldogságban, ha műveletlenségénél fogva a munkát nem 

kerülné. A kereskedést s a gőzhajótól kezdve a váltóig a keres- 
kedelemnek minden eszközét megveti. Az ősiségét a magyar 
nemzetiség és alkotmány palládiumának tekinti. ((Mentsd meg 
isten hazámat — így fohászkodik fel — a kereskedői szellem- 
től és a zsidóknak uralkodásától, mert nem adtál hazámnak 
kereskedői helyzetet s módokat, és ezek nélkül zsidaink meg- 
mérhetlen erszényétől nem menekedhetünk. Add uram, hogy 
a magyar nemes, törzsökös birtokát megőrizhesse ; mert csak 
így maradhatunk meg nemzetiségünkben s így uralkodhatik 
földi fejedelmünk is, ha mi, hasznos tenyésztő birtokosok 
s nem pedig zsidók szenzáljai leszünk ! » 

A réginek, a hagyományos előítéleteknek ilyetén cultu- 
sától az e korban létrejött valódi conservativ párt ép oly távol 
állt, mint a liberálisok tábora. 

A tulajdonképeni conservativismus megalapítója nálunk 
Dessewfy Aurél volt. Ö előtte azok a politikusok, kik conser- 
vativeknek nevezték magokat, vagy a stagnatio hívei voltak, 
kik a Corpus Juris szentélyéből egy tapodtat sem akartak 
mozdulni, vagy absolutisták és reactionáriusok, kik tabula 
rasa-Dak tekintvén a régi magyar alkotmányt, a históriai 
jogokat semmibe se vették s a kormányt segítették az alkot- 
mány alapjainak megrongálására irányzott törekvésében. Az 
1839/40-diki országgyűlésen alakult meg Dessewfify vezérlete 
alatt a « fontolva haladó » conservativ párt, melynek programm- 
ját részint az országgyűlésen, részint hírlapi téren Dessewffy 
rhapsodice, alkalomszerűleg fejtette ki és körvonalazta. 

Kossuth hírlapja tette Dessewffyt joumaHstává. A Pesti 
Hírlap által képviselt liberális eszmék terjedése csakhamar 
meggyőzte őt arról, hogy Magyarország is eljutott már a fej- 
lődés ama fokára, a midőn a politikai közvélemény alakulására 
a napi sajtó is befolyást gyakorolhat. Hogy tehát a Pesti 
Hírlap hatását saját pártja érdekében ellensúlyozza, kezébe 
vette a tollat s a Vüágban X F. Z. jegy alatt egész sorát a 
vezérczikkeknek tette közzé, melyeket aztán később «X Y. Z. 
könyv » ezím alatt összegyűjtve kiadott.*) 



*) X. Y. Z. könyv. Gróf ^Dessewfy Auréltól. Pesten, 1841. Nyomt. 
Trattner-Károlyi betűivel. 8-r.* VIII -h 183 lap. 

Dessewfly Úgyis, mint országgyűlési szónok, Úgyis, mint 
joumaüsta a szabadelvűség által kezdeményezett reformok 
megbírálását tűzte ki feladatául, a nélkül, hogy az átalakulásra 
vonatkozólag ö maga új eszmékkel, új tervekkel állt volna 
elö. Működése tehát negativ volt, s ezt maga sem tagadta. 
Nem látta szükségét maga részéről újabb reformok megpen- 
ditésének akkor, a mikor a Pesti Hirlap és annak tábora 
úgyis elárasztották a közönséget plánumaikkal. A mérséklő 
szerepét játszotta a haladás korszakában. A liberális párt 
túlzásait moderálni, a jelent a múlttal összekötni, tehát a 
traditiókra figyelmessé tenni az újítókat, a túlcsapongó szen- 
vedélyeket korlátozni, — ezek voltak a feladatok, melyeknek 
sikeres megoldása, az ő ambitióját képezte. 

Taktikájára és modorára nézve tehát teljes mértékben 
megfelelt a conservativismus eszményének. A conservativis- 
mus hijjával van annak a teremtő erőnek, a mi a szabad- 
elvűség legfőbb jellemvonását képezi ; hanem annál nagyobb 
mértékben ki van benne fejlődve a mérséklet, a kegyelet és 
a hűség a hagyományok iránt s a jog, különösen a történeti 
jog tisztelete. így fogva fel a conservativ politikát, annak hűbb 
képviselője Dessewfifynél a magyar ég alatt még aligha volt. 

Elvei természetesen diametralis ellentétben állottak a 
szabadelvű nézetekkel s okszerű következményei voltak tak- 
tikájának. 

A közjogi kérdésekben minden mélyebbre ható reformtól 
idegenkedett. Közjogi tekintetben a haladást nem a parlamenti 
reformban, vagy a dicasterialis kormányzati rendszer átalakí- 
tásában kereste ; hanem a kormány tekintélyének megszilár- 
dításában s a megyék túlkapásainak megszüntetésében. 

Őszinte vallomást tesz arra nézve, hogy ö a kormány 
embere a szónak azon értelmében, hogy kárhoztat minden 
működést és minden elvet, mely a törvényes és hathatós 
kormányzást lehetetlenné teszi; mert ((meggyőződése szerint, 
hathatós és nem nominális kormányra van szüksége a nem- 
zeteknek, hogy boldoguljanak, státus-emberekre és nem pró- 
kátorokra, hogy nagyok és erősek legyenek ». A biztosítékokról 
azonban megfeledkezik, melyek a nemzet kezébe adva az 
((erős kormány)) erőszakossága ellen gátul azDlgálnáuak.i^ 

melyek lehetővé tennék a kormány hatalmi túlterjeszkedésé- 
nek esetröl-esetre való megtorlását. Ezt a hézagot az ö fel- 
fogásában különösen a multak tanúságai tették feltűnővé, 
^gy íiogy még azok előtt is, kik a kormányzati felelősség 
elméletéről csak homályos sejtelemmel birtak. a Dessewfify- 
féle «erős kormány » eszméje gyanús szinben tűnt fel s nagy- 
ban hozzájárult a conservativ politika kompromittálásához. 

A municipális rendszert, mint alkotmány-biztosítékot, 
alapjában változatlanul fentartandónak véli. wA megyék mu- 
nicipális jogai — úgymond — alkotmányunk alapját, nem- 
zetiségünk kezességét teszik annyira, hogy míg megyei szer- 
kezetünk megmarad, érjen bár bennünket akármi csapás, 
alkotmányunkat mindig ismét visszaszerezhetjük. Ezer más 
tekintetet mellőzve, ez az egy ok elég arra, hogy minden 
magyar országfi ezen kincsnek megőrzését tegye politikai 
crédójának első ágazatává.)) A megyék feladata, szerinte, 
életet adni a meghozott törvénynek, salakjaitól megtisztítani 
a közigazgatást, engedelmeskedni a felsőbb parancsoknak, 
gondosan kidolgozni az utasításokat s ez által előkészíteni a 
törvényeket stb. Ezeknek a feladatoknak a megyék, fennálló 
szervezetökben eleget tehetnek; de csak akkor, ha a megyék- 
ben uralkodó szellem megváltozik. 

Nem vette észre vagy nem akarta észrevenni Dessew%, 
hogy az a kárhoztatott megyei szellem, természetes következ- 
ménye volt a kormány visszaéléseinek egyrészről, másrészről 
az országgyűlési többség magatartásának. 

Merész kívánság volt tőle, hogy a megye egyszerre segít- 
ségére legyen a kormánynak s hagyjon fel az oppositióval, 
midőn századokon keresztül rászoktatták mintegy a bizal- 
matlanságra a kormány iránt. A kibékülés a nemzet és a 
kormány közt sokkal rövidebb keletű volt, és sokkal rövidebb 
idő volt még kölcsönösen meggyőződni a kibékülés őszinte- 
ségéről : semhogy a megyék Dessewflfy tanácsát követhették 
volna. Az a kor még az ő idejében nem érkezett el, a midőn 
a megyék kiléphettek a defensivából s autonomiájok korláto- 
zását megtűrhették, miután nem volt többé szükség az alkot- 
mány és a nemzetiség védelmére. 

Dessewflfy ép oly elfogult, midőn a meddő sérelmi poH- 

M. TÜD. AKID. ÉBTBK. A TÁRS. TDD. KOB. X. K. 8. SZ. 3 

tikáért a megyét teszi felelőssé, mint egy újabb hisztorikusunk^ 
ki az országgyűlésnek hároin századon át követett gravami- 
nális politikáját a ki nem egyenlített vagy csak látszólag^ 
határozatlanul, némelykor kétszínűleg megoldott ellentétek- 
nek, és nem egyedül a kormány túlkapásainak vagy törvény- 
telen lépéseinek tulajdonítja.^) Helyesen jegyezte erre meg^ 
Pompérí/y hogy a sérelmi szellem nem ok, hanem okozat volt, 
tertnészetes következménye a kormány háromszázados poli- 
tikájának. A hatalom nem tartotta meg a törvényeket. A nem- 
zet törvényes úton nem szűnt meg folytonosan sürgetni ár- 
törvényen ütött sebek orvoslását^ Ea mert e sérelmek vajmi 
ritkán nyertek orvoslást, ezért volt a sérelmi politika három- 
száz év óta permanens.^) 

Az országgyűléssel, különösen annak felsőházával, üle- 
tőleg felsőházi többségével szemben szintén indokolt volt a^ 
megyék bizalmatlansága. Ennélfogva habár formailag helye- 
selni nem is, de megbotránkozni sem lehetett egyes megyék 
ama visszaélésén, melynél fogva prsejudikálva az országgyű- 
lésnek, törvényhozási ügyekbe beleavatkoztak és statútumok 
kai döntöttek el bizonyos kérdéseket, melyek a törvényhozás 
illetékességi körébe tartoztak. 

Borsod- és Biharvármegyék például elhatározták, hogy 
a megyei tisztújításban a honoratiorok is részt vegyenek & 
tényleg Biharban ezeknek a közreműködésével tartatott is 
meg a restauratió. Pestvármegye pedig épen akkor, a midőn 
a büntetőjog kidolgozásával megbízott országos választmány 
feladatának megoldásához hozzáfogott, a büntető eljárás kö- 
rül a teljes nyilvánossággal összekötött szóbeli védelemnek 
életbeléptetését rendelte el. 

Hogy ezek visszaélések voltak, azt nem oly fényes dialek- 
tikával, mint a minő Dessewffynek adatott, de a legegyszerűbb- 
eszközökkel, a közjogi alapelvek száraz reprodukálásával is 
könnyű szerrel be lehetett bizonyítani. Mert a mily joggal 



') Gr, Szécsen Antal « fiatalkori visszaemlékezései » az 1839/40-ki 
országgyűlésre a Budapesti Szemlében. 71. sz. 245. 1. 

*) Pompéry János felelete Szécsen visszaemlékezéseire. U. o^ 
73. sz. 136. 1. 

kiterjesztette Biharmegye az activ választási jogot, azzal a 
joggal megszüntethette volna esetleg az ősiségét, felszabadít- 
hatta volna a jobbágyságot stb. 

De másrészről csak a legközelebbi országgyűlésen is a 
legégetőbb kérdések függőben hagyása, a meddőn maradt 
viták a vegyes házasságok, a vallás- és szólásszabadság, a 
városok törvényhozási részvétele felett, — méltán türelmetle- 
nekké tehették a megyéket, s közülök azokat, melyek a hala- 
dást gyorsítani akarták, arra bírhatták, hogy elébe vágjanak 
a lassú léptekben haladó országgyűlésnek. 

Dessewfify conservativismusa bizonyos mértékig a rendi 
szervezetre is kiterjedt. Az arisztokratia, a köznemesség és 
a polgárság külön érdekeit, speciális hagyományait nagyonis 
erősen hangsúlyozza. A klérus törvényes állása iránt kegye- 
léttel viseltetik s annak befolyását és hatalmát csökkenteni 
az által, hogy jószágai saecularizáltassanak, annyival kevésbbé 
engedi meg, mert ez nemcsak a politikai eszélyesség követel- 
ményével, de a joggal is határozottan ellenkezik. 

Hogy Dessewffy taktikája és elvei népszerűek nem vol- 
tak, ezt maga is elismeri. ((Jelenleg Magyarországon — úgy- 
mond — népszerű azon politikai iskola, melyet kat exochen 
a mozgalom pártjának lehet nevezni ; népszerűtlen az, mely 
e mozgalmat mérsékelni, a törvényes formákhoz kötni, bizo- 
nyos elveket tiszteletben tartani s haladásunkat a rögtönzés 
veszélyétől megőrizni óhajtja. » 

A népszerűtlenség azonban nem fájt Dessewfifynek. Sok- 
kal inkább bántotta az, hogy népszerűsége emelkedett annak 
a pártnak, mely a haladás ügyét — szerinte is — veszélyezteti, 
és pedig veszélyezteti azért, mert haladásnak kereszteli a 
jogsértést, a municipiumok mindenhatóságát tudományos 
elméletté avatja, a fennálló jogos érdekeket lábbal tiporja, 
a társadalmi osztályokat egymásra uszítja. 

Hogy egy ilyen párt egyáltalán létrejöhetett, azt Széchenyi 
föllépésének tulajdonítja, s ezért mintegy szemrehányást tesz 
Széchenyinek. 

A Kelet Népe és a Pesti Hírlap közti vitába ő is bele- 
szólván, hogy pert oszszon a vitázó felek közt, szemére veti 
Széchenyinek, hogy «ő volt az, ki mindenütt és mindenben 

3* 

a nyilvánosságot prédikálta, ha tehát most a fölmelegíilt 
atmosphaBrában oly növények is teremnek, miket a gróf sem 
nem remélt, sem nem helyesel, azt ugyan a nemes gróf saj- 
nálhatja, de nincs joga rajta csudálkozni, mert ennek szük- 
ségkép be kellett következni ». Az agitátorok közös sorsa, 

I hogy elsodortatnak az ideák által, melyeket ök maguk ébresz- 
tettek. « Nincs oly bölcs, — írja, — ki a politikában a bizton- 

! sági szelepet feltalálta volna. » Viselje tehát Széchenyi türe- 

I lemmel az általa megindított izgatás természetes következ- 

I menyeit. 

Ez a beszéd a legérzékenyebb oldaláról találta Széche- 
nyit; mert ö maga is folyton azon tépelődött s ez a tépelődés 
készítette elő végzetét, hogy vájjon a forradalom viharaiba 
nem ö maga sodorta-e nemzetét? 

Kossuth feleletét olvasva, töprengés szállta meg lelkét 
s mintegy megbánni látszott, hogy az agitatiót megindította. 
« Olvasom Kossuth feleletét, — írja naplójában. — Jól kimá- 
szik a hínárból. Vannak pillanatok, a mikor kétely száll meg, 
vájjon jól tettem-e, hogy a Hitellel s a Kelet Népével föllép- 
tem. Sa egyszer kétkedés szállja meg lelkünket : akkor vége 
földi boldogságunknak.))*) 

Aggodalmaiban még inkább megerősítette Dessewffy, 
midőn egész nyíltsággal kimondja, hogy a Pesti Hírlap mű- 
ködése, szerinte is, vészthozó lesz a hazára, és pedig nemcsak 
hibás modora és taktikája, hanem elvei miatt is. 

Dessewffy positióját Kossuth-tal szemben ép az tette 
erösebbé a Széchenyiénél, hogy ö Kossuth elveit is megtá- 
madta. Széchenyi elismerte, hogy Kossuth-tal közös elvi 
alapon áll, s ez az önbeismerés Kossuth elleni fölléptét — 
bármily jogosult lett légyen is modorát és taktikáját illető 
kifogása, — igen sok ember előtt érthetetlenné tette, a követ- 
kezetlenség színében tüntette őt fel, s polémiája olyan szemé- 
lyes indokokra vezettetett vissza, melyek az igazi államférfiú 
tulajdonságaival bajosan összeegyeztethetők. 

J)essewffy azonban kimutatta, hogy Széchenyi és Kossuth 
«országlási terve » közt határozott ellentét forog fenn, s habár 



*) Gr. Széchenyi L naplói. Összeállította Zichy A. 11. 411. 1. 

egyiket ép oly kevéssé helyeselte, mint a másikat : bizonyára 
mégis szolgálatot tett Széchenyinek, midőn ellenfelét elvi 
tekintetben is szembeállítja vele s ez által legalább a követ- 
kezetlenség vádja alól fölmenti Széchenyit. 

Az összehasonlítás a két államférfiú országlási terve 
közt, egy éles szemű, de a párttekinteteken felül emelkedni 
nem tudó politikus észlelésének eredménye. 

Széchenyi és Kossuth, mind a ketten, szerinte, a köz- 
pontosítás emberei ; de más-más értelemben. Széchenyi poli- 
tikai rendszerében anyagi középpont Budapest, szellemi 
középpont az ö saját személye ; Kossuth rendszerében pedig 
mozgató erö : a középponti újság és megye, s a középponti 
közönség, mely a közvélemény letéteményesének tekinti ma- 
gát. Széchenyi rendszerének a legfőbb hibája, hogy hiányzik 
abból a megye befolyása ; Kossuth rendszeréből ellenben ki 
vannak felejtve a törvényes hatalom szükséges jogai a megyék 
irányában, úgy hogy Kossuth theoriája szerint a főhatalom 
csupán a benevolus spectator szerepét játszaná. 

Tökéletesen igaza volt Dessewfifynek abban, hogy Szé- 
chenyi a megyéket mellőzte ; nem adott nekik szerepet az 
anyagi és politikai megújhodás nagy munkájában, s ezzel a 
mellett, hogy a históriai jogokon és hagyományokon sérelmet 
követett el, saját terveinek keresztülvitelét is megnehezítette ; 
mert Széchenyi korában még alkotmányunk s politikai viszo- 
nyaink olyanok voltak, hogy gyönge alapon állt mindaz, mi 
sarkpontját nem a megyékben találta vagy azoknak szerke- 
zetébe magát bele nem illesztette. 

De hogy a municipiumok mellőzésével Széchenyi saját 
személyét tette volna szellemi központtá, ez legfölebb gúny- 
nak járta meg, a valóságnak azonban annyival kevésbbé felelt 
meg, mert közismeretű tény, hogy Széchenyi a maga reform- 
eszméit társadalmi téren az egyesületek útján, törvényhozási 
tekintetben pedig az országgyűlés által kívánta megvalósít- 
tatni, s így igenis a központosítás embere volt, csakhogy nem 
olyan értelemben, mint Dessewflfy sarcasmusa feltüntette, 
hanem annyiban, a mennyiben a nemzetnek ötvenkét megyé- 
ben szétforgácsolt erőit — mint később a doctrinairek — az 
országgyűlésben szerette volna egyesíteni. 

Kossuth rendszerének legfőbb hiányát pedig Dessew% 
helyesen ismerte ugyan fel ; de épen ö nem igen vethette azt 
Kossuth szemére, ö, a ki viszont a törvényes hatalom jogai- 
nak korlátozásáról feledkezett meg s annak esetleges túlka- 
pásaival szemben a modern alkotmány-biztosítékok feláUítá- 
sára még csak nem is gondolt. 

Ha Dessewffy sem volt képes emancipálni magát a párt- 
szempontok alól, midőn birónak lépett fel a vitázó felek közt : 
hogy várhatott volna a közönség tárgyilagosságot azoktól, kik 
Dessewffy zászlaja alatt, mint közlegények harczoltak, s mint 
ilyenek pártfegyelemnek — ha ugyan a politikai pártvezér és 
a párt tagjai közt akkor fennállott viszonyt annak nevezhet- 
jük — rendelték alá magukat. 

Dessewfifynek a hírlapirodalom terén munkatársa, Jab- 
lanczy Ignácz, — ki a Világnak nemcsak névleges szerkesz- 
tője volt, a mint az a közönség körében általában el volt 
terjedve, hanem vezérczikkeivel tényleg is részt vett az emlí- 
tett lap irányának,programmjának kifejtésében, — a legme- 
revebb, a legelfogultabb pártemberek közé tartozott. 

A Világban időnként megjelent, majd később önálló 
kötetben is közrebocsátott s a Pesti Hírlap ellen intézett 
czikkei,^) annyira magukon viselik az exclusiv pártember 
bélyegét, hogy már ennélfogva sem gyakorolhattak mélyebb, 
meggyőzőbb hatást a közönségre. A conservatív pártnak 
Dessewffy által már oly magas színvonalra emelt hírlapja, az 
ő kezei közt lassankint elvesztette minden tekintélyét, úgy 
hogy a mint Dessewffy behunjrta szemét, 1842. februárjában, 
a lap kiadója. Borsos, azonnal folyamodott a helytartó-tanács- 
hoz, hogy engedje meg a Világ szerkesztői jogának átruhá- 
zását Szenvey Józsefre, mert Jablanczy szerkesztésében a lap 
napról-napra hanyatlik.^) 

A Pesti Hírlap kifakadása a Világ ellen mégsem volt 
egészen indokolt. Az embernek eszébe jut Aesopus farkasa, 



*) Adatok átalakulási első mozgalmink törtóijetóhez. Irta Jab- 
lanczy, Első kötet : Közlegény-czikkek. Pesten, nyomt. Trattner-Károlyi 
betűivel. 1842. 8-r., XVI -h 237 lap. (Tóbb kötet nem jelent meg.) 

*) Ferenczy : A magyar hírlapirodalom története. 323. 1. 

midőn a Pesti Hirlap szerkesztője szemére veti a Világnak, 
hogy annak minden lapján a « durván goromba rivalgások, 
nevetséges szélmalom-harczok, örökös negatiók mellett, a 
piszkolódás, daróczos személyeskedés, csúrő-csavaró gyanúsít- 
gatás epesáros fonala vonul keresztül » ; hogy « abban annyi 
a szeny és piszok, hogy e fertőben turkálni undorító)) ; s hogy 
«míg ez így marad, addig a Világot daróczos rivalgásai és 
piszkos személyeskedései miatt csaknem olybá kell vennie, 
mint ama mázolásokat, mikkel egypár sötétben kullogó betyár 
lakásunk táján a házfalakat undokítgatja)).*) 

Dyen hangon való szellőztetése az ellenfél hibáinak : már 
magában véve elég bizonyíték arra nézve, hogy a személyes- 
kedés és durvaság miatt az egyik félnek ép oly kevéssé volt 
joga panaszkodni, mint a másiknak, sőt a Világnak a jóízlést 
leginkább sértő közleménye sem ellenkezett annyira az aesthe- 
tika szabályaival, mint a Pesti HMapnak a jóízlés nevében 
közzétett fentebbi nyilatkozata. 

Az, hogy a Világ írói néha élesebben fejezték ki magukat 
s, kelletinél, ép oly kevéssé rontotta a lap hitelét, mint az, 
hogy a szerkesztő, mint pártember, lapjában saját pártja 
-érdekeit hangoztatta.. 

PoUtikai hirlap pártszínezet nélkül aUg gyakorolhat 
hatást a közönségre. De számbavehető szolgálatokat pártjának 
<5sak akkor tehet, ha egyrészről az általa képviselt elveket a 
maguk helyén alkalmazza s nem csinál mindenből pártkérdést 
s ha másrészről az elvi alapon álló ellenpártok jogosultságát 
nem vonja kétségbe s nem igyekszik azokat a világ szemében 
factiókká törpíteni. 

Jablanczy, mint szerkesztő, az utóbb említett elveket 
téveszté szem elől, s ennek következtében kellett journalistai 
pályafutását, — melyhez pedig szép és jogos remények fűződ- 
tek, — csakhamar oly dicstelenül befejeznie. 

Midőn a Pesti Hírlapot a szabadelvű nfactio» orgánumá- 
nak nevezi s midőn a szabadelvűséget úgy tünteti fel, mint 
értelmetlen, üres jelszót : ezzel nem a Pesti Hírlapot, nem is 
:a liberaUsmust, hanem magát teszi tönkre és saját pártjának 



-) Pesti Hirlap. 1841. 83. sz. 

jelentőségét szállítja alá. Mert ha az a szabadelvűség non sens 
8 ha annak hívei pártot nem, csak factiót képeznek : akkor 
a conservativ párt, — melynek politikai tekintetben legfőbb 
jelentősége a liberalismus ellensúlyozásában és mérséklésében 
nyilvánul, — szintén non sens-sé váUk a gyakorlatban vagy 
egy olyan monstrummá, mely magára hagyatva, az örökös 
conserválás mellett az intézmények korszerű fejlesztéséről 
teljesen megfeledkezik s tespedő stagnatiót idéze lő az állami 
életben. 

Mi a szabadelvűség? — kérdi Jablanczy. Felelet : a sza- 
badelvűség nem egyéb, mint óhajtása annak, a mi korszerű. 
De mi a korszerű ? Az az ismeretlen valami, a mi után az . 
úgynevezett szabadelvűek sóvárognak. Vagyis e szerint a defi- 
nitio szerint, az egész szabadelvűség egy oly-an circulusvitiosus, 
a minek se eleje se vége ; olyan agyrém, a mi betölthetetlen 
vágyakat ébreszt az emberekben, s e szerint az örökös boldog- 
talanságnak, elégedetlenségnek kútforrása. 

De hagyján ! ha legalább ezzel az állítólag képtelen poli- 
tikai iránynyal szemben sikerült volna Jablanczynak kimu- 
tatni az ő általa képviselt eszmék tökéletességét ! 

A conservativismusnak azonban az az alakja, melyet ö 
állít szembe a liberalismussal, egy torzkép, melyben Dessewffy 
aligha ismerhetett rá saját alkotására. 

Jablanczy szerint a kormány, a nemesség és a nép tény- 
leges jogköre lassú históriai fejlődés eredménye. A nemesi 
kiváltságok nem egyebek, mint a kormány kezéből közbajok 
idején kizsarolt vagy a gyöngeség óráiban elvett jogok összesége. 
De a kormány a nemesség által tőle kicsikart jogok egyrészét 
időszakonként reclamálta és visszahódította. A paraszt pedig 
úrbéri kedvezményeire szintén a nemesség jogkörének idő- 
szakonként való csorbítgatásával tett szert, úgy hogy «az 
úrbér nem egyéb, mint föld-árendában a földesúr kényének 
törvény általi szabályozása; a népboldogítók mégis a nép 
érdekéből akarják azt eltörülni, mondván : az lesz a legjobb 
úrbér, ha nem lesz úrbér ». 

« A kormány és a nemesség — folytatja tovább, — úgy is, 
mint gyámja a pórnak, tisztában lehetnek arra nézve, hogy 
mind három szomszéd jogtulajdonos : kormány, nemes, . 

paraszt, saját jogait bántatlanul bírhatja s kiki közülök bol- 
dogságának önalkotta ideáljához képest, tulajdonát, jogait 
művelheti. A parasztság pedig örül a jószándékkal létesített 
változásnak, és mint a széltől nem ingatott tenger, némán 
viszi terhét. A jogoknak e bántatlan állapota, ez a status uti 
possidetis, mint eredménye kölcsönös jogfoglalásnak, recla- 
matioknak, visszafoglalásoknak, de mindenesetre törvény- 
hozás úiján megállapított és részben szokás által szentesített 
egyezés teszi a conservatio tárgyát, teszi alapját a conservativ 
véleménynek. » 

E szerint a kormány és a paraszt meglopta a nemest, 
a nemes meglopta mind a kettőt, s e lopások eredményét akarja 
Jablanczy konzerválni abban a meggyőződésben, hogy a tény- 
leges állapot mindenkit kielégít s a kik e helyett «az emberi 
és természeti jogokért, az általános szabadságért, egyenlő- 
ségért* sóvárognak, azok a nemzetnek « nyomorult* kis töre- 
dékét képezik ; abban a reményben, hogy a jogok kölcsönös 
megrablása folytán létrejött jogviszonyok állandósításával 
sikerülni fog neki s annak a pártnak, melyhez tartozik, a 
haladást, az átalakulási processust helyes irányba terelni s 
megakadályozni az események rohamos fejlődését. 

Ez jórészben sikerült is a conservativeknek ; de nem 
Jablanczynak, ki közéjök számította magát, a nélkül, hogy 
elveikkel tisztában lett volna. Dessewffy és az általa meg- 
teremtett párt, minden hibái daczára is, missiót töltött be 
abban a korban, midőn a forrongó elmék, az emberek lázas 
cselekvési vágya, a bölcs mérséklést nem nélkülözhették. 
A conservativek szer epe, mi nt mi ndenütt^n^^i^^^^ i> Vi^l^^lfln 
szerep Volt ; de az általuk tett politikai szolgálatok az utókort 
h álás el ismeré sre k észtetik, minden ízében nem zeties pol iti- 
kájuk pe dig saját koruknaü ellenkező állásponto n lev ő párt- 
jait is tiszteletre gerjeszFették IrShtuk. 

yzéchenyi különösen sokat Köszönhetett nekik, s ha 
rokonszenvével mégis inkább a Deák Ferencz vezérlete alatt 
állt szabadelvű ellenzék felé fordult : ennek oka egyrészről az 
volt, mert Deák programmja közelebb állt az övéhez, más- 
részről, mert föltétlenül megbízott Deák tapin tatába, eszélyes- 
ségébe, melylyel a radicalis párt túlzásait mérsékelni fogja. 

öDeák lesz a mi vezérünk, a mi centrumunk — ' írja 
naplójában, — félre minden irigységgel, hazámfiai ! Adjuk 
neki az elsőbbséget!*)^) «En idéztem elö ezt a mozgalmat — 
írja naplójában egy más helyen, — de féken tartani nem 
tudom ; ez a feladat más emberre vár.» Majd ismét másutt : 
«A forrongást én idéztem elö, a rendet másnak kell beléje 
hozni: egy ember mind a kettőt nem teheti*.^) 

Lemond tehát a vezéri szerepről, mert érzi, hogy azt 
többé úgysem tarthatja meg s átadja Deáknak, kiben a 
pártvezér minden tulajdonai oly bámulatos összhangban 
eg;^^e8Ültek s ki az ellenzéket — daczára annak, hogy kisebb- 
ségben volt az országgyűlésen, — győzelemre vezetvén, csak- 
hamar tényleg is bebizonyította, mennyire alkalmas egy párt 
vezetésére. 

Deák és társai szereplése az 1839/40-diki országgyűlésen, 
nemcsak a naplókban, de az irodalomban is meg van örökítve. 
Az a három követ-jelentés (Komárom-, Pest- és Zalamegyék 
követeié), mely az említett országgyűlés befejeztével látott 
napvilágot, az akkorbeli politikai irodalomnak érdekesebb 
adalékai közé tartozik.^) 

') Gr, Széchenyi 1. naplói. Összeállította Zichy A, II. 396. 1. 

«) U. o. II. 380. 1. 

•**) Borsodmegye szintén elhatározta, hogy követeinek beszámo- 
lóját közre bocsátja ; de — a mi jellemző az akkori sajtó viszonyokra — 
a felszólított nyomdák csakis a censura approbatiójának kieszközlése 
után voltak hajlandók a munkát magukra vállalni; majd Pestmegye 
főjegyzője felkéretvén, hogy a pestmegyei követi jelentés módjára ö 
gondoskodjék a kinyomatáeról : a censura megtagadta az imprimaturt. 
Borsodmegye rendéi e sérelem ellen folíi*tak, tiltakozván a helytartó- 
tanács ama 1840. jan. 22-én kelt rendelete eDen, melyben hivatkozással 
az 1790 : XV. és LXVII. törvényczikkekre, valamint az 1795. január 
7-röl 570. sz. a. kiadott legfelsőbb kir. rendeletre, meghagyta a megyék- 
nek, hogy hivatalos irományaikat előleges vizsgálat nélkül ki ne nyo- 
massák. Egészen helyesen emelték ki Borsodmegye rendéi, feliratuk- 
ban, hogy az idézett törvények nem hogy megszorítanák a sajtó- 
szabadságot, sőt ellenkezőleg, ép a sajtószabadság általános elveinek 
megállapítása végett országos bizottság kiküldését határozzák, az 1795-kí 
rendelet pedig alkotmányunk értelmében kötelezőnek nem ismerhető 
el. (Pesti Hirlap, 1841. 22. sz. 177. l.J A felírásnak azonban semmi 
eredménye sem lőn s ennélfogva a követi jelentés kéziratban maradt. 

A komárommegyei követek, Pázmándy és Ghyczy Rafael 
beszámolója^) nem egyéb, mint száraz reprodukálása az 
országgyűlésen történteknek. 

Szentkirályi és Dubraviczky, pestmegyei követek jelen- 
tésében^) szintén kevés a reflexió. 

Szentkirályi is érezte azt, a mit a haladás hozzá hasonló 
barátainak sajnosán kellett érezniök, hogy a nemzet előmene- 
telét leginkább az gátolja, hogy az országgyűlés legtöbb idejét 
a sérelmek elintézése veszi igénybe. E feletti sajnálkozását 
fejezi ki mindenekelőtt beszámolójában ; de kifejezi egyszer- 
smind abbeli reményét is, hogy a közel jövőben a sérelmek 
nem fognak többé ismétlődni s az országgyűlés, minden 
figyelmét ama czél elérésére összpontosíthatja, hogy jogot és 
hazát adjunk mindazoknak, kiktől a múlt korszak azt meg- 
tagadta. 

Szentkirályi, mint törvényhozó, a városok, illetőleg a pol- 
gárság ügyével foglalkozott a legnagyobb előszeretettel. Senki 
nálánál melegebb pártfogója nem volt a polgárságnak. Jelen- 
tésében azonban a szabad kir. városok ügyére vonatkozólag 
is egyszerűen csak előadja az országgyűlésen történteket, 
a nélkül, hogy véleményét ez ügyben tüzetesebben kifejtené. 

De épen mert a városok országgyűlési képviseltetését s 
ez által a polgári elem politikai befolyásának biztosítását 
melegen óhajtotta : nem helyeslé, hogy ezt az ügyet szőnyegre 
hozták a városok követei akkor, a mikor az alkotmányt sar- 
kaiból kiforgató sérelmek orvoslása foglalta el az országgyűlés 
minden figyelmét s a mikor az illető tárgyra nézve a követek 
utasításokkal nem voltak ellátva. Ilyetén elhamarkodással 
magát az ügyet látta veszélyeztetve. 

Míg Szentkirályi jelentése legfölebb csak azt a közisme- 
retű tényt igazolja, hogy írója egyike volt a leglelkiismerete- 
sebb, legmunkásabb követeknek, de szerzőjének, mint politi- 



^) Jelentése Komárom vármegye 1839/40-dik évi országgyűlési 
követeinek. WeinmüDer Franciska cs. k. szab. könyvny.-intézetében. 
8-r., IV + 62 lap. 

*) Jelentése Pest Pilis és Solt t. e. megyék 1839/40. évi ország- 
gyűlési követeinek. Pesten, 1840. Trattner és Károlyi betűivel, nyo- 
mattatott angol vas-sajtón. 8-r., 83 lap. 

kusnak, tehetségeit csak na>gyon halványan tükrözi vissza r 
a Deák Ferencz követ-jelentésében^) Deák politikai egyéni- 
sége a maga egész nagyságában jelenik meg előttünk. 

Deák jelentése valóságos remeke az ilynemű dolgozatok-^ 
nak. Minden sora igazolja egyik életirójának amaz Ítéletét^ 
mely szerint küzdés a jogért : képezi azt az arany szálat, a 
mely Deák Ferencz államférfiúi pályáján végig vonul, egy 
egészszé fűzve annak különböző korszakait/^) A jogtalanságot, 
eredt légyen az bárhonnan, elitélte, s az országgyűlésen föl- 
merült egyes kérdésekben magatartására nézve mindenkor 
a jogosság és törvényesség szenapontjai voltak az irányadók. 

Ezt tudva, érthetjük csak meg, hogy ő, a ki különben 
a legnemesebb értelemben vett liberaUsmusnak, a haladásnak 
volt mindenkor képviselője, az 1839/40-diki országgyűlésen 
a legnagyobb szivóssággal, az országgyűlés működésének 
sikerét a meghiúsulás veszélyének téve ki, követelte a sérel- 
mek orvoslását, mielőtt a törvényhozás a királyi előadások 
tárgyalásához hozzáfogott volna. 

Az ő sérelmi politikájának nem az volt a czélja, hogy 
azzal a haladás kerekét forgásában megakadályozza. Ilyen 
hátsó gondolata ő neki soha sem volt. Hanem élénk jogérzete^ 
tiltakozott a gravamenek ellen, melyeknek elhallgatását és 
orvosolatlanúl hagyását a nemzetre nézve válságosnak tar- 
totta, a mennyiben meggyőződése volt, hogy «a mit a hatalom 
ront meg, az ismét föléledhet ; de a mit a nemzet könnyel- 
műsége önként oda vet, vagy gyávasága elhanyagol, azt 
visszaszerezni ritkán lehet)), s hogy a nemzet és az uralkodó 
közti szükséges bizalmat teszi tönkre az, ha az előbbi gyáván 
magába fojtja azt, a mivel neki uralkodója fájdalmat okozott. 

Deák Ferencz követi jelentését a legtisztább liberalismus 
hatja át. Ez a szellem vezérli őt az országgyűlés eredményei- 
nek megítélésében, melyek ép ezért csak félig-meddig elégít- 
hették ki. 



^) Követ jelentós az 1839/40-ki országgyűlésről. Deák Ferencz és 
Hertelendy Károly zalavármegyei követektől. Pesten. Kiadta Landerer 
és Heckenast. 1842. 8-r., IV + 80 lap. 

*) Csengery A.: Deák Ferencz emlékezete. 20. 1. 

A magyar nyelv ügyében például még sokat kell szerinte 
tenni a jövőben. A honvédelem rendszerét át kell alakitahi, 
mert különben a védelem eszközei alatt roskadnak le a népek. 
A katonai beszállásolás alapos reformokat igényel ; mert mig 
a vadnak barlangja s a madárnak fészke van, melytől erővel 
is eltávoztat minden idegen tolakodást : a fennálló beszállá- 
«olási rendszer mellett a magyar adózó nem ura még saját 
házának sem, az állam oly vendéget szállásolván be hozzá, 
kit tűrni kénytelen. Az örökváltsági törvényt csak alapnak 
tekinti a szabadság és a tulajdon eszméjének teljes diadalához. 
A zsidókra nézve azt hiszi, hogy idővel a kedvezőbb körül- 
mények s maguknak a zsidóknak polgári és erkölcsi kifej- 
lődése, ki fogják azt lépcsőnként eszközölni, mit most elérni 
nem lehetett. A sajtószabadság életbeléptetését észszerű okok- 
kal támogatva sürgeti, figyelmeztetvén a kormányt, hogy a 
sajtónak megelőző vizsgálat általi korlátozása a közvéleményt 
nem fojtja ugyan el, de annak tisztulását gátolja, holott a 
közvélemény tisztulása egyik leghatalmasabb villámhárító 
a nép szenvedélyeinek kitörése ellen. A büntető-törvény és 
B. börtön-rendszer reformjának idejét elérkezettnek látja. 
Fájdalommal jelzi, hogy a közoktatásügy szervezésében a 
kormány akadályokat gördített a nemzet elébe. A városok 
érdekében lelkes szózatot intéz a nemzethez, mert minden 
lépten-nyomon érzi a független polgári rend hiányát. Az 
ősiségét a haladás legsúlyosabb akadályának tekinti. A köz- 
adózás fennálló hibás és igazságtalan rendszere sem elégíti ki. 

A ki a tennivalókkal annyira tisztában volt, mint Deák 
Perencz s a ki a reformok szükségét oly tisztán látta: az 
természetesen tudta azt is, hogy a vélemények harczának 
tisztító tüzén kell minden reformnak majdan keresztül men- 
nie. Ezt a harczot azonban — mint jelentéséből látjuk — 
csak annyiban ismerte el jogosultnak és helyesnek, a mennyi- 
ben gyűlölséggel és üldözéssel nem párosult. S így mi termé- 
szetesebb, mint hogy a Széchenyi és Kossuth közti polémia, 
mely a személyeskedés terére csapott át, Deákot elkedvet- 
lenítette. 

A mikor classicus követi jelentését megírta, még a viszály 
Széchenyi és Kossuth közt nem tört ki. De a mikor kitört : 

akkor sem avatkozott abba. ügy vélte, hogy a harcz hevét 
beleavatkozásával csak növelhetné s vagy egyiket vagy a 
másikat az ellenfelek közül magára haragítaná. Míg ellenben 
a szemlélő szerepét játszva, remélte, hogy az ellentétek 
kiegyenlítésében majdan mint közvetítő léphet fel, szükséges- 
nek tartván a közvetítést azok között, kiknek együttműkö- 
dése a haladás sikerének egyik legfőbb biztosítékául méltán 
tekintetett. 

Midőn a szárnyas paripák — mint egyik kiváló életrajz- 
írója, Tóth Lőrincz megjegyzi — tüskön-bokron keresztül 
kezdek ragadni a sima útról kitérített kocsit, nem tartá jónak 
mérséklet kezével nyúlni a neki eresztett gyeplőkhöz. Egy 
anekdotája volt ez eljárásra illő, saját életéből. Egykor egyik 
ismerőse esztelenül s veszélyesen ragadta őt tüzvérű lovain, 
s ő tartva a felfordulástól, a gyeplőbe kapott. Mire a lovak 
gazdája oda szólt neki : Ha nem nyugtalankodik az úr, talán 
megmenekszünk ; de ha a gyeplőbe kapkod s nem hagy sza- 
badon hajtani : biztosítom, hogy az árokba fordulunk.^) 

Deákon kívül azonban alig volt olyan politikus, ki a 
Széchenyi és Kossuth közti vitában állást ne foglalt volna. 

Csak egy politikai írót ismerünk, kit a vita egyátalán 
nem látszott érdekelni, s ez Nagy Károly, a aDaguerréotypr*^) 
szerzője volt. 

A ((Daguerréotyp)) egygenialis elmének, a pillanat benyo- 
mása és ihlete alatt született ötleteit tartalmazza, melyek 
részben politikai, de túlnyömólag társadalmi problémák körül 
forognak, s ha a practicus életben hasznukat directe nem 
lehetett is venni, hasznosak voltak annyiban, a mennyiben 
alkalmat és anyagot adtak a hazai állapotok felett való gon- 
dolkozásra. 

A « Daguerréotyp » szerzőjének nem sok érzéke volt a 
gyakorlati élet követelményei iránt. A Széchenyi által kezde- 
ményezett anyagi reformok nemcsak hogy teljesen hidegen 
hagyták, de még gúnyolódott is azok felett. A lefuttatásról 



') Csengén A. : Magyar szónokok és statusférfiak. 37, 1. 
*) Daguerréotyp. Pozsony, Schmid Antal betűivel. 1841. 8-r., 
290 lap. 

például külön fejezet alatt ír, s hogy a tárgy iránti kicsiny- 
lését minél élesebben fejezze ki, összes észrevétele erre az 
intézményre vonatkozölag csak annyiból áll, hogy «a lófut- 
tatás — lófuttatás)). Csak az úrbéri váltság és a nemzeti 
kultúra előmozdítása tekintetében tesz positiv, gyakorlati 
javaslatokat. Az úrbéri megváltás körül általában igen nagy 
tevékenységet fejtett ki nemcsak irodalmi, de társadalmi 
téren is, s mint a Batthyány grófok uradalmainak telj- 
hatalmú kormányzója, több vasmegyei és baranyamegyei 
községet rábírt, hogy kedvező föltételek mellett váltsák meg 
magukat. 

Mint politikus és mint társadalmi bölcselő idealista volt 
a szó legigazabb, legnemesebb értelmében. A fennálló állami 
és sQcialis szervezet nemcsak hogy ki nem elégíti, de a szó 
szoros értelmében elkeseríti. A szegénység és tudatlanság 
megszüntetése, az emberi jogok kiterjesztése minden halan- 
dóra, — ezek képezik eszményeit, melyeknek azonban meg- 
valósulásában maga sem sokat bízott ott, a hol, mint Magyar- 
országon, a nép a civilisatio iránt oly kevés hajlandósággal 
viseltetik. Általában a szerző, nemzetét sok keserű váddal 
illeti s ha tetteivel számtalanszor be nem bizonyította volna, 
hogy nemzetének hü fia : a gúny, melylyel müvében a nemzet 
ferdeségeit pellengérre állítja, ruháját, szokásait illeti, még a 
oosmopolitismus gyanújába is keverhette volna őt. 

Egyébiránt cosmopolita is volt a szó nemes értelmében. 
Mert a nemzetiségnek, a nemzetiségi érdekeknek fölibe helyezi 
az egyetemes emberit, s crédója, hogy «a civüisatio csak egy 
nemzetet ismer, a nagy emberit)) s hogy családunkat önmagunk 
elébe kell helyeznünk, hazánkat családunk fölé s hazánk 
felibe, tehát legfelülre az emberi nemzetet. 

Ezt a cosmopolitismust, mely nem zárja ki a nemze- 
tünkhöz való ragaszkodást, philanthropiával egyesíti. Ember- 
szeretetét különösen azokra a társadalmi osztályokra terjeszti 
ki, melyek tudatlanságuk és szegénységök miatt leginkább 
rászorulnak a jók és nemesek szeretetére és támogatására. 

Szeretet-nyilvánításait azonban bizonyos socialisticus íz 
és szellem lengi át. Az izgatás hangján támad a vagyonra, 
mely erények nélkül, suprematiát követel magának a társa- 

dalomban, söt fenyeget is, midőn azt írja, hogy «ha a vagyon 
csak amúgy, minden szellemi vagy anyagi erőkifejtés, minden 
munka nélkül escamotáltatik, gyakorta tekervényes utakon ; 
az a na>gy tömeg ellenben semmi úton-módon nem lelheti 
meg véres verejtékének nem díját, csak elmúlhatlan szük- 
séges következményét : oh akkor kedveseim, az ideák is fel- 
forognak ». 

Az államszervezetre nézve Nagy Károly ugyanazt a ve- 
zéreszmét követi, melyet a társadalom újjászervezésénél érvé- 
nyesíteni kíván. 

Az úgynevezett alkotmányosságra nem ád semmit. Annak 
az elkészítéséhez, szerinte, a reczipe igen egyszerű. <(Adj — 
úgy mond — a kész, sértetlen és a törvényeken felül álló 
királynak ministereket, ezeket lásd el felelősség terhével. 
Végy két kamarát. A választók száma a lehető legkisebb 
legyen. A képviselők csak vagyonos emberek lehetnek, és 
ügyelni kell, hogy mentül több közülök — ha lehet, vala- 
mennyi — a kormány által fizetett tisztviselő vagy másnemű 
hivatalos ember legyen. Es a constitutio készen van.» Ez a 
constitutio azonban nem sokat ér ; mert ez csak külső forma, 
mely a civilisatio fejlődésével folytonos változásnak van 
kitéve. A magyarnak is van constitutiója s ez is ér annyit, 
mint a többi európai államé. De a mi nálunk is hiányzik, ép 
úgy, mint másutt, az alkotmány állandó eleme, lényege, mely 
ha megvan, fenmarad, mig csak a nép el nem vész : az em- 
beri nem természetes jogain alapuló s azokat biztosító intéz- 
mények. 

Nagy Károlynak ilyetén radicalis eszméi, könnyed, fran- 
cziás modorban előadott aphorismái az újság ingerével hatot- 
tak s kapós olvasmányát képezték mindazoknak, kik politikai 
és társadalmi problémák felett szerettek gondolkozni ; de az 
egyes pártok magatartására befolyást már csak azért sem gya- 
korolhattak, mert a «Daguerréotyp» szerzője — mint emlí- 
tők — minden közösséget megtagadott a pártokkal. Kossuth, 
kinek modora az ő ízlésével határozottan ellenkezett, ép oly 
kevéssé sorozhatta őt párthívei közé, mint Széchenyi vagy 
Dessewfify. Nagy Károly a pártok felett állt annyiban, a meny- 
nyiben egy eszményi világba beleélvén mintegy magát, nem 

sokat törődött azzal, mi történik a pártok között. Azoknak 
törekvéseiért hevülni, lelkesedni nem tudott. 

Egyébiránt minden létező párttal egyetértett abban, hbgy 
Magyarországnak is meg kell végre-valahára mozdulnia, hogy 
sarkába lépjen a haladó nyugatnak. 

A haladás volt e korban minden párt jelszava. A különb- 
ség csak az volt köztük, hogy az egyik « fontolva » akart 
haladni; a másik gyorsabb tempóban; a harmadik oktalan 
lerombolásával a réginek, még mielőtt az új fölépült volna. 

A haladni óhajtó nemzet várakozásának az 1839/40-diki 
országgyűlés csak igen kis részben felelt meg; de az oly 
hosszú ideig tartott stagnatio után a törvényhozás csekély 
eredménye is zálogául fogadtatott a kedvezőbb jövőnek. 

Ha az említett országgyűlésnek egyéb eredménye nem 
lett volna is, mint hogy az elméket ismét forrongásba hozta : 
ezt magában véve sem lehetne kicsinylenünk. Hogy pedig 
ennyi volt, arról eléggé tanúskodik a lendületnek indult poli- 
tikai irodalom, melynek termékei a törvényhozás termében 
elhangzott eszméket visszhangozták. 



A VALLÁSÜGYI SÉRELEM ÉS A PAPI 
JÓSZÁGOK. 

Az 1839/40-diki országgyűlés is a sérelmek tárgyalásával 
vette kezdetét. A többi közt heves vitára adott alkalmat egy 
vallásügyi sérelem, nem ugyan a kormány, hanem a főpapság 
által elkövetve. 

Az 1790/91 : XXVI. t. ez. 15. §-a a vegyes házasságokra 
nézve akkép intézkedik, hogy a vegyes házasságok mindig 
katholikus lelkész előtt lesznek ugyan kötendők, de azok 
ellen bárminő ürügy alatt valamely akadályt emelni tiltva 
van s az azokból származott és származandó gyermekek, ha 
az atya katholikus, az ő vallását kövessék, ha pedig az anya 
katholikus, akkor csak a fiúgyermekek követhessék atyjok 
vallását. 

A törvény idézett pontja ellenére a papság a vegyes 
iázasoktól reversalist követelt, s midőn az eme követelmény- 

M. TUD. AKAD. ÉRTBK. A TÁRS. TÜD. KÖB. X. K. 8. 8Z. ^ 

nek eleget tenni nem akaró szülőkkel szemben a klérus 
kényszereszközök alkalmazását kívánta a megyéktől: ez utób- 
biak egyrésze a klérusnak határozottan ellenszegült s a tör- 
vényesség teréről egyáltalában nem volt hajlandó letérni. 

Lajcsák, a nagyváradi püspök, kihez később a rozsnyói 
is csatlakozott, a megyék ilyetén magatartása által fölinge- 
reltetvén, a kölni és poseni érsekek példáját követve, 1 839. 
márczius 15-ikén pásztor-levelet bocsátott ki, melyben utasí^ 
totta az alsó papságot, hogy reversalis nélkül a vegyes házas-^ 
Ságokat egyházi áldásban ne részesítsék. 

Pásztor-levelében kimondja, hogy a vegyes házasságnál 
«a hitnek tisztasága, a házi élet boldogsága s a gyermekek 
jó nevelése veszélyeztetve van». Ha tehát a kath. egyház a- 
kényszerítő körülményeknek engedve, a vegyes házasságok 
törvényszerűségét nem vonhatja is kétségbe : legalább gon- 
doskodnia kell arról, hogy az ilyen szövetkezés veszedelmes 
következményei lehetőleg elháríttassanak, ez pedig nem tör- 
ténhetik máskép, csak úgy, hogy az egybekelendők kötelezik 
magokat, hogy «mind a két nemű gyermekek a ker. kath. 
hitnek szentségében fognak neveltetni)). 

Lajcsák pásztor-levele országszerte nagy ingerültséget 
szült. Biharmegye Beöthy Ödön agitatiója folytán felírt, 
ellene. 

Beöthy, katholikus létére, a protestánsok szabad vallás- 
gyakorlatának egyik leglelkesebb védője volt már az 1832 — 
36-diki országgyűlésen. 

Ö volt az, a ki az említett országgyűlésen szóba hozta, 
az 1790/91 : XXVI. törvényczikk revisiojának szükségét, hi- 
vatkozván a kérdéses törvény ellen a klérus által elkövetett 
gyakori sérelmekre. 

Miss PardoSf — egy angol nő, ki a negyvenes évek elején 
nálunk megfordult s kiválóbb politikusainkról és általában 
politikai viszonyainkról oly találó rajzot adott, hogy a Pesti 
Hírlap érdemesnek látta azt bővebben ismertetni, *) — 
Beöthyről helyesen jegyzi meg, hogy akkor volt elemében, 
mikor a püspököket és főpapokat csipkedhette, s hogy 



*) Pesti Hirlap. 1841. okt. 19. 710. 1. 

épen ezért a papság, mint a nyájból megszökött juhot, 
utálta 6V) 

Saját megyéjében, Biharban, szintén résen állt, vala- 
hányszor a vallásszabadság érdekében actiót kellett indítani. 
Lajcsák pásztor-levelét is ö támadta meg leghevesebben a 
megyei zöld asztalnál, kijelentvén a többi közt, hogy az ö 
házasságára adott papi áldást ezennel ünnepélyesen vissza- 
adja, miután — a pásztor-levél szerint — arra az áldásra, 
neje ágostai hitvallású levén, nem volt érdemes. 

Lajcsák ez idötöl fogva Beöthynek elkeseredett ellensége 
lön, s a legközelebbi követválasztás alkalmával sikerült is 
Beöthyt megbuktatnia, helyette a rendek Hodossyt választván 
meg követül. Egyszersmind 1839. évi máj. 27-diki kelettel 
levelet intézett Beöthyhez, melyben öt föpásztori hivatalából 
kifolyólag inti és figyelmezteti, hogy térjen meg s mintakath. 
egyház híve saját egyházát és hitelveit szűnjék meg tovább 
is kisebbíteni. 

Ez a levél s Beöthynek arra adott erélyes, határozott vá- 
lasza Altonában külön füzetben is megjelent német nyelven.*) 

Beöthy kijelenti válaszában, hogy ö a törvény alapján 
áll, az ö lelke előtt a lelkiismeretszabadság és a türelem elve 
lebeg folytonosan s távol áll minden szűkkeblű felekezeti 
felfogástól. Jövőre is ezen az úton fog haladni. A püspököt 
pedig metsző gúnynyal arra kéri, hogy mivel ősei hitét nem 
akarja elhagyni, mert vallásában fölleli lelkének nyugalmát : 
ne kényszerítse őt valami meggyőződése elleni lépésre s 
jövőre ne zavaija meg afféle intő levelekkel nyugalmát, ha- 
nem ha akár a magán-, akár a közéletben valami olyat tenne, 
a mi a püspöknek nem tetszik s a mi büntetést érdemel, az 
egyedül illetékes világi bíróság előtt vonja őt felelősségre. 

A most említett röpirattal szemben, — mely a Lajcsák 
és a Beöthy közti viszonyra oly érdekes világot vet, — han- 
gulatot igyekszik csinálni Lajcsák mellett egy állítólagos 



*) M. Pardoe: The city of the magyar or Hungary, and her 
institutions. In 1839—40. 8-r. 3 kötet. London, 1840. 

*) Eiigen von Beöthy und der Bischof von Grosswardein. Altona. 
Joh. Fr. Hammerich. 1840. 8-r., 16 lap. 

4* 

protestáns, durva gúnyiratában megtámadván Biharmegye 
feUratát. *) 

A feliratban foglalt panaszt azonban a kormány figyel- 
mére méltatta, a mennyiben egy 1839. évi ápr. 30-kán kelt 
rendeletében kijelenti, hogy ö felsége az 1790/91-diki vallás- 
ügyi törvényt pontosan megtartani szándékozván, határozot- 
tan megkívánja a püspököktől is, hogy ama törvény iránt oly 
engedelmességgel viseltessenek, minőt annak szentsége követel. 
Bihar- és Gömörvármegyéket a kormány nyilatkozata 
sem nyugtatta meg. A sérelmes ügyet szóba hozták tehát az 
országgyűlésen s csak a főrendek makacs ellenzésén múlt, 
hogy az országgyűlés a sérelem orvoslása tárgyában fel nem 
írt a felséghez. 

A kérdéses ügy felett folytatott vita, eredményében még- 
sem volt egészen meddő, a mennyiben a klérus visszaélései- 
nek napfényre hozása a főrendeket is meggyőzte egy olyan 
törvény alkotásának szükségességéről, mely az 1790/91 : XXVI. 
t. ez. hiányait kiegészítvén, s a vallás és lelkiismeret szabad- 
ságára és a vallásfelekezetek közti viszonosságra vonatkozó 
elveket szabatosabban megállapítván, a felzaklatott kedélyek 
nyugalmát helyreálUtaná s jövőre a visszaéléseknek gátat 
vetne. 

A vallásügyi törvényjavaslat, — melyben a többi közt 
a reversalisok érvényteleneknek nyilváníttatnak s melyben 
kimondatik, hogy az egyházi áldás nélkül, de katholikus pap 
jelenlétében kötött vegyes házasságok is érvényesek s az 
azokból született gyermekek ezentúl atyjok vallását köve- 
tik, — elkészült, fel is terjesztetett; de a felség nem erősítette 
azt meg. 

Az országgyűlés tehát szétoszlott a nélkül, hogy a vallás- 
ügyi függő kérdéseket tisztába hozhatta volna, a minek a 
következménye az lőn, hogy a klérus folytatta tovább a har- 
czot a törvény ellen, s ezzel valóságos vihart zúdított magára. 
A püspökök, közmegállapodás folytán, pásztor-leveleket 
bocsátottak ki, melyekben ismételve meghagyják az alsó pap- 



*) A nagy-váradi pásztori levélre írt gúny vagy antipásztoráléra 
parsenesis. Budán, a magyar kir. egyetem betűivel. 1842. 8-r., 64 lap. 

Ságnak, hogy a reversalis nélkül kötendő vegyes házasságoktól 
tagadják meg az egyházi áldást; de másrészről az 1790/91 : 
XXVI. törvényczikk rendelkezésének annyiban tegyenek ele- 
get, hogy ilyen házasság-kötéseknél a passiv assistentiára 
szorítkozzanak. 

Ezen újabb kihívásra a megyék adták meg a választ. 

Pestmegye abból az alkalomból, hogy a Kossuth Lajos 
és a MeszUnyi Teréz közt kötni szándékolt házasságtól a pesti 
plébános az áldást megtagadta, elhatározta, hogy azok ellen 
a kath. lelkészek ellen, kik az egyházi áldás megtagadásával 
az 1 790/91 -diki törvényt megsértik, 600 forintnyi bírsággal 
való megbüntetés végett tiszti kereset indíttassék. Zalamegye 
hozzájárulván a vezérmegyének eme határozatához, feliratot 
intézett egyszersmind a felséghez, kérvén őt a püspökök tör- 
vénybe ütköző rendeletének megsemmisítésére. 

Pestmegye 1841. évi febr. 4-diki ülésében, melyen az 
említett végzés hozatott, nagy feltűnést keltett Horárik János,, 
r. kath. pap határozott föllépése a klérus ellen. Fulmináns 
beszédét az akkori lapok — a censura tilalma folytán — nem 
közölhették. A Pesti Hírlap például csak annyit ír róla, hogy 
«egy róm. kath. egyházi férfiú, Horárik úr (beszterczemegyei 
áldozó pap, jelenleg nevelő üllmann úrnál) a püspöki kör- 
levelekkel merőben ellenkező értelmét nyilatkoztatta ki ».i) 
Később azonban Horárik megírván önéletrajzát,^) ott ő maga 
ismertette meg a közönséget beszédének tartalmával. 

Kijelenti abban, hogy téved, a ki azt hiszi, hogy Magyar- 
országon minden r. kath. pap helyesli a püspökök eljárását ; 
bevallja egyszersmind, hogy szégyenpír futja el arczát, midőn 
a püspöki körleveleket olvassa. Végül a jelenre nézve indít- 
ványozza, hogy a papi áldás minden házasságkötésnél mel- 
lőztessék, mert nincs arra semmi szükség s mert csak zava- 
rokra és bonyodalmakra ád okot és alkalmat ; továbbá, hogy 
a vegyes házasságnál egyszerű tanúkép szereplő pap na 



^) Pesti Hírlap. 1841. 11. sz. 82. 1. 

*) Johann Horárik's Eampf mit Hierarchie und Kirche in den 
Jahren 1841 — 1845. Leipzig. Verlag von Wilhelm Jurany. 1847. 8-r., 
Vin -f 328 lap. 

díjaztassék ; s hogy végre a vegyes házassági köteléki perek 
a világi biróság illetékességi körébe tartozzanak; a jövő 
országgyűlésen pedig sürgetni óhajtja, hogy általában minden 
házassági ügy a polgári hatóságokhoz utasittassék.^) 

A budapesti esperesség papjai másnap óvást emeltek 
ugyan Horáriknak ama nyilatkozata ellen, hogy nem minden 
pap helyesli a püspökök eljárását, s óvásuk jegyzőkönyvbe is 
vétetett ; ^) de ez Horárik föllépésének hatását csak fokozta. 

Ettől az időtől fogva Horárik a klérussal elkeseredett 
küzdelmet volt kénytelen folytatni, minek a vége az lön, 
hogy papi hivatalától megvált s áttért a protestáns vallásra. 
A röpirattal, melyet a vegyes házasságok tárgyában 1843-ban 
tett közzé,^) közte és a klérus közt fennállott differentiákat 
annyira kiélesitette, hogy a hierarchiában nem lehetett többé 
maradnia. 

Midőn abbeli nézetének ád kifejezést, hogy minden há- 
zasság az égben köttetik s addig áll fenn, míg a házasfelek 
egymást szeretni meg nem szűnnek; midőn a tridenti zsinatot 
vádolja, hogy a házasságot a papság monopóliuma tárgyává 
tette azzal a törvénynyel, mely szerint az olyan házasság, 
mely nem pap előtt köttetik, érvénytelen; midőn szemére 
veti a magyar főpapságnak, különösen a prímásnak, hogy a 
keresztyén felfogással és a józan észszel ellenkező tanokat 
hirdet a vegyes házasságot illetőleg ; midőn kimutatja, hogy 
különböző időben mennyire különbözők voltak az egyház 
olvei a vegyes házasságra nézve : ilyen enuntiatiókkal mint- 
egy kiközösiti magát a hierarchiából. 

A klérus az agyonhallgatás taktikáját követte vele szem- 
ben, miután a prímás állítólag megtiltotta, hogy bárki is 
vitába bocsátkozzék vele ; külföldön nyomatott munkájának 
terjesztését pedig a censura megakadályozta, úgy hogy csak 
kéz alatt juthattak ahhoz egyesek ; *) s ha mindezeken kívül 



^) I. m. 110. 8k. 1. 

'-*) Pesti Hírlap. 1841. 12. sz. 91. 1. 

') Die Ehe im Geiste Christi und die gemischten Éhen. Aus 
der ungarischen Handschrift des Weltpriesters Horárik. Tübingen. 
Verlag von C. F. Osiander. 1843. 8-r., VI -f 93 lap. 

*) J. Horárik's Kampf mit Hierarchie. 200. 1. 

tekintetbe veszszük, hogy művében az egyház tanaival hom- 
lokegj^enest ellenkező olyan radicalis elveket hirdetett, me- 
lyeknek alkalmazását még a legliberálisabb politikus sem 
merte volna megklsérleni : egészen természetesnek fogjuk 
találni, hogy a papság és a törvényhozás, illetőleg a megyék 
közti küzdelem kimenetelére Horárik iratának semmi befo- 
lyása sem volt. 

Horárik mindenesetre nagy kellemetlenséget okozott a 
hierarchiának. De egy egyszerű pap renitentiája aUg jöhetett 
Bzámba akkor, a mikor a megyékben nyilvánult közvéle- 
ménynyel kellett a papságnak megmérkőznie. 

A fentebb emiitett pesti végzéssel szemben a klérus 
álláspontját hivatalos alakban Kopácsy, a prímás, fejtette ki, 
1840. évi nov. 12-kén kelt óvását egy pap külön füzetben is 
kiadván. ^) 

A prímás kijelentvén, hogy az 1791-diki vallási törvény 
szerint a papság nem kényszeríthető arra, hogy lelkiismeretén 
-erőszakot tegyen, mert az említett törvény csak azt rendeli, 
hogy a vegyes házasságok is mindenkor a kath. lelkipásztorok 
előtt köttessenek; de nem azt, hogy meg is áldassanak 
ugyanazok által : utasítja papjait a polgárí törvények megtar- 
tására, inti őket, hogy szeretettel viseltessenek a más vallás- 
felekezetűek iránt; de azt nem tanácsolhatja nekik, hogy 
s, vegyes házasságokra nézve az egyetemes egyház parancsai- 
tól eltérjenek. A megyének pedig az egyházi és lelki dolgokra 
nézve bárminemű bíráskodását nemcsak hogy törvénytelen- 
nek tartja, de az ellen, mint az egyházi jurisdictio világos 
megsértése ellen, ünnepélyesen óvást is emel. 

Esztergommegye csatlakozott a prímáshoz, jan. 14-ikén 
tartott közgyűlésében nyomtatásban is megjelent körlevelet 
intézvén a megj'ékhez,*) melyben Pestmegye végzését «a val- 
lás és lelknsmeret szabadsága)) nevében megtámadja, a meny- 



^) Fő méltóságú herczeg-primásnak és esztergomi érseknek tekin- 
tetes nemes Pest vármegyéhez intézett levele egy áldozó-pap által 
jegyzetekkel kísérve. Kőszegen. Nyom. Reichard Károlynál. 8-r., 14 lap. 

*) Tekintetes Esztergám vármegyének 1841-dik esztendei Boldog 
asszony hó 14-dik napján tartatott köz gyűléséből a vegyes házasságok 
tárgyában az ország minden tekintetes megyéihez írtt levele. Eszter- 

nyiben «a katholikus papot arra jogszerűleg kényszeríteni 
nem lehet, emberileg nem szabad, hogy lelkiismerete és val- 
lásos tanításai ellenére egyházilag jelentse ki helybenhagyását 
oly cselekményre nézve, melyet az egyház nem helyesel.* 
Felhívja egyszersmind a megyéket, hogy fogjanak vele kezet 
a kath. egyháznak a lelki ügyekben való függetlensége meg- 
óvása tekintetében. 

De a megyék nagyobb része követte a vezérmegye pél- 
dáját. 

A Pestmegye kezdeményezése folytán mindenfelé meg- 
indított tiszti keresetek a helyett, hogy megfélemlítették volna 
a klérust, ellenszegülésre sarkalták. A papok közt akadt olyan 
is, a ki merő daczból még a passiva assistentiát is megtagadta . 
a vegyes házasoktól. 

Nagy felháborodást szült például Borsodmegyében az 
edelényi lelkész magaviselete, ki egy esetben a felektől rever- 
salist nem tudván kicsikarni, a mellett, hogy az áldást és a 
szokott szertartásokat megtagadta tőlök, ő maga nem is 
eskette össze őket, hanem a törvény világos megsértésével az 
esketést kántorjára bízta. 

Borsodmegye ezen visszaélés megbüntetését saját hatás- 
körébe tartozónak vélvén, 1841. febr. 17-kén tartott közgyű- 
lésében a vizsgálattal egy vegyes küldöttséget bízott meg. 
Mire az érdeklett lelkész kijelenté, hogy a vegyes bíróságot, 
a fenforgó, merőben egyházi természetű ügyben magára 
nézve illetékesnek nem ismeri el, a miért aztán széksértésben 
marasztalták el. *) 

Ebből az alkalomból elhatározta egyszersmind a megye,, 
hogy a községi elöljárók utasítandók, hogy a vegyes há- 
zasságot kötni szándékozó feleket minden egyes esetben 
figyelmeztessék, hogy törvény szerint reversalist adni nem 
tartoznak. 

Eme végzés hozatalában Palóczy Lászlónak, a megye 
akkori másod alispánjának legfőbb része volt. 



gamban. Nyomt. Beiméi Jósef, cs. kir. szab. 8 ország primási könyv- 
nyomtató betűivel. 8-r., 15 lap. 

*) Pesti Hírlap. 1841. febr. 24. 124. 1. 



Digitized by VjOOQ IC 

"^ *iiiiinMttiM^aMiM— MB^aiaiteaM—i 



AZ 1839/40-KI ORBZÁÖGY. VISSZHANGJA AZ IRODALOMBAN. 57 

Fulmináns beszédet tartott a klérus, de különösen a 
jezsuiták ellen, miután meg volt róla győződve, hogy a zavar- 
nak ez utóbbiak voltak az okozói. Kijelentette, hogy a katho- 
likus papok tisztán a protestánsok ellen érzett gyűlöletből 
akadályozzák a vegyes házasságokat. Megfenyegeti egyszer- 
smind őket, hogy ha meg nem változtatják eddigi politikájo- 
kat : minden befolyásukat és tekintélyöket el fogják vesziteni. 
í<Én mint protestáns és publicista — igy szólt a többi közt — 
ezer köszönettel vallom magamat a venerabilis klérus adósá- 
nak, és esdekelve arra kérem, hogy cselekedjék és kövessen 
el még több, sokkal több olyakat, mint most az áldás meg- 
tagadásával cselekedett; gyűlöltesse meg magát a világgal 
még jobban: annál hamarább fog ütni a hierarchia vég- 
órája.)) 

A papság köréből csakhamar megadták ugyan a feleletet 
erre a beszédre; de a röpirat, mely Palóczy felszólalását 
commentálja,*) habár elég élesen és nyers erélylyel utasitja 
is vissza Palóczy vádjait : bajosan ellensúlyozhatta a hatást, 
melyet egy, különböző felekezetűek által lakott megye alis- 
pánja hivatalos helyen tett enuntiatiojával előidézett. 

Ilyetén huzavona napról-napra fokozta a kedélyek izga- 
tottságát, de a jobbakban egyszersmind a vágyat is a nyuga- 
lom iránt. Hogy a békesség helyreálljon s hogy hasonló 
zavaroknak egyszersmindenkorra eleje vétessék : még a pol- 
gári házasság behozatalát is szóba hozták. 

Zólyommegye ugyanis 1841. évi aug. 25-kén tartott köz- 
gyűlésén elhatározta, hogy a legközelebbi országgyűlésre kül- 
dendő követei által szorgalmaztatni fogja, hogy a házasság- 
kötés törvény által szabályoztassék akkép, hogy az egyházi 
rend a házasságok dolgába ne is avatkozhassék s e szerint a 
házasságkötések elé semmi szín és ürügy alatt akadályokat 
ne gördithessen. 

Hogy e végzés időszerűségében maga Zólyommegye 
közönsége sem igen bízott, az valószínű. Inkább csak azért 



*) P*** Xy** B** megye második alispányának a vegyes házas- 
ságok ügyében közgyűlésen tartott beszédére válasz. 1841. Pest, nyom. 
Beiméi Jósef. 8-r., 36 lap. 

hozta azt, hogy türelmetlenségének s a viszonyokkal való 
elégedetlenségének minél csattanósabb kifejezést adjon. 

De azért Szabó János, egyetemi tanár, jónak látta az 
említett megyei végzés ellen komolyan síkra szállni, röpiratá- 
ban^) kifejtvén a kath. egyháznak a házasság természetére 
vonatkozó álláspontját s tiltakozván általában az ellen, hog^^ 
az országgyűlés a vallás dolgába avatkozzék. A vallási villon- 
gások megszüntetése végett pedig azt a radicalis, de naiv 
megoldási módot hozza javaslatba, hogy a protestáns fele- 
kezet egyesüljön ismét azokkal, kiktől háromszáz évvel azelőtt 
az ország legnagyobb veszedelmére elszakadt. 

Időközben, 1841. nov. 18-kán, a prímás közlötte pap- 
ságával a Csanádi püspök által kieszközölt, ápr. 13-kán kelt 
brévét,^) mely a magyar klérus eljárását szentesíti s a melyhez 
tartalmilag hasonló brévét XV I. Gergely később, 184t. máj. 
22-kén a német szövetséghez tartozó osztrák tartományok 
érsekeinek és püspökeinek is küldött.®) 

Ezzel az izgalom tetőpontját érte el. 

Pestmegye az említett brévét 1842-ben egyszerűen sem- 
misnek nyilvánította. De Beregmegye tovább ment s kör- 
levélben szólította fel a megyéket, hogy nyilatkoztassák ki, 
mikép a szentszéktől független, magyar nemzeti egyház 
szervezését óhajtják. 

A vegyes házasságok kérdésében kitört vihar a megyék 
zöld asztaláról az irodalomba is átcsapott. Csakhamar gomba 
módra fölszaporodott az e tárgyú röpiratok száma, melyek 
egytől-egyig mind a papság felfogását igyekeznek plausibilissé 
tenni. A liberálisok nem tollal, hanem élő szóval, a megyei 
gytiléstermekben küzdöttek elveik mellett, és pedig, mint 
fentebb láttuk, nem minden siker nélkül. 



^) Észrevételek na. Zólyom megye 1841-diki augustus 25-kén ho- 
zott határozatára Szabó Alamizsnás Jánostól egyetemi tanítótól. Tekin- 
tetes s tudós Horváth István urnák, a magyar nemzet eredetét fárad- 
hatatlan szorgalommal fürkésző régiségek bölcs búvárának, barátságos 
hálája jeléül ajánlvák. Pesten. Esztergami k. Beiméi Józs. betűivel. 
8-r., n 4- 17 lap. 

") Ld. Pesti Hh-lap. 1842. jan. 1. 6. 1. 

^) Ld. egész terjedelmében : Világ. 1841. decz. 15. 463. 1. 

A klérus váltig vitatta, hogy a törvényt nem sérti meg, 
midőn a vegyes házasságoktól áldását megtagadja ; mert az 
áldás megtagadásával, magának a házasságnak létrejövetelét 
nem akadályozza, sem annak érvényességét nem vonja két- 
ségbe. A papot arra, hogy a vegyes házasságot megáldja, 
kényszeríteni nem lehet ; mert akkor lelkiismeretén, vallásos 
meggyőződésén tenne erőszakot, ezt pedig az állam tőle nem 
követelheti. Ha azonban a vegyes házasságra lépőnek szük- 
sége van a papi áldásra : adjon reversalist s megkapja, a miért 
lelke sóvárog. Do, ut des, facio, ut facias. Ha a vegyes házas 
a papi áldást kívánhatja, a pap is kívánhatja tőle a reversalist. 

Hogy a klérus, ilyetén felfogásával, igen sok esetben meg- 
nehezítette, sőt lehetetlenné tette vegyes házasságok kötését, 
8 ez által ellentétbe helyezte magát az 1790/91 : XXVI. 
iörvényczikkel, melyben világosan ki van mondva, hogy a 
vegyes házasság ellen bárminő ürügy alatt valamely akadályt 
emelni tiltva van: azt még De$seu?fy Aurél is elismerte, 
midőn országgyűlési beszédében kifejezte abbeli meggyőző- 
dését, hogy a mit a nagyváradi püspök tett, jobb lett volna, ha 
nem tette volna, pedig Dessewfify a vegyes házasság feletti 
vitában a mérsékelt közvetítő szerepét játszotta. 

Széchenyi pedig egész határozottsággal kinyilatkoztatta, 
hogy a klérus egyenes szándéka a vegyes házasságok meg- 
akadályozása s ebbeli szándékának elpalástolására szolgáló 
ürügynek tekinthető az az állítása, mintha az áldás meg- 
tagadásával a vegyes házasság nem nehezíttetnék meg. 
(ílstenért ! — úgymond — nyúljunk kebleinkbe, s tegyük fel, 
hogy ^gy ^P^ egybekelendő gyermekétől megtagadja az áldást 
8 azt állítja, hogy ő nem gátolja a házasságot. Vájjon el fogjuk-e 
hinni, hogy ez nem gátlás ? Bizonyára nem. És valóban még 
csak átoknak' kellene jönni hozzá, hogy egész világosságban 
szökjék szemünkbe, mit kellessék tartani ilyen állításokról ». 

Széchenyi, Dessewfify és a szabadelvű politikusok fel- 
szólalásai azonban a klérusra meggyőző hatással nem voltak. 
A kérdést folyvást nagy élénkséggel, de annál kevesebb szel- 
lemmel tárgyalták, úgy, hogy a vita, minden élénksége daczára 
is, csakhamar ellaposodott, unalmassá vált s megszűnt tanul- 
ságos lenni. 

Ily körülmények közt Besze János szózata^) — formailag, 
kifejezéseire nézve bármily naiv és nevetséges volt is — 
lényegileg a legnagyobb igazságot fejezte ki, midőn az egész 
vitát meddőnek declarálta. Igenis, meddő volt e vita ; de nem 
azért, mert — mint Besze írja — a valódi házasság különben 
is az égben köttetvén, szentség az, akár áldja meg a pap, akár 
nem, e szerint a pap áldása nem egyéb, mint üres ceremónia ; 
hanem azért, mert a kérdést — úgy, a mint az felállíttatott — 
a haladás szempontjából elméletileg csak egyféleképen lehe- 
tett eldönteni s így az vita tárgyát tulajdonképen nem is 
képezhette, s mert a különböző felekezetűek közt az akadály- 
talan házasságkötés a korszellem követelte vallás- és lelkiis- 
meretszabadság természetes postulatuma volt. 

Erőltetni a papságot, hogy a vallásszabadság eme köve- 
telményének tegyen eleget, csakugyan nem lehetett. Hanem 
bármennyire igaza volt is Széchenyinek, hogy a papi áldás 
megtagadásával egyes esetekben a házasságkötés megnehezít- 
tetik : a békesség kedvéért, — melyre oly nagy szüksége volt 
az országnak, — a haladás barátainak meg kellett nyugod- 
niok a Rotteck által ajánlott megoldási módban. 

Hiszen még oly szabadelvű író is, mint Szalay, a vegyes 
házasságok kérdésében óvatosságra inti elvtársait s figyel- 
mezteti őket, hogy ép nekik áll kötelességökben a fenforgó 
vita folyamán fölmerült aggodalmakat eloszlatni s a különféle 
elágazó érdekeket lehetőleg kiegyenlíteni.^) 

Sőt a Pesti Hürlap szerkesztője is. Könyves Tóth Mihály 
debreczeni református lelkésznek Wessenberg német egyház- 
történetíró munkáját ismertető czikkét közölvén, csillag alatt 
abbeli meggyőződését fejezi ki, hogy a mennyiben az 1791-diki 
törvénynek a vegyes házasságokra vonatkozó rendelkezéseit 
a klérus a r. kath. vallás elveivel ellenkezőknek tartja : «a tör- 
vényhozásnak más utat kell arra nyitnia, hogy a státus czél- 
jának elég tétessék ».^) 



') Szózat a haladás barátihoz. Budán, a magyar kir. egyetenméL 
1841. 8-r., 18 lap. (Külön lenyomat a Hasznos Mulatságok 1841. 31., 
32. számaiból.) 

«) Pesti Hirlap. 1841. 7. sz. 55. 1. 

«) Pesti Hirlap. 1841. 16. sz. 129. 1. 

Eotteck a vegyes házasságokra nézve a protestánsok 
•érdekeit a következő elvek elfogadásával véli megóvhatónak : 
1-ször, az áUam az egyházilag meg nem áldott házasságot is 
mint polgárilag érvényest elismeri; 2-szor, a különböző vallású 
házasulandók egyikök papjának áldásával is beérhetik ; 3-szor, 
elegendő a kath. egyház részéről az Uyen házasságok érvé- 
nyességének elismerése s a katholikus lelkész részéről a passiva 
assistentia ; az utóbbira tehát ráparancsolni, hogy a vegyes 
házasságot áldja meg, fölösleges lelkiismereti kényszer volna. 

A klérusnak egy nagyolvasottságú, ügyes tollú barát- 
jától, — ki Zalamegye föliratát glosszálta,*) — jó ötlet volt a 
liberalismus apostolát, Eottecket hívni fel tanúul a klérus 
álláspontjának jogosultságára nézve s annak most említett 
elveit alkalmazni a fenforgó vitás kérdésre. Mert tudvalevőleg 
Rotteck' Welcker Staatslexikona, List közgazdaságtanával és 
Tocqueville democraticus irányú munkájával, a negyvenes 
évek táblabírái előtt nagy tekintélynek örvendett, ezekből 
merítették csaknem összes politikai és közgazdasági ismere- 
teiket, ezek szolgáltatták számukra a tudományos dátumokat, 
midőn egy vagy más elméleti kérdésben tájékoztatóra volt 
szükségök. 

Eotteck tekintélyével, népszerű névével kapaczitálni 
mindenesetre sikeresebbnek ígérkező vállalkozás volt, mint 
tisztán a kath. egyház szempontjából szólni hozzá a tárgyhoz, 
a mint azt az írók legtöbbje tette. 

Igaza van a modern bölcsésznek, hogy a ki az igazságoi/jf 
a hit világánál igyekszik fölismerni, olyan, mint a ki a nap-í; \ 
világot gyertyavilágnál akarja szemlélni. 

Dessewffy Aurél ugyanezt az általános elvet fejezte ki, 
csakhogy módosítva és a concrét viszonyokra alkalmazva, 
midőn egyik beszédében így nyüatkozott: « Mikor az egyház 
és annak tulajdon hívei közti viszonyról van szó, minden 
kétségen kívül a dogma a vezérelv; de midőn különböző 
vallásfelekezetek érdekei jőnek összeütközésbe: akkor, ha 



*) Glossáik nemes Zalamegyónek a vegyes házasságok ügyébeni 
felírására. Európai hírű Rotteck Kdrol nézetei szellemében. Egy hazafi- 
tól. Pesten, 1841. Nyomt. Trattner-Károlyi betűivel. 8-r., XX -f- 137 lap. 

az egyik vagy a másik dogmát választaná vezérelvül a törvény- 
hozás, szükségkép igazságtalannak kellene lennie, mert min- 
denkor csak az egyiknek tehetne eleget. Az üyen esetekben 
tehát nincs egyéb hátra a törvényhozó hatalomra nézve, mint 
egyeztetést s úgyszólván közbenjárást gyakorolni ; a mi isméi 
csak igazság és viszonosság által érethetik el.» 

A vegyes házasságok tárgyában megjelent iratok szerzői 
ily magas színvonalra nem voltak képesek emelkedni. Csak- 
nem mindnyájan a dogma világánál keresték az igazságot, s 
olyannyira egynyomon haladtak, hogy a ki elolvasta közülök 
egynek az iratát, a többiét bátran mellőzhette : új eszmét alig 
talált bennök. 

A sivár vita termékeit mi az alábbiakban egyszerűen csak 
regisztrálni fogjuk, tartalmukra vagy egyátalán nem, vagy 
legfölebb csak futólag reflectálván. 

Roskoványi, egri kanonoknak, a jelenlegi nyitrai püspök- 
nek az actualis egyházpolitika körén kívül álló, nagy appará- 
tussal készült műve mellett^) a legtartalmasabb, a legnagyobb 
készlettel rendelkező, egyszersmind polemicus modorára nézve 
a legügyesebb, a legfinomabb a <(Pesti Kalászok szedegetö- 
jének». Beké Kristófnak két kiadást ért s német fordításban 
is megjelent értekezése.^) 

A többi jóformán csak a számot szaporítja. Lássuk 
egyenkint. 

Almássy István, unyi administrator. Pestmegyének ama 
végzése ellen, hogy az áldást megtagadó lelkészek megbír- 
ságolandók, Pestmegyében mint vendég, valamint Esztergom- 
megyében, — a hol a többség a klérus mellett foglalt állást, — 



*) Boskovdnyi: De matrimoniis mixtis inter catholicos et pro- 
testantes. Quinque-Ecclesiis. 1842. 8-r. 2 kötet. 

*) A vegyes házasságok egyházi ünnepesitése körül fenforgó kér- 
dések megfejtve a Pesti Kalászok szedegetője által. 1841. Pesten. 
Esztergami k. Beiméi József betűivel. 8-r., n -+- 117 lap. — Második 
bővített kiadás. 1841. 8-r., 176 lap. — A német fordítás czíme: 
Erláuterung über die Frage der kath. kirchlichen Feierlichkeit der 
gemischten Eben. Nach der zweiten verbesserten ungarisohen Ansgabe 
vom Sammler der «Pesther Aehren*. Pest, J. Beiméi. 1841. 8-r.> 
183 lap. 

beszédet tartott s mind a két beszédét egy füzetben közrebocsá- 
totta.^) Ugyanő egy később kiadott röpiratában Pestmegyének 
az 1841-diki pápai brévét semmisnek declaráló végzését 
támadta meg ; *) majd ugyané megyének kezdeményezésére 
a megyék által pörbefogott egyházi személyeket vette vé- 
delme alá.^) 

Szabó A. János y egyetemi tanár, Zalamegye föliratát 
commentálván,*) arra kéri a felséget, hogy ama vármegyei 
hatóságokat, melyek 600 forintnyi birsággal a katholikus 
papokat lelkiismeretökkel ellenkező cselekvénynek a végre- 
hajtására kényszeritik s így az 1647 : XIV. t. ez. ellenére val- 
lásuk szabad gyakorlatában háborgatják : ugyancsak 600 frtos 
büntetésben rendelje elmarasztalni. 

Mack Márton József,^) kinek művét Kovacsóczy Mihály, 
a «Literaturai Lapok » szerkesztője fordította le nyelvünkre,'') 
valamint Viser is, '^) a kérdést kizárólag theologiai oldaláról 
világítja meg. 

Alapy Ignácz két kiadást ért irata,®) paraphrasisa a prí- 
más által Pestmegye ellen intézett pásztor-levélnek. 



^) A vegyes házasságok tárgyában mondott két közgyűlési beszédje 
Almássy Ididn unyi administratomak (esztergami főmegyéb.). Budán, 
a m. kir. egyetem betűivel. 1841. 8-r., 53 lap. 

*) Clerus ügyei. I. A vegyes házasságok iránt költ pápai breve, 
s apostolkirályi placetum után irt primási pásztorilevél ügye hit- s 
törvény-szerűén védve. Budán, nyomt. a m. kir. egyetem betűivel. 
S.-r., 107 lap. 

^) Clerus ügyei. II. Eómai catholicus egyházi rendünk vegyes 
házasság pörbeidéztetésének ügye törvényszerűen védve. Budán, a m. 
kir. egyetem betűivel. 1844. 8-r., 103 lap. 

*) Oldallapok ns. Zala vármegye fölirásához Szahő Alamizsnán 
Jdnostöl, egyetemi tanítótól a magyar igazság szeretetnek szentelvék. 
Pesten, 1841. Esztergami k. Beiméi József betűivel. 8-r., 11 -f- 111 lap. 

^) A vegyes házasságok megáldásárúl. Theologiai szavazat Mack 
Márton József ttU. Budán, a m. kir. egyetem betűivel. 1841. 8-r., 52 lap. 

«) Damelik : Magyar írók. n. 166. 

^) Miért ellenzi az anyaszentegyház a vegyes házasságokat ? Egy- 
házi beszédekben fejtegetve. Viser után. (Magyarosította Wittman/n JózHeJ\, 
a pozsonyi árva-intézet igazgatója.) Pozsony. Nyomt Belnay örökösei. 
1841. 8-r., IV 4- 241 lap. 

") Lehet-e a vegyes házasságoktul a beszen telest törvényesen 
megtagadni, vagy reversálist elfogftdni? Budán, a m. kir. egyetem 

Boboi'y Károly, czeglédberczeli plébános, i) « a szabad 
szellem és a természetjog)) szempontjából követeli, hogy a pap 
ne kényszeríttessék olyan cselekményre, a mi az egyház 
tanaival ellenkezik. 

Kubicza Vincze ^) — mint a felszólalók közül csaknem 
mindegyik — a kibékitést, a kedélyek megnyugtatását tűzi 
ki ugyan czéljáúl ; de azért a legmerevebb állást foglalja el, 
midőn kijelenti, hogy az áldást megtagadó lelkész nemcsak 
hogy nem sérti meg a törvényt, söt ellenkezőleg a törvényhez 
tartja magát. 

Fejér György, a Codex Diplomaticus tudós szerzője, 
kétszer is hozzászólván a vitás kérdéshez,®) szigorúan tudo- 
mányos alakban terjeszti elő az egyház törvényeit a vegyes 
házasságokra vonatkozólag. 

Szalay Imre,^) saját argumentumainak támogatása végett, 
néhány megyei közgyűlési beszédet is közöl függelékképen, 
valamint közli a prímás körlevelét. 

Ujfalussy N. János,^) azzal a naiv tanácscsal áll elő. 



betűivel. 1840. 8-r., 14 lap. — Második kiadás módosítva és némely 
ellenvetésekkel bővítve. Pest, 1841. 

^) Mit tart szabad szellem és természeti jog a vegyes házasságok 
ügyében? Fejtegetve Bohory íiííroZy, váczi m. czegléd-berczeli plébános 
által. Pesten, 1841. 8-r., 32 lap. 

*) A magyar katolikus papság, nem akarván megáldani a vegyes 
házasságokat, ejt-e sérelmet az 1790— 1791 -diki 26-dik törvényczikkely 
15-dik §-án? Megoldva K, F. által. Nagyszombatban, 1841. Wachter 
Bódog könyváros tulajdona. 8-r., 36 lap. — Ugyanez németül: Verletzt 
der katholische Clerus üngarns den §. 15. des Artikels 26. von 1790 — 
1791, wenn er die gemischten Éhen nicht einsegnen will? Beant- 
wortet von V. v. K. Timau. 1841. Veri. von Félix Wachter. 8-r., 44 lap. 

^) Bationes ecclesise catholicse adversus matrimonia mixta irre- 
stricta. Hlustravit Georgius Fejér, ad universitatem regiam Pest. 
bibliothecarius. Augustse Vindelicorum, 1840. Sumpt. Caroli KoUmann, 
librarii. 8-r., 116 -+- 30 lap. — Kit s mennyire illet az elhatározhatóság 
a házosság ügyeire nézve ? Fejtegette Fejér György, Pesten, 1844. 
Esztergami k. Beiméi József betűivel. 8-r., 47 lap. 

*) Észrevételek a vegyes házasságokról. Az igaznak egy hő barát- 
jától. (A külső czímlapon : tSzalay Imrétoh,) Veszprémben, Jesztány 
Totth János nyomtatása, 1841. 8-r., 165 lap. 

*) Hív értekezés a vegyes házasságokról Magyar-országban, mellyet 
az itt lévő vallásoknak rövid esméretével együtt, minden részre való 

hogy a collisio kiegyenlítése végett igyekezzék a katholikus 
papság a más vallásúakat az igaz hitnek megnyerni (persze 
akkor, ha az egy akol és egy pásztor elve megvalósul : nem 
lesz többé vegyes házasság s így vegyes házassági kérdés sem) ; 
minthogy azonban ez lassú munka eredménye, a jelenre 
nézve azt ajánlja, hogy ö felsége a vegyes házasságok tárgyá- 
ban kérje ki a pápa tanácsát, addig pedig, míg a pápától 
Yálasz nem érkezik : az országgyűlés ne bolygassa a vallásügyet. 

Az írók most emhtett csoportjához tartozik egy csomó 
ismeretlen, ki részint prédikácziószerű, népies modorban,^) 
részint polemicus, tudományos irányban tárgyalja a kérdést,^) 
egytöl-egyig a lelkiismeret szabadsága nevében tiltakozván 
ama kényszer ellen, melyet a valódi szabadelvűség szintén 
ép a lelkiismeret szabadságának megóvása végett kívánt 
alkalmazni a vegyes házasságokat akadályozó papok ellen. 

Mi természetesebb, mint hogy az emhtett iratok leg- 
nagyobb részében előforduló tapintatlan nyilatkozatok, de 
általában azoknak iránya és szelleme, valamint a papság 
kihívó magaviselete az ellenáramlatot is túlzásokra ragadták, 
s a haladás hívei a klérus ellen, — mint fentebb már emh- 



hajlás nélkül, egyedül a hazai törvényt sinor mértékül véve közre- 
bocsátott Ujfalusy Nep. János, törvény doctora, a királyi pesti tudo- 
mányok öszvességénél, a törvényes karnak tagja, s hites ügyvéd.. 
Pesten, 1841. Nyomt. Beiméi J. hetűivel. 8-r., VIH -f- 48 lap. 

^) A vegyes házasságok polgári, egyházi és erkölcsi szempontból 
tekintve. Egy hazafitól. Egerben, 1841. Az érseki lyceum betűivel. 
8-r., 16 lap. — Ein Gesprach zu seiner Zeit, über die gemischten 
Éhen. Ofen, gedr. in der k. ung. Universitats-Buchdruckerei. 1841. 
S-i\, 64 lap. 

*) Szerény emlékeztetés a haladás képviselőjihez. Pesten, 1841. 
Esztergami k. Beiméi Jósef sajátja és áruja. 8-r., II -+- 70 lap. — 
Felelet a pesti hírlapokban közlött ns. Z. megyének vegyes-házassá- 
gokat tárgyazó feliratára. K. — J. által. Pesten, 1841. Nyomt. Trattner- 
Károlyinál. 8-r., 16 lap. — Az erdélyi hirlapokhan a vegyes házasságok 
ügyében közlött hírek hontörvényszerű észrevételek által igazítva. 
Kolozsvártt, a kir. lyceum betűivel. 1841. S-r., II -h 40 lap. — Tör- 
vényes és politikai vizsgálat a vegyes házasságok ügyében honunkban 
fenlévő legújabb kérdésekre nézve, mellyet poütikus és egyházi férfiak 
használatára följegyzett egy hazafi. Budán, a m. kir. egyetem betűivel. 
1841. 8-r., n -h 168 lap. 

M. TUO. AKAD. ÉBTBK. A TÍRS. TÜD. KÖR. X. K. 8. SZ. 5 

tök — bizonyos rendszabályok és intézmények életbeléptetését 
sürgették, hogy jövőre a papság ártalmatlanná tétessék. 

Forradalmi időszakban, söt általában a politikai átala- 
kulások idején mindig és mindenütt szőnyegre került az 
egyházi javak saecularisatiójának kérdése s a saecularisatia 
tényleg végre is hajtatott. A kérdés fölvetését azonban több- 
nyire maga a klérus provokálta a szabadelvű reformokkal 
szemben követett ellenszegülő magatartása által, úgy hogy a 
reformerek részint boszúból, részint a haladás ügyére nézve 
előttük veszélyesnek látszó egyházi elem politikai befolyásá- 
nak megszüntetése, illetőleg ellensúlyozása czéljából vetették 
rá a szemöket az egyházi javakra. 

Nálunk is 1791-ben ép úgy, mint a negyvenes évek elején 
a klérusnak a vallásügyi reformok iránt tanusitott merevsége 
idézte elő a vitát a sascularisatio felett. 1791-ben Szirmaf 
Antal fejtegette nagy eruditioval az egyházi javak tekinteté-^ 
ben az állami főtulajdonjog korlátlanságát^) s a szellemdús, 
nagyeszű egri szervitának, Szeitz Leónak nem kis fáradságába 
került az ellenkező felfogást plausibilissé tenni. 2) 

Az 1839/40-diki országgyűlés befejeztével megújult a^ 
vita az irodalomban, miután a kérdést Borsod- és Szatmár- 
vármegyék, bizonyára felindulásukban a klérus ellen, — mely 
a vegyes házasságok tárgyában a törvénytelenség útjára 
tévedt, — szóba hozták. Az említett két vármegye a követi 
utasítások közé fölveendőnek határozta, hogy az egyházi 
javak részben saecularizálandók s azoknak jövedelme nép- 
nevelési czélokra fordíttassék. 

Az irodalomban ez az indítvány élénk eszniecsere tárgyát 
képezte. 

Vesztróczy Ferencz, esztergomi táblabíró, több buzgalom- 
mal, mint szerencsével támadja meg az indítványt.^) 



^) Ju8 reipublicse in bona ecclesiasticorum. Anno 1791. 

*) Magyar- és Erdély-országnak rövid ismerete melly e két or- 
szágnak mind világi mind egyházi állapottyát szem eleibe állittya^ 
Pest, 1791. Ld. Báílagi Géza: A politikai irod. Magyarországon 1825-ig. 
628. 1. 

^) Nem a haza híve, hanem önkény ée önzés szülöttje az, ki a. 
törvény s belső csend feldnlásával zavarosban halászni, s e kép a nem- 

Jogi álláspontja ugyanaz, a mi a Dessewffy Aurélé, ki 
szintén részt vett a vitában,^) hogy t. i. az egyházi javak az 
egyház elidegeníthetetlen tulajdonát képezik; de míg Des- 
sewffy — úgy látszik — az egyház tulajdonjogát százados 
törvényeken alapuló niagánjogi intézménynek tekinti, mely- 
nek természete tehát tisztán magánjogi szempontból ítélendő 
meg : Vesztróczy a közjogi privilégiumok közé sorozza. 

Dessewffy felfogása kritika tárgyát képezheti s nem is 
fogadják el azt az állami főtulajdonjog korlátlanságának hívei. 
Hogy a kath. egyház, mint állam-egyház javai ép olyan tulaj- 
donát képezik a kath. egyháznak, mint a mágnásoknak vagy — 
hogy Dessewffy példájával éljünk — a nagyenyedi kollégium- 
nak saját javaik : erre az lehet a felelet, hogy a mágnásokat 
igenis megilleti vagyonukra nézve a korlátlan egyéni tulajdon- 
jog, a nagyenyedi kollégiumot s általában az iskolatartó prot. 
egyházat mint magántestületeket szintén ; de a kath. egyház 
nálunk állami intézmény s így a felett ép úgy rendelkezhetik 
az állam, mint bármely más állami intézmény felett; ha 
tehát közjogi jellegű javait elveszi az állam, ezt teheti, mert 
hiszen ama jószágok főtulajdonjoga az államot illeti s csak 
haszonvételi joga illeti meg az egyházat. 

Hogy ez az okoskodás ér-e valamit vagy sem, ennek 
taglalása nem ide tartozik. Annyi bizonyos, hogy Dessewffy 
felfogása a komoly figyelmet bármely párt részéről ép úgy 
megérdemelte, mint amaz ügyes tollú, ismeretlen pap föl- 
szólalása, ki a borsodi végzést « taglalván »,^ szintén annak a 
bebizonyítását tűzi ki legfőbb czéljáúl, a minek ellenkezőjét 
1791-ben Szirmay oly ékesszólással fejtegette,^) hogy t. i. a 
papi javak egykategóriába tartoznak a nemesi javakkal, e 



zetközti meghasonlásra, öldöklésre, és haza pusztulására utat nyitni 
nem irtózik. Esztergámban, 18il. Nyom. Beiméi Jósef betűivel. 8-r.,. 
II 4- 46 lap. 

^) Dessewffy : X. Y. Z. könyv. 92. sk. 1. 

*) Az egyházi javak szabályozását indítványozó borsodi levélnek 
taglalása, és felvilágosítása. Kassán. Nyomt. Werfer Károly cs. kir» 
priv. akad. könyvnyomtató. 1842. 8-r., 1U7 lap. 

*) Ld. Ballagi Géza: A polit. irod. Magyarországon 1825-ig.. 
633. 1. 

5* 



Digitized by VjOOQ IC 



68 BALLAOI GÉZA. 

szerint, a mint ez utóbbiakat nem idegenítheti el a nép vagy 
a fejedelem, illetőleg az állam, úgy az előbbieket sem. 

Vesztróczy ellenben midőn az egyházi tulajdont közjogi 
privilégiumnak nyilatkoztatja ki, és ebből a szempontból 
tiltakozik a saecularisatio ellen, valamint midőn ama privi- 
légiummal együtt bárminemű közjogi kiváltságnak boly- 
gatását főbenjáró bűnnek tekinti, úgy hogy Szatmármegye 
ama másik indítványát is fölemlítvén, mely szerint a hivatal- 
képesség a nem-nemesekre is terjesztessék ki, nagy méltat- 
lankodással kiált fel : « szent isten ! egy nemes megye mikép 
bízhatja magát egy nemtelen ember kormányára ?» — ilyen 
nézetekkel magára zúdítja a szabadelvűek egész táborát s 
jóformán szájukba adja nekik a legfőbb argumentumot, hogy 
t. i. épen azért kell a saecularisatiot végrehajtani, mert az 
egyház tulajdona privilégiumon alapul, a közjogi kiváltságok 
pedig a haladás érdekében előbb-utóbb csakugyan megszün- 
tetendők. 

Vesztróczy tehát csak ártott az ügynek, melynek hasz- 
nálni akart, ép úgy, mint Sebők Endre*) kinek a dolog érde- 
mére nézve semmitmondó frázisai senkit sem győztek meg, 
durva türelmetlensége pedig a protestáns felekezetek iránt, 
ha gúnyirata szélesebb körben elterjedt volna, csak fokozza 
vala az ellenszenvet a klérus iránt. 

A saecularisatio kérdését, — a mint azt különösen Bor- 
sod- és Szatmárvármegye formulázták, — nem annyira jogi, 
mint inkább politikai szempontból kellett megítélni. 

Az említett megyék a saecularisatiot főleg a közművelődés 
érdekében indítványozták. A ki tehát ezzel az indítványnyal 
a siker kilátásával akart szembeszállni, az az indítvány jogi 
oldalát, — melyre nézve különben is erős controversiák 
forogtak fenn, — bízvást mellőzhette ; a fősúlyt arra kellett 
fektetnie, vájjon a közművelődés érdekei csakugyan megköve- 
telik-e a saecularisatio végrehajtását? vájjon a beneficiumok- 
kal dúsan ellátott klérus, jövedelmeiből nem áldoz-e a jelen- 
ben s nem áldozott-e a múltban annyit népnevelési czélokra, 



* Ne bántsd a papot! Szerzé Szentmiklósi Sebők Endre, Pesten, 
1842. Nyomt. Trattner-Károlyinál. 8-r., 26 lap. 

a minél többet a lefoglalandó papi javakból az állam sem 
áldozhatna ? 

Erre a borsodi végzés előbb említett «táglalója)) is reflek- 
tál ; két ismeretlen író azonban ^) a kérdésnek kizárólag ezt 
az oldalát világítja meg. 

Az utóbbiak számokban mutatják ki, mily nagy áldozat- 
készséget fejtett ki a főpapság évszázadok óta a nemzeti 
cultura előmozdítása körül. S a felhozott adatokra támasz- 
kodva egész határozottsággal kijelentik, hogy a közművelődés 
mitsem nyerne a saBcularisatio által, sőt ellenkezőleg veszítene, 
a mennyiben — mint Angol-, Franczia- és Spanyolország 
példái mutatják — a lefoglalt egyházi javak az állam kezelése 
alatt elkallódnak a nélkül, hogy azokból akár magának az 
államnak akár a társadalomnak bármiféle haszna is lett volna* 

Borsodmegye körlevelét tételről-tételre csakis Szabó 
A. János, egyetemi tanár tárgyalja.^) Minthogy pedig az 
említett körlevél számos olyan dologra is kiterjeszkedik, a mi 
nincsen szorosabb összefüggésben a saecularisatio kérdésével, 
a milyen például a katholiczizmus viszonya a protestantiz- 
mushoz, a kath. vallás természete, a hierarchiának a római 
curiától való függése stb. : ennélfogva Szabó is, ki úgyszólván 
betüről-betűre meg akar felelni a körlevélben foglaltakra, 
ezeket a mellékkérdéseket szintén bevonja vizsgálódása körébe* 

Az ő értekezése apológiája nem csupán a papi jószágok- 
nak, hanem általában a papságnak. De ereje sokkal cseké- 
lyebb, semhogy képes lett volna a kettő közül csak az egyiket 
is sikeresen védelmezni. 

Előadása lapos, telve sophismával, naivitásokkal s apró 



*) Ne nyúlj hozzám! Korszerű szózat az egyházi javak indítvá- 
nyozott elvétele tárgyában. (A külső borítékon : Ne nyúlj hozzám t 
Értekezés a papi javak elvételéről.) Egerben, 1842. Az érseki lyceum 
betűivel. 8-r., 58 lap. — Worte für die Gegenwart über die Bischöfe 
Ungom's und ihre Güter. Von J, G, F, Timau, 1843. Veri. von 
Félix Wachter. 8-r., 43 lap. 

') Fölvilágosító jegyzések nemes Borsód megyének 1841-dik évi 
Eis-asszony hava 9-dik napján költ körlevelére Szabd Alám, János 
egyetemi tanítótól. Pesten. Esztergomi Beiméi Jósef betűivel. 1843. 
8-r., IV -+-,186 lap. 



Digitized by VjOOQ IC 



70 BALLÁGI GÉZA. 

csipkedésekkel, úgy hogy az olvasót mulattatja is, boszantja 
is egyszerre, a nélkül, hogy a tárgy feletti komolyabb gon- 
dolkozásra serkentené. 

Mily naiv például, midőn arra, hogy a főpapság az élet 
gyönyöreiből nagyonis bőven kiveszi a maga részét, azt feleli, 
hogy a főpapok öreg emberek levén, élvezni nem tudnak, 
még ha akarnának is, s hogy gazdag ebédeket adnak ugyan, de 
ők maguk csak ((mértékletesen nyuldogálnak az eledelekhez.)) 

Vagy milyen malitiosus, midőn arra, hogy a protestáns 
papok szűkebben vannak ellátva, mint a katholikusok, azt 
jegyzi meg, hogy amazok meg ((az élet gyönyöreit jobban 
éldelhetik kedvtöltve, mint a plébánusok)>, mert feleségeik és 
gyermekeik vannak. 

Vagy milyen sophista, midőn azt, hogy a papi jószágok 
nem az állam jószágai, úgy akarja bebizonyitani, hogy «a 
statusnak — törvényileg beszélve — jószágai nem lehetnek ; 
mert a status sem nem valóságos egyén azaz személy, sem 
nem több egyesült személyekből álló testület (societas civium) ; 
már pedig csak személynek vagy valamely testületnek lehet- 
nek jószágai vagy tulajdona ; tehát a statusnak, mely sem nem 
személy, sem nem testület, jószága s tulajdona nem lehet)). 

Szóval Szabó értekezése a többi hason tárgyú dolgoza- 
tokat csak külső terjedelemre nézve szárnyalja túl ; de tartal- 
milag silányabb bármelyiknél, még talán a Harsányt József, 
erki esperes-plébános rövid, felületes röpiratánál is.*) 

Mindezekre a fejtegetésekre nem lett volna azonban 
semmi szükség, ha az Európaszerte megindult reactionarius 
mozgalom magával nem ragadja a magyar klérust is s ha a 
kormány a vallásfelekezetek közti viszály kiegyenlítése czél- 
jából az országgyűlés által elfogadott törvényjavaslathoz a 
felség sanctióját kieszközli, követve Dessewfy tanácsát, mely 
szerint «a katholikus ügy csak akkor fog erősen állni minden 
ostrom ellenében, mikor egyszer evangélikus atyánkfiainak 
megadtuk mindazt, a mit tőlünk igazságosan kívánhatnak ; 
az irántok való igazságnak határai azon a ponton vannak, 



*) Észrevételek a borsodi levélre, vallás és hierarchiára vonat- 
kozólag. Irta Harsányi József, Eger, 1842. 8-r. 

melyen túl a katholikus ügy iránti igazságtalanság fogna 
kezdődni.)) 

A kormány, a klérus befolyásának engedve, az igazság 
ama határait még csak meg sem akarta közelíteni s ez meg- 
"boszulta magát első sorban a kléruson, melytől az igazság- 
talanságot nem tűrő közvélemény mindinkább elfordult. 



A ZSIDÓ-EMANCIPATIO. 

A zsidó-emancipatio ügye már az 1 790/91 -diki reform- 
országgyűlésen szóba jött, a XXXVIII. t. ez. által kiküldött 
országos deputatio bizatván meg, hogy a zsidók köz- és magán- 
jogi helyzetének szabályozására vonatkozólag javaslatot ké- 
szítsen. 

Ugyanekkor az irodalomban is akadtak egyes fölvilágo- 
sodott írók, mint Nagyváti János, ^) Keresztúri József és 
Szirmay Antal,^) kik a keresztyén társadalom előítéleteivel 
^ zsidókat illetőleg merészen szembeszálltak. 

De a zsidók helyzetének javítására nézve positiv intéz- 
kedéseket csak ötven év múlva tett a törvényhozás, meg- 
alkotván az 1840: XXIX. törvényczikket. 

Az 1839/40-diki országgyűlés azonban maga is belátta, 
hogy a kérdéses törvényczikk csak első lépés a czél felé s 
-csupán ideiglenes intézkedéseket foglal az magában, melyek 
« addig áUanak fenn, míg a zsidók állapotjáról a törvény 
bővebben rendelkezik.)) 

Eme kinyilatkoztatással napirendre tűzetett a zsidó- 
kérdés. 



*) A tizen-kilentzedik százban ólt igaz magyar hazafinak öröm- 
^rái. A nagy szívüségnél. Ld. Ballagi Géza: A polit. irod. Magyar- 
országon 1825-ig. 337. 1. 

*) Keresztári művének czíme: Leopoldus II. in campo Eákos 
visio Eleutherü Pannonii. 1790. Ezt a röpiratot Szirmay fordította 
magyarra s adta ki a következő czím alatt : Második Leopold magyar 
király, Eleuteri-nek, egy magyar prófétának látása szerént. Fordította 
Sz. Sz, A, Pozson, 1790. Mind az eredeti, mind a fordítás bővebben 
ismertetve : Ballagi Géza i. m. 464. sk. 1. 

A törvényhozás csak a humanitás követelményeinek 
kívánt némileg eleget tenni az említett törvénynyel, a zsidók 
helyzetén kívánt valamennyire javítani ; de magát a kérdést 
nem oldotta meg, söt ellenkezőleg provokálta mintegy a köz- 
véleményt 8 annak e korban már hivatott tolmácsát : a sajtót, 
hogy szóljon hozzá a tárgyhoz s készítse azt elö akkép, hogy 
a közel jövőben a törvényhozás a zsidóknak adott engedmé- 
nyeket mind inkább és inkább kiterjesztvén, lassanként a. 
zsidóság a nemzet testébe beolvadjon. 

A sajtó helyesen fogta fel hivatását, midőn a társadalom- 
nak a zsidók iránt táplált előítéleteit vette bonczkés alá; 
mert ezek az előítéletek képezték az egyenjogúsítás legfőbb 
akadályát. 

Leginkább el volt terjedve az a balvélemény, — mely a 
rövidlátók közt, sajnos, még ma sem szűnt meg, — hogy a 
zsidó, nemzetiségi tekintetben mindig zsidó marad s így az 
egyenjogúsítás után sem fog assimilálódni, hanem mindig 
külön nemzetiséget' fog alkotni az államban. E szerint az 
egyenjogúsításra politikai szempontból semmi szükség sincs. 

Meg kellett tehát győzni a társadalmat arról, hogy a zsi- 
dót általában nem faji sajátságai különzik el a társadalomtól. 

Zsidó faji sajátság — a mint azt már más helyütt kifej- 
tettem — nincsen. Mert például a pénzvágy, melyet némelyek 
ilyennek tartanak, nem a sémita vér természetes sajátsága ; 
hanem ezt is, mint sok más rossz tulajdont, maga a keresz- 
tyén állam és társadalom mesterségesen oltotta bele a zsidó- 
ságba, midőn azt vallásáért, tehát nem azért, mert Ábrahám, 
Jákob vagy Izsák vére foly ereiben, üldözőbe vette, tehet- 
ségeit elnyomta s a kereskedelmi, vagyis azon életpályára, 
szorította, melyet a « szent atyák » megvetettek, mint olyan 
foglalkozást, mely pénzvágyat, szívtelen önzést, tehát erkölcs- 
telen érzelmeket költ fel az emberben. 

A vallási üldözések természetesen összetartásra ösztö- 
nözték a zsidókat. S épen mert vallásuknak és nem fajuknak 
üzent a keresztyénség irtó háborút : a vallási érzelmek egé- 
szen eltöltötték leiköket s a vallásuk iránti szeretet háttérbe 
szorította náluk a közös származás és a vérségi kapcsolat, 
tudatát. 

A zsidó lassankint elveszte faji önállóságát ; de annál 
inkább kifejlődött benne a vallási szokásokhoz való ragasz- 
kodás. S különösen ezen orthodox vallási szokások akadályoz- 
zák meg még ma is a zsidóság egyrészének a müveit társa- 
dalomba való belépését ; ezek és nem a faji sajátságok sütik 
rá az ismertető bélyeget ; ezek azon források, melyekből eré- 
nyei és hibái legnagyobb részben származnak. 

A zsidó tehát mint vallásfelekezet, még ma is erősen 
tartja magát. Mint nemzetiség azonban Jeruzsálem elpusz- 
tulása óta már nem létezik. 

A negyvenes években, midőn a zsidó-emancipatio ügye 
szőnyegre került, ezen ügy hívei bátran hivatkozhattak Éjszak- 
Amerika, Belgium vagy Hollandia példáira, a hol a zsidók 
polgárjogokkal ruháztatván fel, ép oly hű polgáraikká vál- 
tak hazájuknak, mint a törzsökös yankee vagy a törzsökös 
belga és hollandus, s ebben nem akadályozták őket vallási 
elveik sem. 

Sőt nálunk a zsidóság, daczára annak, hogy ki voli 
taszítva a társadalomból, már a XVI. században csatlakozott 
egyik vagy másik nemzetiséghez. A XVI. századbeli összesen 
hét zsidó hitközség közül ugyanis, mint Löw írja, a legneve- 
zetesebb volt a budai, s ez két részre szakadt : magyar és 
német hitközségre. *) A harminczas években pedig, tehát 
mielőtt a törvény létrejött volna, a pestmegyei és szabolcs- 
megyei zsidók már erősen magyarosodtak. 

Ha 1841-ben mégis a pesti és óbudai zsidó hitközségek 
elöljárói Pestvármegyét egy bizonyos eset alkalmából a zsidó 
nemzet becsületén ejtett sérelem orvoslására kérték fel, ez, 
bárha látszólag a mellett bizonyít, hogy a zsidókból még 
akkor sem veszett ki a nemzeti öntudat: tényleg inkább 
kifejezésben botlásnak vagy az illető elöljárók éretlenségének 
volt tulajdonítandó, melyet joggal utasíthattak vissza Pest- 
megye rendéi, kijelentvén, hogy «a zsidókat valamint akkor 
midőn azok polgári jogokban való részesíttetését indítvá- 
nyoztatták követeik által a közelebbi országgyűlésen, úgy most 



*} Löw Lipót: Történelmi és vallástudományi értekezések. Sze^ 
ged, 1861. 16. 1. 

is nem külön nemzetnek, hanem külön, eddig csak türelme- 
zett vaUású felekezetnek kívánják tekinteni)).^) 

Igaz, hogy a Talmudban vannak antisocialis jellegű és 
államellenes tanok is ; de azok lassankint a feledés homályába 
merültek s a nyugat-európai államokban ép az emancipatio 
folytán csakhamar bekövetkeztek a zsidó vallásban és vaUási 
szertartásokban ama reformok, melyek a zsidósággal, mint 
felekezettel, teljesen kibékítették az államot. 

A kibékítésen a keresztyén társadalom egyes kiválóbb, 
mélyebb belátású tagjai is fáradoztak. 

Nálunk igen sokat tett e tekintetben Eötvös József háró, 
ki úgy az országgyűlésen, mint az irodailomban fölemelte 
szavát a zsidóság mellett. Értekezése, — mely a Budapesti 
Szemlében jelent meg, ^) s mely paraphrasisa az 1840. évi 
márcz. 31 -kén tartott országgyűlési beszédének, — oly nagy 
feltűnést keltett, hogy németre, sőt olaszra is lefordíttatott, ®) 
s német fordítása két kiadásban is megjelent.*) 

A humánus gondolkozású politikus, ékesszólásával ép 
úgy, mint fényes tollával, a mellett, hogy szánalmat igyeke- 
zett felkölteni az elnyomottak iránt: észszerű okokkal is 
kapacitálta a közvéleményt, hogy a zsidóság iránti ellen- 
szenve pusztán előítéleteken alapúi, s fényesen bebizonyította, 
hogy az ország jól felfogott érdekében előbb-utóbb föl kell 
ruházni a zsidót polgárjogokkal. 

A ki az ő értekezését elolvasta : lehetetlen, hogy be ne 
látta volna az emancipatio üdvös következményeit az országra 
nézve. Még a pessimistának is el kellett ismernie, hogy sokkal 
helyesebb az emancipatióval legalább megkísérlem a zsidók 
beolvasztását a társadalomba, mint fentartani amaz állapo- 



^) Pesti Hirlap. 1841. 35. sz. 288. 1. 

2) Budapesti Szemle. 1840. II. köt. 

^) Dissertazione sulla emancipazione degli ébrei. Del Barone 
Qiiiseppe di Eötvös. Pest, presso Landerer e Heckenast. 1842. 8-r., 
77 lap. 

*) Die Emancipation der Juden, aus dem Ungarischen des Joseph 
Freiherm v. Eötvös, Deutsch von Hermann Klein, Pesth, 1840. VerL 
von Gustav Heckenast. 8-r., IV -f- 63 lap. — Második kiadás. Ugyan- 
ott, 1841. 8-r., IV -h 63 lap. 

tokát, melyek, ha a közérdekkel nem is, de a humanis- 
mus és a jog követelményeivel mindenesetre homlokegyenest 
-ellenkeznek s így tarthatatlanok. 

A német antisemitákat, kiknek vezérök abban a korban 
Hartmann és Streckfiiss volt, Eötvös diadalmasan kiveri 
positiojukból és pedig nem csupán emberszeretettöl áradozó 
frázisokkal, hanem empiricus igazságokkal. 

Kimutatja velők szemben, hogy a zsidók erkölcstelensége 
embertelen elnyomatásuknak tulajdonitható ; hogy a nemzeti 
aspiratiok iránti érzéketlenségök abból ered, hogy a haza 
polgárainak nem érezhetik magokat, s hogy polgárosításuk 
által a keresztyén társadalom tagjainak magánérdekei nem 
áldoztatnak fel, söt ellenkezőleg a zsidók versenye a más val- 
lású polgárságot fokozott szorgalomra, munkásságra buzdítja, 
s remélhetőleg a versenyt diadalmasan Id is fogja állani. 

Hogy Eötvöst az 1840 : XXIX. törvényczikk ép oly 
kevéssé elégítette ki, mint a rendek többségét, ez röpiratából 
világosan látható ; de inkább elfogadta a félrendszabályokat, 
semhogy a föltétlen polgárosítás követelésével az elnyomot- 
tak helyzetén való javítás kísérletét meghiúsítsa. 

Az első lépés meg volt téve a zsidók érdekében. Már 
most rajtuk volt a sor, hogy a polgárosítás processusát siet- 
tessék. Első sorban magoknak kellett gondoskodniok a köztük 
és a nemzet közt még mindig fennállott válaszfalak ledön- 
téséről. 

Gorove István, — ki « Nemzetiség » czímű röpiratában a 
zsidó-kérdéssel szintén foglalkozik, — igen helyesen, figyel- 
mezteti őket arra, hogy a mennyiben sorsuk immár saját 
kezökbe van letéve, magokra vethetnek, ha az érdekökben 
oly szép sikerrel megindult mozgalom meghiúsul, vagy a fél- 
úton fennakad. 

«A jövő törvényhozó test egybegyűl — így szól hozzá- 
juk; — az emancipatio kérdése ismét szőnyegre kerül, és 
ekkor, történjék bármi, de tudjátok meg, hogy minden, ki 
a zöld asztalhoz ül, belsőkép azt kérdendi magától : három 
évvel ezelőtt a jogtalannak, az elnyomottnak segédkezet 
nyújtánk, és mit tőn ez érettünk ? És higyjétek el, sok füg- 
gend azon felelettől, melyet mindenki nyerend: ((engedett 

a nemzet óhajtásinak, elhatározottan nyilatkozott a nemzeti- 
ség mellett)), vagy « a zsibbasztó indifferentismus öléről a nem- 
zetiség minden kívánata elpattant ». Az első esetben új hévvel, 
új erővel folyand a harcz mellettetek ; a másodikban hideg- 
ségteket viszonhidegség követendi.»^) 

A zsidók magyarosítása körül a negyvenes évek elején 
a legnagyobb tevékenységet Bloch Móricz fejtette ki. Ö volt 
az, a ki magyar nyelven megírta a zsidók rövid történetét, 
hogy ez által meggyőzze a nemzetet a zsidó iránt táplált elő- 
ítéletei alaptalanságáról ; ^) ő volt az, a ki Kom Fülöp, po- 
zsonyváraljai könyvárus kiadásában s Rosenthal társaságában 
közrebocsátotta az első héber-magyar imádságos könjrvet; 
ő volt az, a ki a Pesti Hírlapban s a Társalkodóban a magyar- 
zsidó tanítókat képző intézet eszméjét legelső pendítette meg, 
kifejezvén megbotránkozását a felett, hogy a zsidó tehetősebb 
szülők, gyermekeik mellé nevelőket divatczikkeikkel együtt 
a külföldről hozatnak, holott be kellene látniok, hogy <(ha 
Magyarországnak valaha polgárai akarnak lenni, gyermekei- 
ket magyarokká és sem németekké, sem francziákká vagy 
angolokká nem szabad nevelniök)). ^) 

A Bloch módszerét, melylyel a zsidó-kérdést gyökeresen 
elintézhetőnek vélte, igazolták az élet és a külföld által nyúj- 
tott tanúiságok. Ez a módszer b> do ut des elvének alkalma- 
zásában állt. Míg egyrészről a keresztyén társadalmat enged- 
ményekre kellett bírni a zsidóság irányában, másrészről a 
zsidóságnak az engedmények arányában, sőt esetleg azon túl 
is közelítenie kellett a társadalomhoz. 

Hogy 1840-ben még a zsidóság nálunk eme kötelességét 
oly lanyhán vette, s hogy például a pesti dúsgazdag zsidó 
hitközség a magyar-zsidó tanítókat képző intézetre 140 váltó 
forintot szavazott meg ugyanakkor, a mikor egyes hazafiaTs, 
pl. Széchenyi, Teleki József, Eötvös Ignácz, Török Pál, Bugát, 
Fogarasi, Schedel stb., az ügyet nem felekezeti, hanem nem- 



^) Gorove L : Nemzetiség. 107. 1. 

') A zsidókról. Irta Bloch Móntz. Pesten, Trattner-Károlyi betűi- 
vel. 1840. 8-r., XX -h 55 lap. 

3) Pesti Hírlap. 1841. 11. sz. 87. 1. Társalkodó. 1841. 9. sz. 

^eti szempontból fogva fel, annak előmozdításában siettek jó 
példával elömenni : ^) ez a közöny b/ zsidók részéről, a száza- 
dos elnyomatás szülte bizalmatlanság és műveletlenség ter- 
mészetes következménye volt. 

De a feladat ép az lett volna, hogy a zsidóság, köteles- 
ségeinek tudatára ébresztessék. Sajnos, hogy e feladat meg- 
oldására Bloch mellett, — ki azonban csakhamar belefáradt 
a küzdelembe, s reményét veszlté, — a zsidók közül csak az 
egy Rosenthal vállalkozott, s ez is — habár a legnagyobb 
jóakarat és a szó szoros értelmében lángoló hazaszeretet ve- 
zette tollát — egészben véve tapintatlanul végezte munkáját. 

Eöpirata ^) a zsidó olvasóra igen rossz benyomást gyako- 
rolhatott, s a hitéhez ragaszkodó zsidóban könnyen azt a 
gyanút ébreszthette fel, hogy Eosenthal tulajdonképeni czélja 
proselytákat szerezni a keresztyén vallásnak a zsidóság kö- 
rében. 

A ki, mint Rosenthal, bevallja, hogy «ő zsidó hitének nem 
meggyőződésből hódol », mivel «a keresztyén vallás istennek 
sokkal tetszőbb)), s a ki kijelenti, hogy csak azért nem tér át 
permekéivel a keresztyén vallásra, mert «ez által úgysem 
iienne többet, mint ha egy heringet a nagy tengerbe vagy egy 
mákszemet Arábia homokpusztáiba dobna », s mert érzi, hogy 
neki nlissiója van a zsidók közt: az ilyen apostol bajosan 
tölthette be hivatását, főkép az akkori viszonyok közt, a 
midőn még a műveltebb zsidó is hódolt az orthodox vallási 
felfogásnak és szokásoknak s azokat magára nézve nem tar- 
totta olyan nyűgnek, a mitől okvetlenül és mielőbb szaba- 
dulnia kell. 

Elvileg igaza volt Rosenthalnak, hogy az orthodoxia is 
egyik akadálya a zsidók egyesülésének azzal a nemzettel, 
melynek körében élnek, ennélfogva hitsorsosait méltán figyel- 
meztethette vallási szokásaik ferdeségeire. Az országgyűlésen 
a törvény tárgyalása alkalmával a városi követek, kik általában 



M Ld. Bloch kimutatását a befolyt adományokról: Világ. 1841. 
jún. 23. 199. 1. Jelenkor. 1841. júl. 7. 215. 1. 

^) A zsidó ós a korszellem Európában. Irta Rosenthal Móntz. 
Pesten. Esztergami k. Beiméi Jósef betűivel. 1841. 8-r., VI -h 97 lap. 

ellene voltak az emancipationak, a zsidók babonás vallási 
szokásait szintén mint az assimilatio legfőbb akadályát emKték 
föl. De túllőtt Eosenthal a czélon, midőn nevetségessé tette, 
kigúnyolta a zsidó liturgiát, sőt a Messiás eljövetelébe vetett 
hitet is. 

Valóban sajnálni lehet, hogy ez a különben jó irányú iró, 
rossz modorával hitelét vesztette azok előtt, a kikre hatni 
akart. Mert tanácsai ama kötelességeket illetőleg, melyekkel 
a zsidó az öt magába fogadó, védelemben részesítő nemzetnek 
tartozik, komoly figyelmet érdemelnek. 

A szokásaira, erkölcseire, nyelvére nézve egyaránt meg- 
magyarosodott zsidóság képezi az ő eszményképét. S ha a 
zsidók azonnal megfogadják tanácsait : ma már ez az eszmény- 
kép bizonyára testet öltött volna. 

Úgyde a százados üldöztetés következményeit egyszerre, 
egy lelkesítő szózattal megszüntetni nem lehetett, annyival 
kevésbbé, mivel a törvényhozás részéről tett engedmények 
daczára a magyar társadalom sem vetkezte le azonnal a zsidók 
iránt táplált előítéletét, s a törvény végrehajtása elé olyan 
oldalról is akadályok gördíttettek, a honnan ezt legkevésbbé 
várták. Kassa városa például határozottan ellenszegült az 
1840: XXIX. törvény czikknek, nem engedvén meg zsidóknak 
a város területén való megtelepedését. 

A zsidó tehát még sokáig bizalmatlan maradt a nemzet- 
hez, mert a nemzet se tudott vele egykönnyen megbékülni, s 
a kölcsönös bizalmatlanság következtében az assimilatio oly 
lassan ment, hogy még ma sem fejeztetett be. 

De hogy a teljes beolvadás máskép nem történhetik, mint 
a hogy azt Eosenthal contemplálta, az kétségtelen. A zsidóság, 
a maga egészében, akkor lesz magyarrá, ha Kosenthallal nem- 
csak vallja, de érzi is, hogy « extra Hungáriám non est vita» ; 
ha otthon, a társaságban s üzletében a nemzeti nyelvet hasz- 
nálja ; ha magyarul imádkozik s magyar nyelven hallgatja az 
isten igéit. 

Ezeket az igazságokat ötven évvel ezelőtt alig volt, a ki 
meghallgassa ; mert a ki hirdette : rossz modorával még az 
igazságot is gyanússá tette, s mert a talaj sem volt előkészítve 
még kellőképen amaz elvek megfogamzására. 

A Eosenthal agitatioja azonban bármily sikertelen volt 
is különben: az utókor részéről megérdemli az elismerést 
annyival is inkább, mert a zsidó íróknak, kik hitsorsosaik 
ügyében vele egyidejűleg felszólaltak, épen az általa kiemelt 
s bizonyára legfontosabb momentum, t. i. a magyarosodás 
iránt nem volt semmi érzékök. 

Oesteri'eicher például, ki a zsidóság múltját, jelenét és 
jövőjét tette tanulmánya tárgyává,^) erélyesen s hitsorsosainak 
hibái iránt minden elfogultság nélkül sürgeti, hogy a zsidó- 
igyekezzék saját munkakörét kiszélesíteni, hibáit levetkezni 
s önműveléséről gondoskodni, hogy a társadalom hasznos, 
nélkülözhetetlen tagjának ismertessék el idővel; de hogy 
magyarrá is legyen, ezt a tanácsot már hiába keressük 
művében. 

Egy másik író, Lövry Mózes y^) a zsidó hitközségeket 
képzett papok és tanítók választására hívja fel, kik Mózes 
tanait a maguk tisztaságában hirdessék ; de arról nem szól, 
hogy azoknak a papoknak és tanítóknak esetleg a nemzeti 
nyelv terjesztése körül is lennének kötelességeik. 

Ehrmann Dániel meg,^) míg egyrészről háláját fejezi 
ki az országgyűlés nagylelkűsége iránt, másrészről bizonyos 
belső nevelési reformokat hoz javaslatba, hogy a zsidók a vál- 
tozott kedvezőbb viszonyokhoz képest l^aladhassanak s szét- 
forgácsolt erőiket összpontosíthassák, óhajtja küjönösen a 
modern kívánalmaknak megfelelő rabbi-képző intézet föl- 
állítását. 

Arról azonban egy szót sem szól, hogy a zsidók nevelése 



^) Der Jude in Ungam wie er war, wie er ist, und wie er seyn 
wird. Oder: Was hat das Land und der Staat von seinem geistigen 
und gemeinnützigen Streben zu erwarten. Von Dr, Elicut Oesterreicher, 
praktischem Arzte in Pesth. Pesth, 1842. Gedr. mit v. Trattner- 
Károlyischen Schriffcen. 8-r., XV -f- 135 lap. 

*) Worte zur Beherzigung an die Israelitischen Gemeinde-Vor- 
stánde in üngam, von Moses A. Löwy, Pesth, 1841. lm Veri. bei 
Philipp Kom in Pressburg. 8-r., 22 lap. 

^) Betrachtungen über Jüdische Verháltnisse von Dániel Ehr- 
mann, Inhalt : I. Der ungarische Landtag im Jahre 1840. II. Hinder- 
nisse der geistigen Bewegung im Judenthume. Pesth, 1841. Gedr. mit 
V. Trattner-Károlyischen Lettern. 8-r., 35 lap. 

nemzeties szellemben történjék, s így abbeli kívánsága, hogy 
a zsidók tömörüljenek, bizonyára visszatetszést szülhetett s 
ítrra a gyanúra adhatott okot, hogy Ehrmann, felekezetének 
^Izárkózottságát továbbra is fenn akarja tartani. 

Zsidó részről nem ilyen visszhangot várt az országgyűlés 
az általa tett engedményekre. 



A VÁKOSOK. 

Az átalakulás korszakában, az 1 790/91 -diki országgyű- 
léstől kezdve az 1839/40-diki országgyűlésig, a városok ügye 
állandóan foglalkoztatta a törvényhozást. 

A nemzeti aspiratiok iránt érzéketlen, nagyobbára idegen 
-eredetű polgári elemnek a nemzet testébe való beolvasztása 
annyival szükségesebbnek mutatkozott, mert ez az elem, 
szorgalmánál és műveltségénél fogva kulturális missióval 
bírt s a nyugateurópai országok példájára a politikai és társa- 
dalmi átalakulás processusában mellőzhetetlen tényezőként 
volt hivatva szerepelni. 

Az volt tehát a kérdés, mi módon lehetne a polgári elem 
politikai befolyását olyan mértékben biztosítani, a mint azt 
az említett elem jelentőségénél fogva megérdemli ? 

A városok egyrésze ebben a kérdésben merőben téves 
alapra helyezkedett. Követelték maguknak az országgyűlésen 
a külön-külön szavazati jogot, s közjogi vitát provokáltak a 
fölött, vájjon törvény szerint ez a jog megilleti-e őket vagy 
fiem? E tekintetben az 1608-diki koronázás utáni törvény 
10. §-ára hivatkoztak, mely szerint a szabad királyi városok, 
kiváltságaikban és a karok és rendek számában megtartatnak, 
követeik pedig az országlakosok közt helylyel és szavazatok- 
kal bírnak.*) 



"^ Liberas civitates (quse juxta Uladislai Regis Decret. 7. Axt. 3. 
ordine recensentur) quod concemit: ut ese quoque in suis privilegüs, 
•et numero Statuum et Ordinum conserventur, dignum judicant Regni- 
oolae; quarum Nuncii ut inter Regnicolas locum et votíi habeant, 
-dignum quoque ceusent Regnicolae. 

Úgyde az idézett törvény egyátalában nem oly világos, 
mint a napfény, mint a milyennek azt a városi követek tar- 
tották. Igaza volt az 1839/40-diki országgyűlés borsodi köve- 
tének, a ki azt mondta, hogy az 1608-diki törvény napfény 
annyiban, a mennyiben ha a szem mélyen tekint belé, kissé 
elhomályosodik. 

Hiba volt tehát általában egy kétes értelmű törvényre 
alapítani az említett követelményt. De még nagyobb hiba volt 
ajna követelménjmyel elöállani, mielőtt általában a városok 
belső szervezete, közigazgatása át nem alakíttatott oly formán, 
hogy a külön-külön szavazati jog gyakorlása által az egész 
polgárságnak és nem a polgárok egy kis kiváltságos töredé- 
kének adatik meg a lehetőség arra nézve, hogy politikailag 
érvényesítse magát. 

Mert a városok akkori szervezeténél fogva a városi köve- 
teket — tudvalevőleg — az önkiegészítés jogával élő magis- 
tratus és nem az összes polgárság választotta. S így tökéletesen 
igaza volt Deák Ferencznek, — a ki pedig a polgárság érde- 
keit mindig szivén viselte s a kinél tisztábban senki sem 
ismerte fel a polgári elem fejlesztésének szükségességét, — 
hogy a rendek «a törvényhozási just nem a városok néhány 
tisztviselőivel, hanem a városi polgárok összeségével oszthat- 
ják csak meg, s mindazon politikai tekintetek, melyek a királyi 
városok politikai fontosságára nézve fennforognak, nem a 
tisztviselőkről, hanem az egész városról s a város polgárainak 
egyesületéről állanak ».*) 

Hogy az 1839/40-diki országgyűlésen a városokra nézve 
a Deák és általában a liberális párt felfogása jutott diadalra, 
« hogy az országgyűlés nem a városok szavazatjogának rende- 
zése, hanem a városi közigazgatás újjászervezése végett kül- 
dött ki egy országos bizottságot, — ez az ügy érdekében 
valóságos szerencse volt, mert ezzel lehetővé tették a kérdés- 
nek sikeres megoldását. 

1790-ben maga a polgárság is okosabban fogta fel a kér- 
dést, a mennyiben a felséghez intézett feliratukban azt kérik, 
hogy a városok az összes polgárság által választott két-két 



*) Deák és Hertelendy : Követjelentés. 75. 1. 

M TÜD. AKAD. BRTBK. Á TÁBS. TVD. KOB. X. K. 8. SZ. 

követet küldjenek az országgyűlésre, kik a polgárság utasításai 
szerint valóban képviselnék a polgári rend érdekeit.^) 

így és csakis így lehetett értelme a városok külön-külön 
szavazatának az országgyűlésen, s ekkép lehetett üdvös hatása 
a reformnak a polgári elem kifejlődésére. 

Egyébiránt már az 1 840-diki országgyűlés berekesztése^ 
után is egyes városok, fölhagyva addigi maguktartásával, 
lassankint rátértek az egyedül helyes ösvényre s bizonyos belsö- 
reformok életbeléptetésével vagy legalább azoknak sürgetése 
által maguk is hozzájárultak az általános reform előkészí- 
téséhez. 

Szatmár például a nélkül ugyan, hogy a passiv válasz- 
tási jog körét érintette volna, annyit legalább változtatott 
a fennálló rendszeren, hogy elhatározta, mikép ezentúl a 
követválasztásban nemcsak a belső és külső tanács tagjai s a 
városi hivatalnokok, hanem közvetve, t. i. negyven követ- 
választó polgár választása által a polgárok is részt vesznek. 

A Pesti Hírlap szerkesztője méltán kifejezhette eUsme- 
rését emez intézkedés felett, mely a városi elem körében 
addig uralkodott közfelfogás megváltozását jelezte. 

« Nekünk úgy látszik, — írja Kossuth, — hogy Szatmár 
városa érteni indul az időnek jeleit, s mi megvalljuk őszintén, 
a kir. városok törvényhozási állása iránti kérdés megoldását 
nézetünk szerint ilynemű intézkedések sikeresebben előkészí- 
tik, mint ha az egyenkinti szavazat törvényességének bizo- 
nyítására fóliánsok íratnának régi törvényeket magyarázgatok 
és a törvényhozási história tömkelegében buvárkodók általa- 
mire nézve magunknak is igen sok észrevételünk lehetne. »*) 

Szabadka városa pedig az 1843-diki országgyűlés köze- 
ledtével 1842. májusában a megyékhez és városokhoz kör- 
levelet intézett, melyben a városok belszervezetére vonatkozó 
kérdést minden oldalról megvilágítja s nagy alapossággal és 
részletességgel meghatározza a kibontakozás útját. 

Javaslatai a következő négy pontban foglalhatók össze r 



^) Bittschrift an Seine kais. königl. Majestát Leopold den Zweyten. 
Welche der Bürgerstand des Königreichs Ungam eingereicht hat. 1790» 
«) Pesti Hirlap. 18il. 52. sz. 437. 1. 

1-ször, a városi közigazgatás körében a magyar nyelv jogait 
respektálni kell ; 2-szor, be kell hozni a nyilvánosság elvét, 
mint a visszaélések ellen a leghatályosabb panaceát ; 3-szor, 
a választási jog kiterjesztendő az összes polgárságra, mivel 
immár elavult Verbőczy ama tétele, mely szerint a tanács és 
a választó polgár- testület ama «sanior és potior pars», mely 
a kir. városokat törvényesen képviseli; 4-szer, a városok 
függetlenítendök a kir. kamarától.^) 

A közjogi momentumokat tehát Szabadka teljesen mel- 
lőzte s ezzel szerencsésen eltalálta az ügy fejlődésének útjában 
álló legfőbb akadály elhárításának módját. 

Annál kevésbbé találta ezt el Sopron városa, mely kör- 
levelében arra hivta fel a többi városokat, hogy követeiket 
utasitsák, mikép a legközelebbi országgyűlést hagyják oda, 
ha szavazati joguknak fejenként való gyakorlásában meg- 
akadályoztatnának. 

Az irodalomban ezt az egyoldalú, merev felfogást kép- 
viseli Ujfalustj Nep. János,^) ki a városok közjogi helyzetét 
igyekszik tisztába hozni abból a czélból, hogy országgyűlési 
szavazatjoguknak külön-külön gyakorlását igazolja. 

is azok közé tartozik, a kik az 1608-diki törvényt 
egészen világosnak tartják. Erre az ingatag alapra épiti fejte- 
getéseit, s e közben az ellenérveket nagyon ügyetlenül czáfolja. 

Arra a rendkívül nyomós és alapos kifogásra, hogy addig, 
míg a városok a királyi kamarától függenek, külön-külön 
szavazattal nem ruházhatók fel : egyebet nem tud felelni, 
mint hogy azért, mert a városok a kamara alá vannak ren- 
delve, az 1608-diki törvény ellenére szavazati joguktól nem 
foszthatok meg. 

Úgyde bármennyire igaza is volt ebben lényegileg az 
írónak: ha a fennforgó kérdés horderejét képes lett volna 



') Ld. Szabadka körlevelét egész terjedelmében : Pesti Hírlap. 
1842. 161. 162. sz. 

') A szabad királyi városokról és azoknak jussaikról, mind áltál- 
jában, mind pedig némelly városokra, s egyes polgárokra nézve ír 
különössen. Irta Újfalusy Nep. János, törvény doctora s a királyi pesti 
nniversitásnál törvényes karnak tagja, s hites ügyvéd. Pesten, 1840. 
Esztergami k. Beiméi Jósef betűivel. 8-r., VI -\- 45 lap. 

6- 

fölismerni : mégsem tér ki az elöl ilyen semmitmondó fele- 
lettel. 

A városok szavazatjoga felett, mint emiitök, addig dönteni 
nem lehetett, mig a városi közigazgatás gyökeresen újjá nem 
szerveztetik. Ebből természetesen az következett, hogy a 
kamarától is függetleniteni kellett a városokat. Mert az a 
körülmény, hogy két dicasterialis testület is beleavatkozott a 
városok ügyeibe, t. i. a helytartó-tanács és a kamara : a mel- 
lett, hogy azoknak administratióját a folytonos illetékességi 
összeütközések következtében megnehezítette, söt sokszor 
teljesen megakasztotta : mint törvényhozási tényezőknek füg- 
getlenségöket is megsemmisíté. 

A városoknak a kamarához való viszonyát az 1827-diki 
országos küldöttség fogta fel helyesen, midőn arra nézve a 
következő észrevételt tette : ((Tapasztalás bizonyítja, hogy azon 
kétféle függés, mely szerint az 1783. évet legközelebb meg- 
előzött szokás alapján a városok közjogi dolgaikban a hely- 
tartó-tanácsnak, gazdálkodásiakban pedig a kir. kamarának 
vetvék alája, a közügyekben nagy hátramaradást okozott, 
kivált miután lehetetlen oly biztos határvonalakat felállítani, 
melyek minden esetben kétségtelenül kimutatnák, hogy me- 
lyik ügy minő természetű s hová tartozik. Ennélfogva az 
1783. évi okt. 24-kén kelt kir. rendelet által a kir. városok 
minden ügyei a helytartó-tanács kormányhatalma alá vettet- 
tek. Ezen rendelet indokait tökéletesen igazolta a tapasztalás 
elannyira, hogy visszaállíttatván az előbbi szokás, ámbár az 
1794. évi szept. 29-kén kelt kir. rendelet által a két kormány- 
szék hatósága szabályos határokkal egymástól elválasztatni 
czéloztatott is, az előbbi bajok mégis egészen visszatértek.)) 

üjfalusynak mindezek iránt nincsen érzéke. Általában 
egyoldalúság és felületesség jellemzik minden sorát, úgy 
hogy műve a tudomány és az élet legszerényebb igényeinek 
sem felelt meg. 

Bayer Márton, Pécs városának tanácsosa, vele egyetért 
annyiban, a mennyiben ő is anomáliának tartja, hogy a városi 
követek külön-külön nem szavaznak az országgyűlésen.*) 



*) A városok rendeztetése iránt. Pétsett, nyomt. a lyceum könyv- 
nyomó-intézetében. 1842. 8-r., 63 lap. 

Az érveket, melyekkel ezt az anomáliát a polgárság 
ellenei indokolni megklsérlették, ügyesen czáfolja. 

így nevezetesen arra, hogy a városok a kamarától füg- 
genek, azt feleli, hogy ez csak annyiban áll, a mennyiben a 
kamara, gazdálkodásukra felügyel; de a vármegye is függ 
a helytartó-tanácstól s így a vármegyei követek is befolyásol- 
hatók esetleg a kormány által. 

Hogy a városi követek a nepotismussal összeállított 
tanács áltál választatnak, ez ellen azt jegyzi meg, hogy a 
vármegyékben is tulajdonképen nem a nemesség, hanem 
csak néhány befolyásos család választja a követeket, a kik 
tehát többnyire szintén nepotismus útján jutnak mandátu- 
mukhoz. 

Hogy képtelenség egy Rusztnak vagy Körösnek ép annyi 
szavazatot adni az országgyűlésen, mint Bihar- vagy Pest- 
megyének: erre meg az a felelete, hogy ez semmivel sem 
nagyobb képtelenség, mint az, hogy a kis Torna vagy Eszter- 
gom a törvényhozásra ép oly befolyást gyakorol, mint Bihar- 
vagy Pestmegye, söt ha Eusztnak lakosságszámát tekintjük,, 
semmivel sem áll az hátrább, mint akárhány kisebb vármegye. 

Szóval Bayer párhuzamot von a megyék és a városok 
között s kimutatja, hogy a mennyiben az előbbiek külön- 
külön képviseltethetik magokat az országgyűlésen : ugyan- 
azzal a joggal tehetnék ezt a városok is. 

De másrészről belátja — és ebben tér már el üjfalusy- 
tói, — hogy a fentebb emhtett anomália csakis a liberális 
párt által javasolt reformok segélyével orvosolható. Ennél- 
fogva a városok belső szervezetére vonatkozólag részletes 
tervezettel áll elő, abból az alapelvből indulván ki, hogy a 
városi közigazgatás és jogszolgáltatás a megyei mintájára 
reorganizáltassék. 

E szerint a városok élén ú. n. királybirák állnának, kik- 
nek szerepök ugyanaz lenne, a mi a megyékben a főispánok- 
nak. Az alispán helyét városokban a főbíró vagy polgármester 
foglalná el. 

Javasolja továbbá, hogy a mint a megyékben az összes 
nemesség, úgy a városokban az összes polgárság válaszsza 
a tisztviselőket, úgyszintén az országgyűlési követeket ; hogy 

a városi közgyűlés lássa el ez utóbbiakat utasításokkal; 
továbbá, hogy a városok ép úgy, mint a megyék, nemcsak 
közigazgatási, hanem gazdasági ügyeikre nézve is kizárólag 
a helytartó-tanács alá legyenek rendelve stb. stb. 

Ép üy gyakorlatiasan, de más szempontból, egyszersmind 
nagy tudományos készlettel tárgyalja a városok ügyét Hetényi, 
az ékeli református egyház tudós papja és akadémikus, ki az 
alkotmány sáiiczai közé fölveendő polgárságot, hivatására, 
kötelességeire emlékezteti, érdekes világot vetvén egyszer- 
smind a polgári elem múltjára. 

Hogy a városok ügye mennyire foglalkoztatta a közvéle- 
ményt, mutatja az is, hogy a magyar tudományos akadémia 
1832-ben a következő pályakérdést tűzte ki: ((Milyen befo- 
lyásuk volt honi városainknak nemzetünk kifejlődésére és 
csinosbulására ?» 

A pályanyertes művet, a Hetényi Jánosét, *) épen alka- 
lomszerűleg, 1841-ben adta ki az akadémia. Az egyik biráló 
ellenezte ugyan a mű kiadatását, félvén attól, hogy ha az 
akadémia czége alatt jelenik az meg, waz abban foglalt hibás 
nézetek és históriai tévelygések a társaság által mintegy 
szentesíttetnének ; ezenfelül pedig (a városok gyakori meg- 
rovatása által) a különféle honfiak egymáshoz közelítése és 
egybeolvaszthatásának legfontosabb tekintetű ügye, óhajtott 
előmozdítás helyett inkább hátráltatást lenne szenvedendő »; 
de a másik két biráló — igen helyesen — ilyféle scrupulu- 
soknak nem adott helyet. 

Hetényi szigorú, de igazságos kritikát gyakorol a váro- 
sok felett. 

Elismeri, hogy a városok a földmívelés, az ipar és a 
kereskedés, a tudomány, művészet előmozdítása érdekében 
sokat tettek ; de nem annyit, mint a nyugateurópai városok. 

S ha akkor, a midőn a városoknak a politikai döntő 
tényezők sorába való emelése volt napirenden, tanácsot ád 



*) Történettudományi pályamunkák. Kiadja a magyar tudós 
társaság. I. kötet. Honi városaink befolyásáról nemzetünk kifejlődésére 
és csinosbulására, Hetényi Jánostól. Budán, a m. kir. egyetem betűi- 
vel. 1841. 8-r., 240 + XXXV lap. 

nekik, hogy igyekezzenek a nemzethez simulni : ezzel csak 
43zolgálatot tett a reform ügyének. 

Mert az idegen polgárság, a maga idegen nemzetiségéhez 
ragaszkodva, a mellett, hogy azt a rokonszenvet sem kelthette 
fel maga iránt, melyre szüksége volt a politikai helyzete felett 
döntő alkotmányos tényezők részéről : a nemzeti kultúrára 
sem gyakorolhatott olyan befolyást, a minőt hivatásánál fogva 
gyakorolnia kellett. Az idegen ajkú, bár mivelt polgárságnak, 
Boha sem volt nálunk valami nagy hatása a tőle különböző 
nyelvű, különböző szokásokkal és erkölcsökkel biró vidékre. 

Hetényi mementoja tehát nem hogy hátráltatta volna a 
különféle népelemek egybeolvadását ; de sőt elősegítette azt. 

Mert a nemzeti geniusnak kellett ama kapocsnak lenni, 
mely a polgári rendet a többi népelemmel egybeforraszsza. 
Ez előtt kellett tehát a polgárságnak meghódolnia. S az lett 
volna a hiba, ha az, a ki a polgárság érdekében felszólal, 
ennek az osztálynak a hibáit legyezgette volna, tartván attól, 
hogy néhányan közülök nehezteléssel fogadnák a hibákra 
való figyelmeztetést s ez által még inkább elidegenednének a 
nemzettől. 

A ki azonban igazságos akart lenni a polgári elem irányá- 
ban, annak el kellett ismernie, hogy ez elemnek az idegen 
nyelvhez, szokásokhoz és erkölcsökhöz való ragaszkodása sok 
tekintetben sajátságos politikai és kulturális viszonyaink ter- 
mészetes következménye volt. 

A polgárok, mint nagyobbára kereskedők és iparosok, 
foglalkozásuknál fogva a nemességgel csak üzleti téren érint- 
keztek, különben magas válaszfal volt közöttük, mely áthág- 
hatatlanná vált a nemesi rend gőgje és előítéletei miatt. 

Mi természetesebb, mint hogy ilyen elkülönzés mellett 
a nemesség a polgári elemre semmiféle befolyást nem gyako- 
rolhatott?; de ha gyakorolt volna is, nemzetiségi szempontból 
ez teljesen egyre ment, miután maga a nemesség is idegen 
nyelvet beszélt, idegen ruhát viselt, szóval megtagadta nem- 
zetiségét. 

Ehhez járult, hogy irodalmunk, fejletlenségénél fogva, 
hivatását csak részben töltötte be ; iskoláinkban pedig a latin 
nyelvet kultiválták. Azok a társadalmi tényezők tehát, melyek 

a fejlődés magasabb fokán a nemzeti ügynek a legnagyobb- 
szolgálatot szokták tenni, nálunk még nem érvényesültek. 

Ezeket figyelembe véve, biztatni lehetett ugyan a polgári 
elemet, hogy igyekezzék beolvadnia nemzetbe ; de vádolni azért, 
mert még nem assimilálódott : a méltányossággal ellenkezett. 

Ahhoz, hogy a polgárság, nyelvében, szokásaiban magyar 
legyen, előbb az említett tényezőket kellett odafejleszteni, 
hogy missiójuknak eleget tegyenek; azután ösztönt kellett 
ébreszteni a polgárságban arra, hogy az idegen légkörből, 
melyben felnőtt s mely őt a nemzettől elválasztotta, önként 
kiemelkedjék. Az ösztönt pedig csakis az a tudat kelthette 
föl benne, hogy a nemzetnek ő is egyenrangú, egyenjogú 
tagja s mint ilyen otthon van saját hazájában. 

Hogy a polgárságtól csak azután lehet követelni a nem- 
zeti aspiratiokban való munkás részvételt, miután már az 
alkotmány sánczai közé fölvétetett, — ezt a helyes elvet a 
negyvenes években egy fiatal, kezdő publicista hirdette, kinek 
azonban felszólalása, épen fiatalságánál fogva, az illetékes 
körök részéről kellő figyelemben nem részesült, bármily elis- 
meréssel nyilatkozott is arról különben a Pesti Hirlap szer- 
kesztője.^) 

Az ujabb alkotmányos aera kezdetén oly előkelő szerepet 
vitt Gorove István, mint 23 éves ifjú, első irodalmi kísér- 
letében,^) korát túlszárnyaló érettséggel kijelöli amaz alkot- 
mány-reformokat, melyekre szükség van a czélból, hogy a pol- 
gár a nemzet tagjának érezze magát, s hogy jó- és balszeren- 
csében tántoríthatatlan hűséggel ragaszkodjék hazájához és 
az intézményekhez, melyeknek boldogságát köszönheti. 

A városokat a nyugateurópai városok példájára a követ- 
kező elvek szerint kívánja újjászervezni. 

Minden polgár választó és választható, ennélfogva mind- 
egyik befoly úgy a községi administratioba, mint a törvény- 
hozásba. A község ügyeit a polgárok összesége által választott 
képviselő-testület intézi; ez rendelkezik a község vagyona 



^) Pesti Hírlap. 1841. 94. sz. vezérczikkében. 
*) Nemzetiség. Irta Gorove István, Pesten, kapható Heckenasi 
Gusztávnál. 1842. 8-r., XH -f 114 lap. 

felett, állapítja meg az évi költségvetést, vizsgálja meg az évi 
számadásokat, választja a tisztviselőket, őrködik az egyesek 
politikai és polgári jogai felett, ellenőrzi a tisztviselőket. 
A képviselő-testület határozatait az egész polgárság által 
választott polgármester és tanács hajtja végre. Polgári perek- 
ben a városi állandó törvényszék, büntető-perekben az esküdt- 
szék ítél. Végre a polgárok összesége választja az országgyűlési 
követet s látja el utasításokkal. 

Igaza volt Gorovénak, hogy csakis ilyen reformokkal 
lehet egységet az alkotmányban, egységet a nemzetiségben 
teremteni s az elemeket, melyeket semmi érdek nem tart 
össze, melyek minden szabály, minden irány nélkül fejlődtek, 
összegyűjteni egy pontban; valamint abban sem tévedett, 
hogy a polgári elem ilyetén bevonása az alkotmány tényezői 
közé eszközölheti legsikeresebben annak megmagyarosodását, 

« Az, ki hálából a sok jótéteményért — írja igazi szónoki 
hévtől elragadtatva a lelkes fiatal publicista, — nem teendi 
sajátjává nemzete nyelvét: az tenni fogja azért, hogy e 
jótéteményeket minden gyanítható rövidítések ellen maga s 
unokái számára biztosíthassa ; mivel a magyar nemzetiségben 
fekszik az alkotmány legnagyobb biztosítéka, a nemzet leg- 
szebb jövője. Kit mind e kettő nem indítand meg : azt az 
ügyben elvegyült szükség bírandja reá. Kit ez sem indítand 
meg ; ki magát a magyar hazában idegen nemzetiség, szláv 
vagy német elemek képviselőjének tekintendi : azt a nemzet- 
haladási mozgalom magával ragadja, s kiáltson a pusztába, 
hogy hangja enyészszék el vagy a hegyek ormain, hogy gyönge 
visszhangot nyerjen — hadd tegye bátran és akadálytalan ; 
de e nemzetet soha meggyőzni nem fogja arról, hogy más 
elemben fekszik e tizenkét millió üdve, boldogsága, hogy 
más nyelven hirdetni lehessen honunkban alkotmányt, vallást, 
sőt a physicai lehetőséget sem mutatandja meg, mert az érde- 
keiben egészen kifejlett s azért erős magyar nemességet meg- 
németesíteni még kevésbbé szlávosítani soha nem fogja. » 

Gorove értekezése mintegy kiegészítette a HetényiéU ^ 
mennyiben ez utóbbi a polgárságot emlékezteti a nemzet 
iránti kötelességeire, az előbbi pedig a nemzetet sarkalja 
olyan concessiókra, melyek fölébresztendik a polgári elemben 

a kötelességérzetet a nemzet iránt. Hetényi azonban históriát 
ír 8 a történelmi tényekből von le bizonyos politikai conse- 
quentiákat; Gorove ellenben minden izében politikus s a 
történelmet csak mint segédeszközt használja politikai elvei- 
nek igazolására. 

A Hetényi munkájával a Majorszkyé sorozható egy- 
kategóriába,*) a mennyiben ez is valószínűleg akadémiai 
pályamű volt s ez is történelmi és philosophiai szempontból 
tárgyalja a kérdést. 

Tartalmát azonban felületes történelmi reflexiók, semmit- 
mondó általánosságok képezik, ügyetlenül előadva. 

Majorszky ép oly kevéssé volt philosophus, mint tör- 
ténetíró, úgy hogy érdeme legfölebb csak annyi, hogy a váro- 
sok érdekében megindult irodalmi vitának némi élénkítéséhez 
értekezésével hozzájárult. 

Különben a vita, tekintve tárgyának rendkívüli fontos- 
ságát, élénkebb is lehetett volna. Akkori irodalmi viszonyaink 
fejletlenségét mutatja, hogy az átalakulás ügyével elválaszt- 
hatatlan kapcsolatban álló politikai feladványok sem keltettek 
nagyobb érdeklődést az írói körökben. 

Az Akadémiának, — mely a nemzeti közművelődés elő- 
mozdítása tekintetében oly híven betölté mindenkor hiva- 
tását, — köszönhető, hogy legalább egy, valódi irodalmi 
becscsel bíró monographia emlékezteti az utókort, hogy a 
negyvenes évek elején a tudomány és az élet között már 
nálunk is volt némi contactus, s hogy a tudósok — ha nem 
nagy számmal is — de foglalkoztak a gyakorlati élet olyan- 
féle problémáival, mint a polgári elem helyzetének javítása. 



*) Városaink philosophiai tekintetből. Irta Dr, Majorszky János, 
ügyvéd. Budán, a m. kir. egyetem betűivel. 1842. 8-r., 54 lap. 

A BŰNVÁDI ELJÁRÁS S A BÖRTÖNÜGY 
REFORMJA. 

Az alkotmányunk helyreállítására és megszilárdítására 
irányúit küzdelmek alatt ama részlet-kérdésekről sem lehe- 
tett természetesen megfeledkezni, melyeknek megoldása a 
polgári szabadság föltételei közé tartozott. Ilyen volt büntető- 
igazságszolgáltatásunk reformja. 

E reform életbeléptetésének azonban útjába állt egy- 
részről a bécsi kabinet, mely a polgári szabadság kiterjesztését 
involváló változtatások által hagyományos politikáját látta ve- 
szélyeztetve, másrészről az előítéletek nyomása alatt állók nagy 
tömege, mely a Corpus Jurist a nemzeti jogok palládiumának 
tekintvén, annak keretéből nem mert és nem akart kilépni. 

Szalaynak igaza volt, hogy a törvénykönyvünkben levő 
forma processiis judicii criminalis nem kötötte meg a nemzet 
kezét ; de abban is igaza volt, hogy a megrögzött előítélet, 
a tudatlanság és az embertelenség makacsul ragaszkodott 
ama formákhoz, melyek irhákra jegyezve, bullákkal valának 
niegpecsételve. 

A büntető-eljárás javítására nézve 1790/9 l-ben ép úgy, 
mint 1827-ben országos választmányok küldettek ki, a nélkül 
azonban, hogy munkálataikat megfelelő siker koronázta volna. 

Atí igyekezet megvolt a nemzet jobbjaiban, hogy az 
átalakulást minden consequentiájával végrehajtsák, s vala- 
hányszor kilátás nyílt az alkotmányos újjáébredésre, logikai 
következetességgel szóba hozták, sőt megvitatták azt a kér- 
dést is, mely elválaszthatatlan összefüggésben állt a haladás 
ügyével ; de minden igyekezetöket meghiúsították a fentebb 
említett tényezők és viszonyok. 

Az 1839/40-diki országgyűlés mint örökséget vette át 
a büntető-törvény kidolgozását. 

Egy országos választmánjrt küldött tehát ki azzal a meg- 
bízatással, hogy ((tekintetbe vévén a külföld jelesebb büntető- 
s javító-börtöneinek elrendezését, javaslatot készítsen az 
ország különös körülményeihez képest azon rendszernek 

legczélirányosabb módon, mi alakban lehető alkalmazása, az^ 
e végből szükséges fogházaknak hol, mennyi számban s mi 
módoni felállítása, azoknak felállítására, belső igazgatására, 
s fentartására megkívántató költségeknek a lehetőségig köze- 
lítő kiszámítása felől, s az iránt is, hogy azon költségek 
honnan fedeztessenek ? egyszersmind pedig javaslatot készít- 
sen a felől, hogy a most említett börtön- s javító-intézet 
mellett a büntetések törvényes czéljának elérése végett gya- 
korlati alkalmaztatás tekintetében az 1827-dik évi ország- 
gyűlésről kiküldött országos választmány által javaslatképen 
bemutatott büntető-törvénykönyvnek tökéletesítésére mik 
kívántatnak ? s mindezekről készítendő munkálatát a legkö- 
zelebbi országgyűlésnek okve tétlen bemutatni köteleztessék)). 

Érdekes jelenség, hogy ugyanabban az időben, midőn 
a törvényhozás a büntető-törvény reformját elhatározta: 
ugyané tárgyra vonatkozólag a m. tudományos akadémia i& 
a következő pályakérdést tűzte ki: wHatároztassék meg a. 
büntetés értelme és czélja ; adassanak elő annak biztos elvei 
s ezekhez alkalmazható nemei; fejtessék meg, találhat-e 
köztök helyet a halál-büntetés, és mely esetekben, miképen 
és mily sikerrel gyakoroltatott ez a régi és újabb népeknél, 
különösen hazánkban?)) 

1841-ben a beérkezett tizenkét pályamű közül a három 
bíráló, ú. m. Steünev (Zádor) György, Szalay László és- 
Szlemcnics Pál a Szemére Bertalan által írt műnek ítélvén 
oda a száz arany jutalmat, az említett dolgozat 1841-ben 
a m. tud. akadémia kiadásában jelent meg.*) 

Érdekesnek tartjuk ezt az esetet annyiban, a mennyiben 
ez is mutatja, mennyire légből kapott az a, különösen mai 
napság széltiben hangoztatott vád, hogy t. i. az Akadémia 
a gyakorlati élet feladványaival soha nem törődött, s ennél- 
fogva a mint jelenleg csak részben felel meg hivatásának, 
úgy a múltban sem gyakorolt intensivebb hatást a közéletre. 



*) Törvény tudományi pályamunkák. Kiadja a magyar tudós- 
társaság. I. kötet. A büntetésről, s különösebben a halálbüntetésről. 
Szemére Bertalantól, Budán, a m. kir. egyetem betűivel. 1841. 8-r., 
Vni -f 196 lap. 

Az efféle vádak terjesztői nagyon felületesen lapozgathattak 
a,z Akadémia évkönyveiben. 

A fentebb említett országos választmány többsége a 
büntető-eljárás szabályozásánál az esküdtszéki intézménynek 
a, kisebbség által ajánlott alapúi-vételét nem fogadta ugyan 
el ; de az 1844. évi aug. 26-kán tartott országos ülés — miután 
28 megye 20 ellen az esküdtszék mellett adott utasítást, ^) — 
-a kisebbség álláspontját tette magáévá s csak. a főrendiház 
<3onservativismusán múlt, — melynek az 1843/44-diki ország- 
gyűlés tartama alatt az irodalomban is akadt tolmácsa,^) — 
Tiogy az esküdtszék intézménye már 1844-ben nálunk meg 
nem honosúlhatott. 

Az országos választmányban is főképen a főrendi tábla 
"küldöttei opponáltak az esküdtszéki intézménynek, különösen 
Dessewfy Aurél, Apponyi György és Lonovics, a csanádi 
püspök. Az alsó tábla küldöttei közül ellenben a legkiválób- 
bak — az egy Zsedényit kivéve — az esküdtszék érdekében 
harczoltak, például Deák, Pulszky, Klauzál, Palóczy, Dub- 
raviczky stb., hozzájuk csatlakozván a főrendiek közül 
Eötvös is. 

A napi sajtó terén különösen Kossuth, mint a J:'esti 
Hírlap szerkesztője, fejtett ki az intézmény mellett élénk 
agitatiót, annyira át levén hatva annak fontosságától, hogy 
hajlandó volt belenyugodni inkább a büntető-eljárás reform- 
jának elhalasztásába, semhogy azt az esküdtszék mellőzésé- 
vel hajtsák végre. ^) 

Szalay László pedig külön röpiratban igyekezett az 
intézményt honfitársaival megismertetni, a mire annál ille- 
tékesebb volt, mert az országos választmány amaz albizott- 
ságában, mely a büntető-eljárás készítésével foglalkozott, a 
jegyzői tisztet ő vitte s általában — bármily készséggel eUs- 
meijük is, a mit Pulszky reklamál magának,*) hogy a büntető- 



^) Dr. Fayer László: A magyar bűnvádi eljárás mai érvényében. 
n. kiad. 30. 1. 

^) Őszinte vélemény a magyar büntető törvényjavaslatról. I. 
Pest. Nyomt. Landerer és Heckenastnál. 1844. 8-r., XXI -\- 57 lap. 

3) Pesti Hirlap. 1841. 53. sz. 443. 1. 
. *) Fidszky F. : Életem és korom. 11. kiad. I. 148* 1. 

codex anyagi részének szerkesztésében Deákot és Deák mel- 
lett öt illeti meg a legfőbb érdem, — a büntetőjogi codificatio 
irányának és elveinek megállapítására, szaktanulmányainál 
fogva Szalay volt első sorban hivatva. 

Szalay, röpiratában,*) egészen szakszerűleg, tudományos 
alapon ír az esküdtszékről s ezzel kapcsolatban a bűnvádi 
eljárásról, különösen reflektálván az angol és a franczia bün- 
tető-törvényekre. 

Az ő dolgozata, mint szakértekezés, jogi irodalmunknak 
legbecsesebb termékei közé tartozik ; de a közvélemény ala- 
kulására — épen szigorú szakszerűségénél fogva — nagyobb 
hatással nem lehetett. 

A gyakorlati szempontból legfontosabb kérdést, hogy t. i. 
nálunk az esküdtszék meghonosítható-e, teljesen mellőzi, sőt 
azzal a kijelentésével, hogy közszellem, népérettség és a 
socialis kiváltságok enyhítése nélkül a jury üdvös hatása 
nehezen gondolható, míg egyrészről kétséget támaszt olvasói- 
ban arra nézve, hogy egyáltalában lehet-e nálunk még csak 
kísérletet is tenni az esküdtszékekkel, másrészről merőben 
academicus discussio jellegével ruházza fel azt a vitát, a mely 
pedig a gyakorlati jogélet körébe tartozónak jelöltetett ki 
azok által, a kik azt provokálták. 

Úgy látszik különben, hogy a gyakorlat szempontjából ő 
neki magának is kétségei voltak az esküdtszéket illetőleg. 
Mert concedálja, hogy a juryt az országos választmány nem 
fogadhatja el, mely esetben a reformot szűkebb körre haj- 
landó szorítani, nem kívánván egyebet, mint a vádeljárás, 
a per minden szakában az ügyvédi assistentia, a nyilvános- 
ság, a szóbeliség és a széles alapon nyugvó visszavetési jog 
behozatalát. 

Az országos választmány többségének az volt a jury 
ellen a legfőbb argumentuma, a mivel ma is találkozunk, 
hogy a nemzet, hiányos műveltségénél fogva, ezt az intéz- 
ménjrt nem bírná meg. 

A nép kulturális viszonyaiban rejlő akadály elhárítására 



*) A büntető eljárásról különös tekintettel az esküttszékekre. 
Irta Szalay László, Pesten, kiadja Heckenast Gusztáv. 1841. 8-r., 88 lap. 



Digitized by VjOOQ IC 



AZ 1839/40-KI ORSZÁGGY. VISSZHANGJA AZ IBODALOMBAN. 95 

Kossuth tett positiv, gyakorlati javaslatot, azt indítványozván, 
hogy a jury-lajstrom megállapításánál olynemű megszorítás 
teendő, hogy a lajstromba egyelőre a kiváltságosakon kívül, — 
a kik közé a nemeseket, a városi polgárokat s a honoratioro- 
kat számítja, — csupán a mezővárosok előbbkelői vétetnének 
fel, és pedig vagyoni és értelmi qualificatio vagy pedig válasz- 
tás alapján. E szerint az esküdtszéki intézmény a népre 
nevelő hatással is lenne, a mennyiben minden jóravaló pol- 
gára az államnak, igyekeznék megszerezni azt a quahficatiot, 
a mi őt a bírói hatalom gyakorlásában való részvételre képe- 
sítené. *) 

Az országos bizottság javaslata a jury szervezetére nézve 
tudvalevőleg eltér a Kossuthétól, a mennyiben ez csakis 
a vagyoni qualificatiot veszi tekintetbe. Az 1844-diki törvény- 
javaslat szerint ugyanis az esküdtszékek szerkesztése végett 
a törvényhatóságok polgári állapotra való tekintet nélkül 
évenkint Összeiratják a törvényhatóságban lakó mindazon 
egyéneket, kik életkoruk 24-dik évét meghaladták és évi 
100 forintnyi tiszta jövedelemmel bírnak. De hogy mi módon 
alakíttatik meg az esküdtszék, arra nézve világos intézkedé- 
seket a javaslatban nem találunk. 

Szalay ezekre a gyakorlati momentumokra nem terjesz- 
kedett ki ; az elmélet körét nem lépte túl. De elméletileg az 
esküdtszéknek határozottan előnyt ád az állandó birói coUe- 
giumok felett. Az esküdtszéki eljárásnak azonban, úgy, a mint 
az Angol- vagy Francziaországban van megállapítva, számos 
hiányát mutatja ki. Általában pedig a büntető-eljárásra nézve 
nemcsak nálunk, a hol az, szerinte, « inkább ösztönszerű 
expediensek összege, mint eleve felállított elveknek eredmé- 
nye », hanem a külföldön is a reformok életbeléptetését 
elodázhatatlannak tartja. 

Bűnvádi eljárásunk körében valóban a legnagyobb zűr- 
zavar uralkodott. Tulajdonképen a hány megye, annyi bűn- 
vádi praxis állott fenn. Az egyikben, részint a törvények 
ellenére, részint azoknak elferdítésével, tehát abusus folytán, 



*) Pesti Hirlap. 1841. 53. sz. 443. 1. U. o. 1841. 45. sz. 379. 1. 
szerkesztői megjegyzés Zoltán János czikkére. 

a bíróság a nyilvánosság kizárásával működött; a másikban 
respektálta a nyilvánosság elvét. Az egyikben a legbrutálisabb 
kínvallatás járta ; a másikban a torturát mellőzték. Az egyik- 
ben a meg nem hívott táblabírák is részt vettek az ítélethoza- 
talban; a másikban prsecise meg volt állapítva, hogy kik 
a szavazó bírák stb. stb. 

De volt mégis valami, a miben a megyei büntető ható- 
ságok sajnálatos egyértelműséggel jártak el. A nem-nemes 
vádlottal szemben a jogvédelem észszerű és igazságos köve- 
telményeinek egyik ép oly kevéssé tett eleget, mint a másik. 

Ha sajtó útján nem örökítették volna is meg azt a vér- 
lázító igazságtalanságot, melyet a bűntető bíróság egyes 
esetekben a vádlottakon elkövetett : ma még erre nézve szem- 
es fültanúk is bizonyságot tehetnek. 

Az eljárás — a mint azt egykorú tanúknak nem is valami 
nagyon élénken színezett előadása után tudjuk — rendszerint 
azzal a világos jogsérelemmel kezdődött, hogy a vádlottat — 
esetleg puszta gyanúra — a rend törvényes vagy törvénytelen 
őre — hogy ki, azzal a bíróság nem igen törődött — letartóz- 
tatta. Néha megtörtént, hogy az illetőt szabadon bocsátották 
a nélkül, hogy bármiféle bírósági személy szóba állt volna 
vele. De többnyire a járásbeli tömlöczbe helyezték el, s miután 
ott heteken, sőt hónapokon át senyvedett : vasra verve bekísér- 
ték a vármegye börtönébe. Ha innen néhány hét múlva 
a bíró felkísértette magához, hogy megkérdezze tőle, hogy 
hívják, hány éves, milyen vallású stb. : még elég szerencsés- 
nek érezhette magát. 

Midőn aztán egy negyed év elmultával, — mert a tör- 
vényszék csak minden negyedévben egyszer ült össze — az 
ö ügyének a tárgyalására is rákerült végre-valahára a sor : 
akkor következett rá nézve a meglepetés. Felolvasták előtte 
a vádló által elkészített vallomását, melyre bajos volt ráis- 
mernie, mint sajátjára, miután azt a vádló úgy fogalmazta, 
a hogy neki tetszett ; aztán felolvasták a távollétében kihall- 
gatott tanúk vallomását ; s mikor mindez megtörtént : a nél- 
kül, hogy védelmét meghallgatták volna: kihirdette előtte 
a bíróság az ítéletet. Hogy megnyugszik-e abban vagy sem, 
ezt nem kérdezték tőle ; mert felebbezésnek nem volt helye. 

Az eljárás az első fokú bíróság ítéletének kimondásával be 
volt fejezve s a vádlottnak, ha lelkiismerete még oly tiszta 
volt is, ki kellett állnia a büntetést. 

A törvényhozás elhatározta ugj^an, hogy ezt a processus 
criminalist, — mely a legszentebb emberi jogok kigúnyolásával 
igazságszolgáltatásunkat a köznép előtt rettenetessé, a^ értel- 
miség előtt pedig undorítóvá tette, — megszünteti ; de részint 
az ú. n. ((rendszeres munkálatokhoz)) kötött reminiscentiák, 
melyek a közönséget méltán bizalmatlanná tehették minden 
efféle munkálat sikere iránt, részint a megyék competentiája 
8 azoknak a törvényhozáshoz való viszonya tekintetében 
lábrakapott téves nézetek, oly erős gyökeret vertek a megyei 
körökben, hogy kísérlet tétetett a törvényhozás megelőzésével, 
illetőleg mellőzésével a büntető-eljárás átalakítására. 

Pestvármegye 1841. jun. 9-kén tartott közgyűlésében 
Nyári/ Pál főjegyző, indítványt tett, mely szerint a megye 
((a büntető törvényszolgáltatás rendét, a mennyiben a törvény 
korlátai közt megyehatóságilag eszközölhető, javítólag szabá- 
lyozza)) s különösen ((azon a hiányon, miszerint a rövid úton 
elítéltetni szokott vádlottaknak eddig védelmezőjük sincs, 
czélszerűleg segítsen » . 

Hogy ez az indítvány — úgy, a mint azt Nyáry később 
részletesen indokolva külön füzetben is előterjesztette *) — 
a törvényhozás jogkörét nem érinti s ennélfogva minden 
akadály nélkül foganatosítható : ezt nem hogy magának az 
indítványozónak, de még a Pesti Hírlap szerkesztőjének sem 
sikerült bebizonyítani. 

((Nincs positiv törvény — írja Kossuth, — melyet ez 
indítvány elfogadása sértene. A törvényhatóságoknak pedig 
alkotmányos jogaikhoz tartozik, törvénynyel nem ellenkező 
statútumot alkotni ; tartozik pedig kétszeresen, midőn isteni 
és természet törvényével, sőt a positiv törvények szellemével 
is egybehangzólag az igazságszolgáltatás érdekében alkotják. 
Bármennyire felcsigázzuk is emlékezőtehetségünket, nem 



'■) Indítvány a megyei bűnvádi eljárás lehető javítása iránt. 
Pesten, 1841. Trattner és Károlyi betűivel. 8-r., 31 lap. 

tudunk törvényt, mely a büntetőjogilag vádlottaktól a védel- 
met megtagadná ; ellenben mindenütt világosan kifejtve talál- 
juk törvényeinkben az óvatosságot, mely gondoskodni paran- 
csol, hogy az ártatlan ne büntettessék.*)*) 

Ha Nyáry csak azt indítványozza, hogy a megye a vád- 
lottnak módot és alkalmat adjon a védelemre : ezt illetékes- 
ségi szempontból nem igen lehetett volna kifogásolni, annyival 
kevésbbé, mert hisz ez által csak a régi magyar bűnvádi 
eljárás égy gyakorlatban volt szabályát állítják vala helyre, 
mely tényleg a Hajdúkerületben — az igaz, hogy — tud- 
tunkkal — csak itt és másutt nem — folytonosan alkal- 
maztatott. 

Nyáry azonban tovább ment, a mennyiben egész igaz- 
ságszolgáltatási és közigazgatási rendszerünk, valamint bíró- 
sági szervezetünk átalakítását involváló újítást hozott javas- 
latba ; egyrészről a büntető jogszolgáltatásnak a polgáritól, 
sőt a közigazgatástól való elkülönítését, másrészről külön 
« középponti btinbíráló törvényszék* és a megyéknek kerü- 
letekre való felosztásával « kerületi törvényszékek » felállí- 
tását indítványozván. 

Maga az indítványt-tevő is elismeri, hogy « törvényhozóink 
meghatározták ugyan, kik legyenek a bírák ; e részben tehát 
czélszerü javítást ismét csak törvényhozás tehet ; de az eljárási 
mód iránt nem rendelkeztek », ennélfogva a megyék csakis 
ez utóbbira nézve intézkedhetnek saját belátásuk szerint : 
mindamellett — bámulatos következetlenséggel — ép ő pro- 
vokálja a megyét, hogy a törvényhozás tudta és beleegyezése 
nélkül egészen új bíróságokat szervezzen. S a megye némi 
módosítással el is fogadta Nyáry javaslatát. 

Úgyde a felség Pestmegyének a bűnvádi eljárás tárgyában 
hozott végzéseit, mint a törvénynyel ellenkezőket, megsem- 
misítette, kivéve azokat, melyek az érvényben volt királyi 
resolutiokkal összeegyeztethetők voltak, mint például az, 
hogy a büntető-törvényszék tartása ne szoríttassák a törvény- 
kezési szakokra, vagy hogy a szolgabirák az általuk büntetett 
kisebb vétségekről rendes jegyzökönyvet vigyenek, az ügyészi 



*) Pesti Hü-lap. 1841. júl. 10. 459. 1. 

hivatal pedig a rendes perekről időszakonként jelentést 
tegyen.^) 

Az alatt, míg Pestmegye s utána a többi megyék is ily 
módon a bűnvádi eljárás javításán fáradoztak : az országos 
választmány is elvégezte feladatát. Hogy javaslatából törvény 
nem lett : ez igazolta ugyan a közvélemény bizalmatlanságát 
a «systematica operata^ iránt, de nem szolgált bizonyítékul 
arra nézve, hogy Pestmegye helyesen cselekedett, midőn 
Nyáry propositióit életbeléptetni elhatározta. Bármily tűr- 
hetetlen volt is büntető igazságszolgáltatásunk : alkotmány- 
jogilag csakis az országgyűlés volt illetékes annak megváltoz- 
tatására. Eléggé sajnálandó, nogy az országgyűlés e nemű 
törekvését siker nem koronázta. 

A magyar törvényhozás a büntető igazságszolgáltatásnak 
mindkét oldalát figyelembe vette, midőn nemcsak az eljárás, 
de a börtön-rendszer javítására nézve is javaslattétellel bízta 
meg az országos választmányt. Ez utóbbira még nagyobb 
súlyt látszott fektetni, mint az előbbire, a mi annál ter- 
mészetesebb, mivel börtöneink állapota úgy a humanitás, 
mint a büntetés czéljának elérése szempontjából minden 
jobb érzésű emberben a legteljesebb megbotránkozást, a 
hazafiban egyszersmind a szégyen érzetét keltette föl. Haj- 
meresztőbb látványt egy-egy megyei börtönnél képzelni sem 
lehetett. 

Kó$8Jdhy bármennyire szerette is előadásában az élén- 
kebb színeket használni : az egykorúak tanúsága szerint nem 
túlzott, midőn egyik megye börtöneit ekkép rajzolta le : 
«Minap — írja lapjában — füredi útamban megnéztem a 
veszprémmegyei tömlöczöket és lehetetlen volt el nem bor- 
zadnom. Kút forma lyukak, melyeknek öblébe lábtón juthatni 
csak le; szelelő-lyukjok sincs; ablakuk — természetes — 
nem is lehet, s az egyetlen nyílás — - a kút szájának monda- 
nók — egy sötét, parányi, 4 — 5 lépésnyi széles zárt udvarkára 
nyílik, hová csak délben fér a napsugár, a szellő pedig talán 
soha sem ; s ez, mint mondják, mégsem legrosszabb tömlöcz 
Magyarországon. » ^) 



*) Pesti Hírlap. 1842. ápr. 7. «) ü. o. 1842. aug. 14. 571. 1. 

A megyék a börtönügyi reform tekintetében is megelőzték 
a törvényhozást s a mit börtöneik javítása körül tettek, az 
ellen a competentia szempontjából annál kevésbbé lehetett 
kifogás, mert börtöneik berendezésére nézve országos törvény 
csakugyan nem kötötte meg kezöket. 

Voltak megyék, például Komárom- és Fehérmegye, 
melyek tömlöczeiket, ezeket a valóságos bűnfészkeket, az 
aubumi rendszer lehető alkalmazásával javító intézetekké 
próbálták átalakítani. 

Pestmegye hasonlóképen elfogadta Nyárynak a bűnvádi 
eljárásra vonatkozó indítványával kapcsolatba hozott ama 
másik javaslatát, mely szerint addig is, míg az 1840 : V. tör- 
vényczikkben tervezett országos börtön-rendszer behozatnék, 
a megye, börtöneit az aubumi minta szerint rendezze be. 

A haladás barátai a megyék ily irányú tevékenységét 
nagy elismeréssel fogadták ugyan ; de másrészről tudva azt, 
hogy a börtön-reformnak az egész országra ki kell terjednie, 
a feladat végleges megoldását a törvényhozástól várták. 

Ebben az időben két börtön-rendszer : az aubumi vagy 
hallgató s a pennsylvaniai vagy magány-rendszer közt volt 
a választás. A külföldi szakemberek közül a nagytekintélyűi 
Mittermaier, a franczia Bérenger és Lucas az előbbi, míg 
ellenben Grawford, Duapetiaux, Blouet, Demetz s a porosz 
Július az utóbbi mellett nyilatkoztak. 

Nálunk Bölöni Farkas Sándor hívta föl legelőször a 
közfigyelmet az amerikai újabb börtönökre, sa megyék 
a börtön-reformot kezdeményezvén, az irodalomban is meg- 
lehetősen élénk vita fejlődött ki e tárgy felett. 

Szakszerűleg legelőször Szemere Bertalan és Eötvös 
szóltak hozzá a kérdéshez. Mindketten 1838-ban bocsátották 
közre ama munkájokat, melylyel mintegy útbaigazítást kíván- 
tak adni a börtön-reform tárgyában Borsodmegye által kikül- 
dött bizottságnak.*) 



*) Terve egy építendő javító-fogháznak a magány-rendszer elvei 
szerint. Irá Szemére Bertalan. Kassán, Werfer Károly könyvnyomó 
intézetében. 1838. 8-r., 64 lap. — Vélemény a fogházjavítás ügyében, ns. 
Borsod vármegye ebbeli küldöttségéhez. Irta Báró Eötvös József. Pest, 
1838. Kiadja Heckenast Gusztáv. 8-r., II -f- 61 lap. 

Szemere részint saját tapasztalataira hivatkozva, — 
miután Európának 24 legjobban berendezett fogházát ala- 
posan megvizsgálta, — részint a külföldi szaktekintélyek 
által felhozott érvek alapján, a magány-rendszemek, Eötvös 
a hallgató-rendszernek ád elsőbbséget ; de ez utóbbi a bttnös 
által elkövetett vétség természetéhez képest a magány-rend- 
szert sem kívánja teljesen mellőzni. 

Azoknak a megyei uraknak, kik a tömlöcz-javításon tör- 
ték a fejőket. Szemere és Eötvös tanulmánya volt néhány 
évig jóformán kizárólagos forrásuk. 

Az 1840-diki országgyűlés azonban országos kérdéssé 
tevén a börtön-reformot, többen több oldalról megvitatták azt. 

1841-ben Ballá Károly, pestmegyei kapitány s az Aka- 
démia tagja tette közzé véleményét a büntetésmód javítása 
iránt,' ^) mely — bármily kicsinylőleg nyilatkozott is arról 
egyik bírálója. Szemere — sok eredeti eszmét tartalmaz, sok- 
kal többet, mint magának Szemerének fentebb említett s 
nagyobbára Június nyomán készült tanulmánya. 

« Két rendbeli munka, — - írja Szemere, — tárgya bármi 
érdekkel bírjon, soha sem kerüli el a háládatlanságot, az, 
mely kora előtt jár, de ez egykor vezére leend az időnek, és 
az, mely kora után megy, mely mint árnyék a testet örökké 
követi, de soha nem éri el.»^) Ez utóbbiak közé tartozik — 
Szemere véleménye szerint — Ballá dolgozata. 

Hogy Ballá közvetlen tapasztalatból nem ismerte a kül- 
föld börtöneit, s hogy oly széles olvasottsággal és alapos 
szakképzettséggel nem bírt, mint kritikusa, az kétségtelen. 
De hogy fejtegetései annyira a kor színvonalán alul álltak 
volna: ez annál kevésbbé volt igaz, mert hiszen ő ismeri 
mind a két börtön-rendszert, annak előnyeit és hátrányait ; 
ő is inkább a magány-rendszer felé hajlik, sőt börtönügyi 
irodalmunkban új irányt honosít meg, midőn a magány- 
rendszer keretében — a genfi minta lebegvén, úgy látszik. 



^) Vélemény a büntetésmód javítása iránt. Irta BaUa Károly, 
pestmegyei kapitány, több megyei táblabíró, s a magyar tudós társaság 
1. tagja. Pesten, 1841. Trattner-Károlyi betűjivel. 8-r., X -f- 210 lap. 

2) Atlienaeum. 1841. ang. 15. 307. 1. 

szemei előtt — a bűnös javítására nagyobb súlyt fektet s 
büntetési fokozatok alkalmazását kívánja. 

Büntetőjogi, illetőleg büntetöpolitikai irodalmunknak e 
korból legbecsesebb terméke azonban Eötvös és Lukács 
tanulmánya a fogházjavításról. ^) 

Eötvös és barátja, a mellett hogy a közönség ama részét, 
mely utasításai által a törvényhozásra befolyással bírt, meg- 
ismertették a különböző börtön-rendszerekkel, s általában a 
börtönügy akkori állásával : jobb ügyhöz méltó sikerrel igye- 
keztek egyszersmind propagandát csinálni annak a hallgató- 
rendszemek, melylyel Eötvös az országos bizottságban, mint 
annak tagja, kudarczot vallott, a mennyiben a bizottság 
44 szavazattal Eötvös egy szavazata ellenében, tehát majd- 
nem egyhangúlag a pennsylvaniai rendszer mellett döntött.') 

Az a körülmény, hogy Eötvösék az aubumi rendszer 
mellett foglaltak állást, természetesen az ő művöket is bizo- 
nyos tekintetben ép oly egyoldalúvá teszi, mint a milyen a 
Szemeréé volt, holott abban az időben olyan tájékoztatóra 
lett volna szüksége a közönségnek, mint TocqiAeviUe vagy 
Beaumant, kik teljes tárgyilagossággal adták elő az amerikai 
börtönök körül szerzett tapasztalataikat, a nélkül, hogy akár 
a pennsylvaniai, akár az aubumi börtönök utánzására ser- 
kentették volna kormányukat. 

De Eötvös és Lukács műve, minden egyoldalús^^ da- 
czára is hozzájárult a kérdés tisztázásához. 

Hogy positiv sikert sem ők, sem általában azok, a kik 
a vitában részt vettek, nem értek el, s hogy a b rtön-reformból 
még ekkor nem lett semmi : ez előnyös volt az országra nézve 
annyiban, a mennyiben két, ma már egjraránt czélszerűtlen- 
nek bizonyult börtön-rendszer közt levén a választás, ha akár 
az egyik, akár a másik szerint fölépítik és berendezik a bör- 
tönöket : milliókra rúgó veszteségeket szenved vala az ország, 
miután a büntetés tulajdonképeni czéljának inkább megfelelő 



^) Fogházjavítáa. írták B. Eötvös József és Lukács Móricz. Pesten. 
Kiadja Heckenast Gusztáv. 1842. 8-r., X -{- 351 lap. 

^) Ld. Pulszky Fmemz 1842. ápr. 12-kéii kelt levelét MUter- 
maíerhez : Dr. Tamai : Huszonkét levél az 1842-töl 1854-ig terjedő 
időszakból. Magyar jogászegyleti Értekezések. XX. 25. 1. 

rendszer szerint csakhamar ismét változtatni kellett volna a 
börtönöknek úgy külső alakján, mint belső berendezésökön. 

Magok Eötvösék is kinyilatkoztatják, hogy « a lelkesedés, 
melylyel a tömlöczök javítása elvként mindenfelől elfogad- 
tatott, szép és dicséretes; de csak azon módoktól, melyek 
létrehozására választatnak, fog függni, hogy azon nagy áldo- 
zatok, melyeket a nemzet, e fenséges czéljának elérésére 
majdan tenni kényteleníttetik, sikertelenek ne legyenek ». 

A viszonyok akkép alakultak, hogy elég idő maradt 
a meggondolásra s a reformot az illetékes tényezők nem 
hamarkodták el. 

Az 1839/40-diki országgyűlés alkotásai közt volt még 
egy, t. i. a magyar nyelv tárgyában hozott törvény, mely 
következményeit és hatását tekintve, a legmélyebb nyomokat 
ha.gyta hátra úgy politikai átalakulásunk történetében, mint 
az ennek tükréül szolgáló politikai irodalomban. 

De ez a tárgy, — melylyel szorosan összefügg a mBgyar 
nemzetiség suprematiájának megalapítása érdekében folyta- 
tott politikai, társadalmi küzdelmek s irodalmi harczok tör- 
ténete, — jelen tanulmányunk szűkre szabott keretében nem 
fér meg. 

Az athenei állam és társadalom jelentősége az emberi haladásra nézve Kleis- 
tenestől Ephialtesig. (507— 461— 2-ig Kr. e.) Schvawz Qyula L tagtól. 50 kr. — 

III. Szám. A középoktatás hazánkban (1867 — 1886.) Láng Lajos 1. tagtóL 40 kr. — 

IV. Szám. Lucius Cornelius SuUa a római alkotmMiyjog történelmében. Szók- 
foglaló értekezés. Schvarcz Qyula r. tagtól. 50 kr. — V. Szám. Dante mint 
politikai iró. Domanovszky Endre 1. tagtól. 10 kr. — VI. Szám. Fegyházi tanul- 
mányok. A rabmunka. loth Lőrmcz r. tagtól. 50 kr. -— VII. Szám. A jog- és 
állambölcsészet feladatai. Székfoglaló. Br. Pulszky Ágost 1. tagtól. 20 kr. — 
Vin. Szám. Egyéni szabadság és parlamentarizmus Angliában. Concha Oyöző 
1. tagtól. Székfoglaló értekezés. 20 kr. — IX. Szám. Magyarország népmozgalma 
1880—1885. Láng Lajos 1. tagtól. 30 kr. — X. Szám. Tudomány és társadalom. 
Schvarcz Qyúla r. tagtól. 50 kr. 



Tisedik kötet. 1888. 

I. szám. Adalékok a római alkotmány-politikához és államjoghoz. Schvarcz 
Qyula r. tagtól. 40 kr. — II. Szám. Adalékok a magyar állampolgári társa- 
dalom egységes természetének elméletéhez. Schvarcz Qyula r. tagtól. 50 kr. — 
m. Szám. Demologiai tanulmányok. Körösi József 1. tagtól. 40 kr. — IV. Szám. 
A visszaesés okairól s óvszereiről. Tóth Lönncz r. tagtól. 50 kr. — V. Szám. 
A király tanácsosainak felelőssége Aragóniában és Magyarországon III. András 
óta. Schvarcz Qyida r. tagtól. 50 kr. — VI. Szám. Sextus Csecilius Africanus 
jogtudós. Vecsey Tamás r. tagtól. 60 kr. — VII. Szám. Báró Wtillerstorf és a 
szabadkereskedés meghonosítása az osztrák-magyar monarchiában. Matlekovits 
Sándor 1. tagtól. 50 kr. 

